ועדת הבריאות, כנסת 24, פרוטוקול מספר 2, 2021-08-31 09:30

עידית סילמן: בוקר טוב, אנחנו מתכבדים לפתוח את הישיבה הראשונה מן המניין של ועדת הבריאות של הכנסת.

עידית סילמן: היום יום שלישי, כ"ג באלול התשפ"א, 31 באוגוסט 2021.

עידית סילמן: כפי שציינתי, ואמרתי גם בכינוס החגיגי של הוועדה שבו נבחרתי לעמוד בראשותה, הוועדה תהיה הבית של שירותי הבריאות – מערכת הרפואה ושל העובדים בה מצד אחד, ושל אזרחי מדינת ישראל, שהם הצרכנים של המערכת הזו, וציבור המטופלים מהצד השני.

עידית סילמן: נכנס את הדיונים לעתים תכופות מאוד, נערוך דיוני עומק, ישיבות מעקב, כנסים, סיורים וכמובן, ישיבות בנושאי חקיקה ונושאים שיועברו ממליאת הכנסת, גם דברים שיובאו לפתחנו מחוק ההסדרים.

עידית סילמן: הוועדה הולכת לעבוד קשה מאוד גם בחוק ההסדרים וגם במושב הקרוב, ואני שמחה שאתם, חבריי חברי הכנסת שנבחרו להיות בוועדה הזאת, נמצאים פה – גם חברי הכנסת הקבועים וגם אלה שהצטרפו.

עידית סילמן: אני בטוחה שיחד נעשה הרבה טוב ונביא את הבריאות למקום שנכון לו במדינת ישראל.

עידית סילמן: למרות הפגרה ולמרות החופשה המרוכזת של הכנסת, היה לי חשוב באופן אישי, וגם לחברי הוועדה, לכנס דיון דחוף בשני הנושאים החשובים שעל הפרק.

עידית סילמן: הנושא הראשון, שבו נפתח, הוא מצב בתי החולים הציבוריים בישראל.

עידית סילמן: אני מבקשת להודות ליושב-ראש הכנסת מיקי לוי, שמיד עם בקשתי נעתר לבקשה והסכים, למרות הפגרה והחופש, לקיים את הכינוס של הוועדה.

עידית סילמן: אני רוצה להודות לצוות הוועדה – ליועצת המשפטית נעה, לענת כהן שמואל, מנהלת הוועדה, לשי ולחברי הוועדה הנוספים, מתוך הפגרה קראנו להם והם עובדים על הישיבה הזו כבר מספר ימים.

עידית סילמן: כבר בפתח הישיבה אומר שלא ניתן למצב הבלתי נסבל של עבודה חלקית בבתי החולים, עבודה במתכונת חירום, להימשך.

עידית סילמן: זה משהו שאנחנו – גם בתור מטפלים, גם בתור מטופלים, גם בתור אנשים שמערכת הבריאות חשובה להם – לא יכולים להמשיך במצב הזה.

עידית סילמן: בתי החולים, כולם וללא יוצא מן הכלל, צריכים תמיד לעבוד בצורה מלאה, בטח בזמן קורונה ומשבר ובטח במצב של תחלואה שגדלה.

עידית סילמן: אם יש בעיה תקציבית, כולנו אמונים וצריכים לוודא שתיפתר.

עידית סילמן: בימים האחרונים ערכתי אין-סוף שיחות וישיבות עם כל הגורמים, שמרביתם נמצאים כאן.

עידית סילמן: אנחנו מבינים את הקשיים, את הפערים וגם את העמדות של כל צד, אבל בסוף אנחנו חייבים להגיע לפתרון שהוא ראוי ונכון לאזרחי מדינת ישראל ולטיפול מיטבי ומקסימלי.

עידית סילמן: הנושא השני בהמשכו של היום יעסוק במערך בריאות הנפש בשגרה ובזמן קורונה לאור אתגרי הקורונה, נושא שהוא מאוד קרוב מאוד ללבי ולליבם של הרבה חברי הכנסת שנמצאים כאן.

עידית סילמן: נמצאת כאן חברת הכנסת קטרין קטי שטרית מהליכוד, שביחד הובלנו את הוועדה לבריאות הנפש ומניעת אובדנות בשנה וחצי האחרונות והיא שותפה מלאה לעשייה הזאת בתוך הוועדה, והיא תוביל הרבה דיונים בתחום בריאות הנפש.

עידית סילמן: רק אתמול סיירנו בבתים מאזנים ולאחר מכן במרכז הישראלי להתמכרויות, ויש לנו המון תובנות מהתחום הזה.

עידית סילמן: לפני שנצלול לרשימת הדוברים אני רוצה להודות לכל מי שטרח ובא בזמן הזה – גם בסוף אוגוסט, גם בזמן פגרה.

עידית סילמן: אני רוצה להודות לחברי הכנסת, אנשי הוועדה, אנשי משרד האוצר ואנשי משרד הבריאות, שהיו קשובים לאורך כל הדרך, ארגוני הרפואה והבריאות, העמותות וקופות החולים.

עידית סילמן: תודה רבה לכולם.

עידית סילמן: אני רוצה להציג בפניכם, חבריי שנמצאים פה – מנהלים בתי החולי, מי שנמצא אתנו פה ובזום – את חברי הכנסת, שהם נציגי הוועדה.

עידית סילמן: אתן להם להציג את עצמם בהכרות קצרה, החברים הקבועים.

עידית סילמן: עדיין לא סיימנו לאייש את כל המקומות על ידי חברי האופוזיציה, זה דבר שייעשה בהמשך.

עידית סילמן: אבל יש כאן נציגים שלה, ונציגים שאני מאמינה שגם יהיו חברים מן המניין.

עידית סילמן: נעשה הכרות קצרה עבור כולם עם חברי הכנסת החדשים שמאיישים את המקומות.

עידית סילמן: חבר הכנסת אחמד טיבי, בבקשה.

אחמד טיבי: תודה על כינוס הישיבה הזאת.

אחמד טיבי: אנחנו, כחברי כנסת, ואני באופן אישי מלווה את המאבק הזה מהקדנציה הקודמת.

אחמד טיבי: זה מביך, אנחנו לא אמורים להיות במצב הזה.

אחמד טיבי: בתי החולים לא אמורים להיות במצב הזה, מנהלי בתי חולים ורופאים לא אמורים להפגין בכבישים ולא אמורים לחכות לטפטוף של תקציבים ותמיכה מהממשלה.

אחמד טיבי: מישהו החליט, או כך זה נראה, להרעיב את בתי החולים הציבוריים, שבעת בתי החולים: הדסה, שערי צדק, לניאדו, מעייני הישועה, ושלושת בתי החולים בנצרת.

אחמד טיבי: לא מספיק שמקור המימון של חלק מבתי החולים הוא מתרומות, גם מה שסוכם והוצג כאן, בוועדת העבודה, הרווחה והבריאות שהייתה בקדנציה הקודמת לא מקוים.

אחמד טיבי: מה שסוכם אז הוא לא הסכום שזקוקים לו בתי החולים אלא פחות, ובכל זאת הם הסכימו.

אחמד טיבי: גם על הסיכום הזה, עכשיו הם נאבקים כדי ליישם אותו.

אחמד טיבי: אמרתי אתמול בהדסה, בכנס שיזמה חברת הכנסת שטרית, שלכל נושא בחוק ההסדרים או בתקציב לאחרונה יש לובי בתוך הקואליציה.

אחמד טיבי: למשל, הרפורמה בחקלאות – יש לה לובי; העלאת גיל הפרישה לנשים – יש לזה לובי בתוך הקואליציה, והם הודיעו שאם הנושא לא יוסדר כראות עיניהם, של חברי הקואליציה והמפלגות, הם לא יצביעו עבור התקציב או עבור חוק ההסדרים.

אחמד טיבי: אני – לא רק בגלל שאני הרופא היחיד בכנסת – מתפלא שאין קבוצת לחץ כזאת בתוך הקואליציה לבתי החולים הציבוריים.

אחמד טיבי: מי בתוך הקואליציה עוסק הרבה בעניין בריאות?

אחמד טיבי: בדקתי, בדקת, בדקתי והתברר שזו עידית סילמן, שזו את.

אחמד טיבי: אני מצפה ממך להיות יו"ר הלובי הלוחץ למען שבעת בתי החולים ולומר, בחדרים סגורים או בפומבי – כמו שעשו חברי כנסת, קולגות שלך מהקואליציה – שבלי שהנושא הזה יוסדר מיד אי-אפשר להתקדם בעניין חוק ההסדרים.

אחמד טיבי: אתמול הייתה ישיבה של שר האוצר עם חברי כנסת מהקואליציה בנושאים האלה.

אחמד טיבי: קראתי את ההודעות, קראתי בכל מקום.

אחמד טיבי: יש כל מיני נושאים, אין את הנושא של המשבר בתי החולים.

אחמד טיבי: אני חושב שזה מביש.

אחמד טיבי: יכול להיות שהבריאות של האנשים, של 20% מהמיטות, שבעה בתי חולים שעושים עבודת קודש, הוא לא נושא בסדר עדיפות עליון של חברי הקואליציה?

אחמד טיבי: לא סתם אני מפנה את הדברים אלייך, עידית, יושבת-ראש הוועדה.

אחמד טיבי: אני חושב שזה מה שאת צריכה לעשות.

אחמד טיבי: די כבר.

אחמד טיבי: הם כל הזמן מפגינים; יום אחרי יום אנחנו נפגשים אתם – או מול משרד הבריאות או אתמול בהדסה או היום כאן.

אחמד טיבי: הם לא צריכים להיות פה, הם צריכים להיות בבתי החולים.

אחמד טיבי: הממשלה הזאת הבטיחה להם שינוי, יחס אחר, והיחס הוא שלילי יותר ממה שהיה בעבר.

אחמד טיבי: אני מרגיש שמזלזלים בהם, מתייחסים אליהם באופן לא ראוי.

אחמד טיבי: למה?

אחמד טיבי: מנהלי בתי חולים; למה היחס הזה לבתי החולים?

אחמד טיבי: מי נושא באחריות לביטול ניתוחים אלקטיביים בבתי החולים האלה?

אחמד טיבי: אלפי ניתוחים בוטלו, מי נושא באחריות?

אחמד טיבי: אפרופו שלושת בתי החולים בנצרת, ויסלחו לי שאר החברים, אנחנו מלווים את המאבק הזה – גם אוסאמה סעדי נמצא פה – שנים על גבי שנים.

אחמד טיבי: כל פעם הם צריכים להתדפק על הדלתות של משרד האוצר ומשרד הבריאות כדי להרים את הראש מעל המים.

אחמד טיבי: הם נותנים שירות אדיר.

אחמד טיבי: אגב, את יודעת, עידית, בנצרת יש בית חולים אנגלי, יש בית חולים איטלקי ויש בית חולים צרפתי.

אחמד טיבי: אין בית חולים ממלכתי ישראלי, כי לא מקימים בתי חולים בחברה הערבית, אלא אם הם פרטיים, שהוקמו ב-1861.

אחמד טיבי: החליטו להקים שני בתי חולים בממשלה הזאת; ואיפה רוצים להקים?

אחמד טיבי: בקרית אתא.

אחמד טיבי: נראה לכם סביר, בקרית אתא?

אחמד טיבי: יש רמב"ם בסביבה, יש הכרמל בסביבה.

אחמד טיבי: אז לפחות, אם לא מקימים בית חולים ממשלתי, אז תנו לבתי החולים האלה לנשום – גם שערי צדק, הדסה, לניאדו, מעייני הישועה.

אחמד טיבי: יש משהו משותף לשבעת בתי החולים.

אחמד טיבי: אגב, יש גם בתי חולים ציבוריים שלא שובתים.

אחמד טיבי: אני שואל שאלת תם: למה בתי חולים ציבוריים לא מצטרפים לשבעת בתי החולים בשביתה?

אחמד טיבי: הם צריכים להצטרף באופן קולגיאלי, הרי גם אתם לא מקבלים את מה שמגיע לכם.

עידית סילמן: חבר הכנסת אחמד טיבי - - -

אחמד טיבי: ובזה אסיים, שוב בקריאה.

אחמד טיבי: אני אומר, האחריות מוטלת עלייך באופן אישי יותר מאשר על כל חבר כנסת אחר בקואליציה, כדי לשים קץ להתמשכות המשבר המביך והמביש הזה.

אחמד טיבי: אני קורא למשרד האוצר ולמשרד הבריאות: די כבר.

אחמד טיבי: תודה רבה.

עידית סילמן: תודה רבה, חבר הכנסת אחמד טיבי.

עידית סילמן: אני רוצה לומר לחברי הכנסת האחרים: בגלל שאנחנו עושים סבב פתיחה, המטרה שלו היא יותר הכרות.

עידית סילמן: אני רוצה את ההתייחסות אחרי שנשמע את כל הצדדים, אז תעשו רק הכרות קצרה שלכם.

אחמד טיבי: אגב, הנאום שלי היה הכרות.

עידית סילמן: אז שזה יהיה קצר יותר כדי שנוכל לעבור לנושאי המהות, ואחריהם תוכלו לתת התייחסות, אחרי שתשמעו את כל הדברים.

עידית סילמן: חברת הכנסת טטיאנה מזרסקי, בבקשה.

טטיאנה (טניה) מזרסקי: שלום לכולם, לכל המכובדים, ליושבת-ראש הוועדה עידית, שיהיה לנו בהצלחה.

טטיאנה (טניה) מזרסקי: אני נציגה של מלגת יש עתיד.

טטיאנה (טניה) מזרסקי: בעברי, לפני הכנסת, כיהנתי כסגנית ממלאת מקום של ראש עיריית כרמיאל, ולפני כן שש וחצי שנים עבדתי במערכת הבריאות, בלאומית שירותי בריאות, כמנהלת מרכזים רפואיים.

טטיאנה (טניה) מזרסקי: הבעיה של מערכת הבריאות מוכרת לי מבפנים, גם בהתקשרויות בין בתי החולים לקופות החולים, גם רגולציה בין הממשלה לבתי החולים והסכמים.

טטיאנה (טניה) מזרסקי: אנחנו מכירים את החוסרים ומכירים שמערכת הבריאות זקוקה לעזרה.

טטיאנה (טניה) מזרסקי: בתקופת הקורונה אנחנו יודעים שההוצאות, גם של קופות החולים, גם של מוסדות הרפואה ובתי החולים, עלו משמעותית והשיפוי של המדינה לא היה מספיק.

טטיאנה (טניה) מזרסקי: הבעיה הכי קשה היא בכוח אדם.

טטיאנה (טניה) מזרסקי: אני לא יודעת אם כולם מכירים את זה ששיטת הבחינה של תקנים בבתי החולים ומוסדות הבריאות בארץ לא השתנתה מאז 1976.

טטיאנה (טניה) מזרסקי: אנחנו חייבים קודם כול לשנות את שיטת הבחינה של התקנים.

טטיאנה (טניה) מזרסקי: כשנשנה את הגישה ואת התקינה, נוסיף תקנים למערכת בריאות ציבורית ובמקביל נאפשר גם למערכת בריאות פרטית לפעול, אנחנו נתקדם ונפתור הרבה בעיות והאזרחים של מדינת ישראל, גם בפריפריה וגם במרכז, יקבלו הרבה שירותים רפואיים, ואנחנו קודם כול דואגים לאזרחי מדינת ישראל.

טטיאנה (טניה) מזרסקי: אני בטוחה שעכשיו מנהלי בתי החולים והמנכ"לים יציינו וייתנו לנו דוגמאות, אבל נחשפתי לדוגמה אחת במהלך תקופת הקורונה, שהיא ממש מזעזעת, שרופאים מומחים ממחלקות כמו טיפול נמרץ הועברו למחלקות קורונה שנפתחו במיוחד בתקופת האפידמיה כדי לטפל בחולי קורונה, וזה היה על חשבון מחלקות כמו טיפול נמרץ.

טטיאנה (טניה) מזרסקי: רופאים מרדימים, במקום להיות בניתוחים טיפלו בחולי קורונה בגלל שחסרים תקנים.

טטיאנה (טניה) מזרסקי: כ-600 תקנים שהוסיף משרד הבריאות בתקופת הקורונה לכל בתי החולים בארץ זה לא מספיק.

טטיאנה (טניה) מזרסקי: אני מאמינה ובטוחה שיקרה שינוי.

טטיאנה (טניה) מזרסקי: בנוסף לחוסר בתקנים, חסרים בהכשרת הרופאים.

טטיאנה (טניה) מזרסקי: אנחנו צריכים לאפשר לרופאים שמסיימים את לימודי הרפואה לעבור סטאז' ולהשלים את ההתמחות שלהם בבתי החולים בארץ.

טטיאנה (טניה) מזרסקי: אפילו אלה שמתחילים ללמוד רפואה כאן נאלצים לחפש מקומות התמחות בחו"ל והם לא חוזרים, ועכשיו אנחנו במחסור נוראי ברופאים מומחים מכל התחומים בארץ.

טטיאנה (טניה) מזרסקי: נושא נוסף דורש טיפול נוסף, שאני רוצה להעלות גם בוועדת העלייה והקליטה, הוא שהמדינה לא יודעת לקלוט רופאים עולים חדשים.

טטיאנה (טניה) מזרסקי: אנחנו מקבלים מומחים מוכנים, רק לעזור להם לעבור את המבחנים וכל הבירוקרטיה, והמדינה תרוויח מומחים מוכנים, רופאים מקצועיים.

טטיאנה (טניה) מזרסקי: לסיכום, המדינה ואנחנו, כוועדת הבריאות, נדאג לשינוי שיטת הבחינה של התקנים ברפואה.

טטיאנה (טניה) מזרסקי: מה שהממשלה הקודמת הבטיחה, תקצוב לבתי החולים – הציבוריים, הממשלתיים, חצי פרטי חצי ציבורי – אנחנו צריכים לעמוד בהבטחה, כי התקציבים של המרכזים הרפואיים כבר היו מוכנים ונבנו מתוך התחשבות בתקציב שהובטח להם.

טטיאנה (טניה) מזרסקי: אנחנו צריכים לאפשר להם לסיים את העבודה, שלא יצטרכו לבחור בין תשלום שכר לעובדים ולרופאים לבין תשלום לספקים התחייבויות שיש להם לקניית תרופות ושירותים אחרים.

טטיאנה (טניה) מזרסקי: אני מודה מאוד על ההתייחסות המקצועית.

עידית סילמן: תודה רבה, חברת הכנסת טטיאנה.

עידית סילמן: אני בטוחה שתוכלי להביא את הניסיון שלך לכאן ולעזור, וזה משמח לראות שיש אנשים שבאו מתוך העולם הזה.

עידית סילמן: חבר הכנסת אלון טל, בבקשה.

אלון טל: תודה רבה, גברתי היושבת-ראש.

אלון טל: אני מצטרף למקהלת המברכים, גם על היוזמה להפוך את הוועדה הזאת לוועדה עצמאית.

אלון טל: זה משהו שהיו צריכים לעשות מזמן.

אלון טל: גם לי יש איזה תואר ייחודי.

אלון טל: אני חושב שאני חבר הכנסת היחיד עם דוקטורט בבריאות הציבור ומדיניות ציבורית.

אלון טל: אני חושב שהדיון הזה נורא חשוב ודחוף, אבל הוא סימפטום של בעיה הרבה יותר מורכבת.

אלון טל: אנחנו צריכים להבין שהאוכלוסייה בישראל גדלה בצורה כזו שמערכת הבריאות לא מצליחה לתת מענה.

אלון טל: היום יש תפוסה של 93% בבתי החולים, ואנחנו המדינה היחידה ב-OECD שבין השנים 2000 עד 2017 הייתה ירידה במספר החדרים לנפש.

אלון טל: מאז המנדט הבריטי ירדנו מ-3.5 מיטות ל-1,000 איש ל-1.9 – כמעט 50% – וזה בזמן שבמדינות ה-OECD המספר הזה הולך ועולה.

אלון טל: הייתה לי זכות לעמוד בראש צוות מחקר שפרסם מחקר לפני חודשיים מעמותת צפוף ואוניברסיטאות בארץ.

אלון טל: בחנו מה המצב של מדינת ישראל ב-2050, עם פרק מיוחד בנושא הבריאות.

אלון טל: כמה נתונים לסבר את האוזן: היום אנחנו מוצאים את עצמנו עם 15,882 מיטות ועד 2050 נצטרך 42,000 כי האוכלוסייה מזדקנת.

אלון טל: כלומר, כמעט פי שלושה.

אלון טל: הוועדה הזאת צריכה לחשוב גם לטווח הארוך.

אלון טל: נסתכל על צוות הסיעוד: 54 אחים ואחיות עכשיו; נצטרך סדר גודל של 121 – פי שלושה; רופאים - - - אשתמש בדימוי: מדינת ישראל היא מישהו שהולך על הליכון, וככל שאנחנו משתדלים ללכת מהר, המצב בשירותי הבריאות יורד כי אנחנו לא מצליחים.

אלון טל: לכן אני מבקש לברך על הדיון הזה ומקווה שבמהלך השנים הקרובות נדרוש מהמערכת להתחיל לחשוב לטווח ארוך, מכיוון שהמשבר של היום הוא בגלל הזנחה של לפני 20 שנה.

אלון טל: תודה רבה.

עידית סילמן: תודה רבה, חבר הכנסת טל.

עידית סילמן: חבר הכנסת עלי סלאלחה, בבקשה.

עלי סלאלחה: בוקר טוב לכולם.

עלי סלאלחה: הפתיח של עמיתי אחמד טיבי הוא פתיח מצוין.

עלי סלאלחה: אמנם לא ארוך, אבל בסדר גמור.

עלי סלאלחה: אני, כאיש חינוך, לא מבין הרבה ברפואה ובבתי חולים, אבל עשיתי שיעורי בית ומתברר שיש שלושה סוגים של בתי חולים במדינה: עצמאיים – שהיום הם שובתים ומבקשים את הכסף, ואני חושב שבצדק – ממשלתיים ולכללית יש 30%.

עלי סלאלחה: בתי החולים העצמאיים משרתים, לדעתי – ואני חושב שאני צודק – את האוכלוסייה החלשה במדינת ישראל, ולאוכלוסייה החלשה מגיע יותר מהאוכלוסיות החזקות, היות שהחזקים יכולים להסתדר.

עלי סלאלחה: אם אני לוקח את שערי צדק – למדתי בשנות ה-70' בירושלים – בית החולים הזה נותן שירות לאוכלוסייה הכי חלשה באזור הזה, וירושלים היא לא עיר שיש לה הרבה כסף.

עלי סלאלחה: בנצרת נותנים שירות לכל הציבור הצפוני, שאין לו, זו פריפריה.

עלי סלאלחה: אז זה לא פייר לא לבוא לקראתם ולשלם את הכסף הזה, שהוסכם עליו.

עלי סלאלחה: זה לא כסף גדול, אבל אנחנו צריכים להציל את האנשים שסובלים כתוצאה מכך שלא מנתחים אותם, לא יכולים לבקר במחלקות השונות ולקבל סיעוד.

עלי סלאלחה: זה לא פייר, זה לא נכון וזה לא טוב.

עלי סלאלחה: מצפונית, אתית, חייבים לבוא לקראתם, לפתור את הבעיה ומיד, שיחזרו לתפקידם, שהוא תפקיד קדוש.

עלי סלאלחה: בתי החולים – הרופאים, האנשים, האחיות – עושים עבודת קודש.

עלי סלאלחה: אני מכיר את אשתו של בני, שהיא אחות, וכמה היא עושה עבודה מאוד מאוד קשה, עוזבת את הילדים שלה בבית ויוצאת לתת את העזרה לאנשים.

עלי סלאלחה: לא יכול להיות שבגלל כסף, וכסף קטן, הממשלה, שאני נמנה על הקואליציה שלה, לא תבוא לקראתם מיד ועוד היום לפתור את הבעיה ולשלם את הכסף שהם צריכים – לא בשבילם אלא בשביל לשרת את הציבור.

עלי סלאלחה: אם נשכיל לפתוח את הלב, לפתוח את השכל ולבוא לקראת העניים ואלה שצריכים את הכסף הזה, אז נעשה עבודת קודש ועבודה טובה.

עלי סלאלחה: בהצלחה לכולנו, אני מקווה שאכן כך יהיה.

עידית סילמן: תודה רבה.

עידית סילמן: אני רוצה לזרז את חבריי חברי הכנסת כי זה סבב קצר שלכם.

עידית סילמן: מיד נעלה את מנכ"ל משרד הבריאות ואני רוצה לשמוע את מנהלי בתי החולים שטרחו ובאו הנה.

עידית סילמן: חברת הכנסת אלינה ברדץ' יאלוב, בבקשה.

אלינה ברדץ' יאלוב: תודה רבה, אשתדל להיות קצרה.

אלינה ברדץ' יאלוב: הזימון הזה לוועדה הוא זימון מאוד חשוב.

אלינה ברדץ' יאלוב: לאחרונה ניהלתי לא מעט שיחות בנושא של בתי החולים הציבוריים, כולל עם שר האוצר, שמחויב לנושא הזה.

אלינה ברדץ' יאלוב: רק לאחרונה דיברנו פעמיים על הנושא של בתי החולים הציבוריים.

אלינה ברדץ' יאלוב: שר האוצר מאוד מאוד קשוב לנושא - - -

אוסאמה סעדי: שר הבריאות מחויב, שר האוצר מחויב – כולם מחויבים והשביתה נמשכת.

אלינה ברדץ' יאלוב: עוד לא סיימתי.

אלינה ברדץ' יאלוב: תודה.

אוסאמה סעדי: תפסיקו כבר.

אלינה ברדץ' יאלוב: שר האוצר מאוד מאוד קשוב לכל הנושאים של מערכת הבריאות, כולל התוספת של 2 מיליארד שקל שיועברו במסגרת חוק התקציב, כולל גם הנושא של בתי החולים הציבוריים.

אלינה ברדץ' יאלוב: אני רוצה לעדכן את חבריי חברי הכנסת שרק בשבוע שעבר הועברו מקדמות של 100 מיליון שקל ממשרד האוצר.

אלינה ברדץ' יאלוב: אני מכירה את הסוגיה, אני מדברת לא מעט גם עם הגורמים באוצר וגם עם שר האוצר, ואני רוצה להגיד פה בפה מלא שהנושא הזה ראשון במעלה אצל שר האוצר.

אלינה ברדץ' יאלוב: אני מקווה מאוד לשמוע את מנהלי בתי החולים הציבוריים איפה יש בעיות, כי ממה שהצלחתי להבין יש מחויבות מלאה, גם של השר וגם של המשרד.

אלינה ברדץ' יאלוב: תודה רבה.

עידית סילמן: תודה רבה.

עידית סילמן: חברת הכנסת קטרין קטי שטרית, בבקשה.

עידית סילמן: יש לציין שאתמול עשתה כינוס של השדולה בהדסה.

עידית סילמן: יישר כוח.

קטי קטרין שטרית: תודה רבה.

קטי קטרין שטרית: קודם כול, תודה רבה לך, עידית.

קטי קטרין שטרית: אני נמצאת פה היום על תקן מורדת, כי אנחנו, בסיעת הליכוד, לא מגיעים לוועדות עד שלא נסדר את הנושא של האיזונים שהיו כל השנים.

קטי קטרין שטרית: אני מגיעה לכאן כי הנושא הזה מאוד חשוב ללבי, בעיקר בגלל שאני חושבת שהוא נושא מוצדק.

קטי קטרין שטרית: אני רוצה לציין לחבריי בקואליציה שכשאני הייתי בקואליציה הקודמת פעלתי – אחמד טיבי גם זוכר את זה מוועדת הכספים – זעקתי, צעקתי וגם הסתכסכתי בזמנו עם שר האוצר, עד שישבו עם מנהלי בתי החולים והגיעו להסכם, שהיה הסכם אולי לא הכי טוב בעולם אבל הוא היה הסכם שהם המשיכו אחר כך בדרכם.

קטי קטרין שטרית: אני רוצה לציין את המספרים, וחייבים לציין את המספרים.

קטי קטרין שטרית: המספרים הם: 630 מיליון שקלים למחדלי העבר; ואם יהיה גל נוסף – ואנחנו נמצאים היום בעיצומו של הגל הנוסף – עוד 330 מיליון.

קטי קטרין שטרית: ניתנו בערך 400.

אלינה ברדץ' יאלוב: הרבה יותר.

קטי קטרין שטרית: זאת אומרת, חסרים עוד 500.

קטי קטרין שטרית: אז 100 זו טיפה בים.

קטי קטרין שטרית: ההתנהלות, לצערי הרב, במשרד הבריאות וגם במשרד האוצר היא של משחקי האשמה אחד כלפי השני, שהיא לא פחות מסוכנת.

קטי קטרין שטרית: שיהיה ברור לכולם – המאבק הזה צודק.

קטי קטרין שטרית: בתי החולים הציבוריים נמצאים בסכנה והם חייבים טיפול.

קטי קטרין שטרית: לא יתכן שהם ימצאו את עצמם באים למשרדים, באים לוועדות, באים לכנסת, מכתתים רגליהם מכאן לשם.

קטי קטרין שטרית: זה מצב מביש.

קטי קטרין שטרית: כפי שאמרתי, ההתנהלות של הממשלה מול מצוקת בתי החולים הציבוריים, בעיצומו של גל קורונה – אנחנו מדברים על מעל 11 מאומתים, שזה להערכתי מחדל שמתחיל קודם כול בתפיסה של המגפה הזו.

קטי קטרין שטרית: בדקתי שוב את הנושא בין המשרדים.

קטי קטרין שטרית: אני לא באה בטענות, לא לשר האוצר ולא לשר הבריאות, משום שיש כאן פקידים שנותנים נתונים לא נכונים.

קטי קטרין שטרית: מה גם שברגע שאומרים להם את המקדמה של ה-100, אז הם אומרים: קודם כול, בהדסה עין כרם צריך תוכנית הבראה, צריך תבחינים וצריך זה.

קטי קטרין שטרית: מספיק לאמלל אותם.

קטי קטרין שטרית: בזמן שחבריי דיברו עברתי על ההסכמים הקואליציוניים, וכמעט שאין מפלגה אחת שלא ציינה את נושא הבריאות.

קטי קטרין שטרית: אז ריבונו של עולם, מספיק עם הסיסמאות, מספיק עם המילים החלולות, תתחילו לעבוד.

קטי קטרין שטרית: תבינו, מדובר בחיי אדם.

קטי קטרין שטרית: היום מנהלי בתי החולים צריכים להחליט מי למוות ומי לחיים, כי הם לא יכולים לספק רפואה ראויה.

קטי קטרין שטרית: אני מצטרפת לדבריו של חבר הכנסת אחמד טיבי לחברים מהקואליציה: יש מיליון איומים שאם לא יעשו כך וכך, לא נאשר את התקציב.

קטי קטרין שטרית: פה מדובר בחיי אדם, האדם הראשון מהקואליציה שיקום ויגיד: אני לא מצביע אם לא יטפלו בנושא של בתי החולים הציבוריים, יהיה האמיץ, יהיה גיבור, יהיה גיבור ישראל, כי ככה צריך לנהוג.

עידית סילמן: תודה רבה, חברת הכנסת קטי שטרית.

עידית סילמן: חבר הכנסת אוסאמה סעדי, בבקשה.

אוסאמה סעדי: בינתיים אני מסתפק בפתיח של חברי אחמד טיבי ואני רוצה לשמוע את גורמי המקצוע ומנהלי בתי החולים, ואחרי זה אדבר.

עידית סילמן: בסדר גמור.

עידית סילמן: שלום, ברוך הבא חבר הכנסת יואב בן צור.

יואב בן צור: עד שאנחנו נכנסים לוועדה את מדלגת עלינו?

עידית סילמן: לא, אני רק רוצה שנשמע את נציגות בתי החולים.

יואב בן צור: נדבר גם אחר כך.

יואב בן צור: תני לנו את הפתיח.

עידית סילמן: אז בואו נשמע רק פתיח של אחד ממנהלי בתי החולים, פרופ' מרין משערי צדק, ולאחר מכן אפנה אליך.

עידית סילמן: בבקשה, פרופ' מרין.

עופר מרין: בוקר טוב, תודה על ההזדמנות.

עופר מרין: ישבתי בחדר הזה כבר כמה פעמים בשנה האחרונה.

עופר מרין: הממשלה השתנתה, חלק מאנשי המקצוע השתנו, הדברים האחרים לא השתנו כלל.

עופר מרין: אני לא יודע אפילו במה לפתוח – להתחיל עוד פעם עם נאומים על העוול?

עופר מרין: כולכם מכירים את הנתונים, חבל שאתן אותם עוד פעם.

עופר מרין: ישבנו פה עוד פעם ועוד פעם ובסופו של עניין הגענו להסכם.

עופר מרין: אני חושב שזה לא ראוי אפילו שאשאל אם ההסכם טוב או לא טוב.

עופר מרין: אמרתי כבר אתמול שאני לא חושב שההסכם טוב לנו, אבל אנחנו מכבדים את ההסכם.

עופר מרין: אני יושב פה באי-נוחות, אני לא רוצה להפנות אצבע לאף אחד מכם.

עופר מרין: יש פה עשרה חברי כנסת, אני לא מבין איך חברי כנסת מסוגלים לשבת בנחת על הכיסא הזה.

עופר מרין: אני ממש לא רוצה להסתכל על אף אחד, שלא יחשוב שאני מסתכל עליו באופן אישי; האם כנסת ישראל מסוגלת לשבת בנחת כשיושבים פה שבעה מנהלים שאחראים על בריאות של 2 מיליון איש ואומרים משפט קצר – תקיימו הסכם?

עופר מרין: איפה הכבוד של המדינה הזאת?

עופר מרין: תגידו, למה אנחנו צריכים להגיע?

עופר מרין: אנחנו מקיימים שיחות אל תוך הלילה יום אחרי יום ובבושה מנסים לשכנע אחד את השני לא לסגור מערכת לגמרי.

עופר מרין: אני לא רוצה להכניס אתכם לתוך השיחות האלה.

עופר מרין: אנחנו רופאים, אנחנו מתביישים.

עופר מרין: אומרים אחד לשני: בסדר, נשבית, נסגור, ואז כל אחד אומר: רגע, אבל מה עם הזו ומה עם הזה.

אלינה ברדץ' יאלוב: נשמח לנתונים ולא לסיסמאות.

אלינה ברדץ' יאלוב: תודה.

קטי קטרין שטרית: זה לא סיסמאות.

ינון אזולאי: זה לא סיסמאות.

קטי קטרין שטרית: זה לא סיסמאות, אל תגידי את זה.

קטי קטרין שטרית: זה לא סיסמאות.

קטי קטרין שטרית: מה זה הדבר הזה?

ינון אזולאי: זה סיסמאות?

ינון אזולאי: - - - לא מדברים ככה, מה זה?

קטי קטרין שטרית: מה פתאום להגיד "סיסמאות"?

ינון אזולאי: סיסמה של המפלגה שלך, זו הסיסמה.

ינון אזולאי: בושה.

עידית סילמן: חברת הכנסת טטיאנה - - -

ינון אזולאי: הסיסמה שלכם, שמילאתם את הכנסת בנורבגים ואתם לא יודעים מה לעשות.

ינון אזולאי: סיסמה, תתביישי לך.

קטי קטרין שטרית: בושה.

קטי קטרין שטרית: תסתכלי עליכם.

ינון אזולאי: תתביישי לך.

עידית סילמן: אני מבקשת.

אלינה ברדץ' יאלוב: אני בסך הכול מבקשת נתונים.

ינון אזולאי: רואים שאת לא נמצאת במאבק בכלל, רואים שאת לא מלווה אותם, רואים שאין לך איזה קרוב משפחה בבית חולים שצריך את זה.

ינון אזולאי: סיסמה.

עידית סילמן: חברי הכנסת, תיכף נעבור למספרים.

אחמד טיבי: יכול להיות שחברת הכנסת לא מכירה את הנושא ולכן היא פלטה - - -

ינון אזולאי: זו השאלה, איך היא לא מכירה כזה נושא.

אלינה ברדץ' יאלוב: זה לא עניין של - - -, חברים.

אלינה ברדץ' יאלוב: אני צריכה נתונים.

אחמד טיבי: יכול להיות שחברת הכנסת, בגלל שהיא חברת כנסת חדשה, לא מכירה את המערכת, לא מכירה את הנתונים - -

קטי קטרין שטרית: זו לא סיסמה, יש פה קריסה.

אחמד טיבי: - - ולכן היא פלטה ביטוי לא נכון.

אחמד טיבי: את מוכנה לחזור בך מהביטוי "סיסמה" למנהלי בתי החולים?

עידית סילמן: חבריי חברי הכנסת, אני מבקשת פעם נוספת - - -

קטי קטרין שטרית: כשמנהל בית חולים אומר שאין לו צנתרים, אין לו ציוד זו – זו סיסמה?

ינון אזולאי: היא מאמינה בזה.

עידית סילמן: אני רוצה להבהיר.

עידית סילמן: אני מבקשת לא להפריע למנכ"לים ולמנה

עידית סילמן: לי בתי החולים שהגיעו לכאן - -

אחמד טיבי: ולא להעליב אותם.

ינון אזולאי: זה מקומם.

עידית סילמן: - - כי זו הבמה המכובדת שלהם להביע את דעתם, גם אם היא אינה מקובלת ולא עולה בקנה אחד עם אף אחד מדעותיו של חבר כנסת שיושב כאן.

עידית סילמן: זה דבר ראשון שאבקש מכם.

עידית סילמן: דבר נוסף, תהיה לכם אפשרות להתייחס בסוף פעם נוספת, ויהיו כאן כל הנתונים.

עידית סילמן: יעלו כאן נציגים של משרד האוצר ומשרד הבריאות וכל הנתונים יבואו לחברי הוועדה, כמו שגם פורסמו קודם לכן.

עידית סילמן: בבקשה.

עופר מרין: אענה, אני מקווה, בנחת על השאלה שלך.

עופר מרין: לפני שלושה חודשים פנינו במכתבים מנומסים ביותר בבקשה למשרד האוצר ומשרד הבריאות לקיים את ההסכם.

עופר מרין: לא זומנו לאף פגישה.

עופר מרין: לא זומנו לאף פגישה.

עופר מרין: אתם רוצים שאשים יד על ספר התורה ואגיד?

קריאות: לא, חס וחלילה.

אוסאמה סעדי: אין צורך, אנחנו מאמינים לך.

עופר מרין: - - - מסתכלת בעיניים כאלה.

עופר מרין: חברים, אם מישהו אחד יערער על מילה שאני אומר אני יוצא מהחדר, עם כל הכבוד.

עופר מרין: לא זומנו לאף שיחה.

עופר מרין: לפני חודש שערי צדק התחיל לשלוח הביתה חולים כי ספקים לא סיפקו לנו ציוד.

עופר מרין: כתבתי את זה עוד פעם ועוד פעם.

עופר מרין: אתם רוצים, אקרא לכם מכתב שמנהלת בנק הדם הלאומי כתבה לשערי צדק: מהיום והלאה, אם לא תשלמו לי במזומן לא תקבלו מנות דם.

עופר מרין: אם את רוצה, אשלח את המכתב הזה.

עופר מרין: שלחתי את המכתב הזה גם לשר הבריאות, גם לשר האוצר, גם למנכ"לים.

עופר מרין: אמרתי להם: תראו מה קורה.

עופר מרין: אתם מבינים?

עופר מרין: אנחנו לפני משבר.

עופר מרין: לא קיבלתי תגובה.

עופר מרין: אמרנו להם: חבר'ה, יש שבר.

עופר מרין: עשינו מסיבת עיתונאים ביום ראשון שעבר.

עופר מרין: אמרנו: חברים, שבו איתנו, אנחנו במשבר, החולים שלנו במשבר.

עופר מרין: את רוצה את הנתונים?

עופר מרין: אלפי אנשים – חברי יורם וייס פה ושאר המנהלים – אלפי ירושלמים מדי יום לא מקבלים טיפול.

עופר מרין: זה המספר.

עופר מרין: האחריות היא על הכתפיים שלנו, האחריות היא גם על הכתפיים של כולכם, של כנסת ישראל.

עופר מרין: זו אחריות שלכם, לא רק אני צריך להסתכל בעיניים בוכות על חולים שבמקום לטפל בהם אני אומר להם: לכו הביתה.

עופר מרין: תבינו את הבושה שיש בעניין הזה.

עופר מרין: 30 שנה אני רופא, מטפל יום ולילה בחולים; הפכתי מצב, אני אומר לחולה: לך הביתה.

עופר מרין: אתם אמרתם לך הביתה, לא אני.

עופר מרין: אתם אמרתם: ספקים, תפסיקו לספק ציוד לשערי צדק כי אנחנו לא נותנים לכם כסף.

עופר מרין: אני רוצה להיות מאוד ברור.

עופר מרין: אם את רוצה מספרים, המספרים מאוד פשוטים.

עופר מרין: חברים, זו בושה מה שקורה.

עופר מרין: חותם אתנו שר האוצר על מסמך שכותב:

עופר מרין: בתי חולים ציבוריים שאינם בבעלות קופה – לקחו מהכיס שלנו ונתנו לאסותא אשדוד.

עופר מרין: למה?

עופר מרין: אף אחד בעולם לא יודע להסביר למה.

עופר מרין: לקחו מכיס שלנו, אז מספרים שאת מצטטת, על הדרך לקחו מעשר לבתי חולים שאינם מתוך השביעייה.

עופר מרין: אין שום הצדקה, לא מוסרית ולא משפטית, לדברים האלה.

עופר מרין: בתי החולים קיבלו סדר גודל של 500 מיליון שקל מתוך 740 מיליון שקל שהיו צריכים לעבור עד היום.

עופר מרין: זה שני שליש, זה לא עניין סמנטי.

עופר מרין: העניין הוא מאוד פשוט: הספקים לא מספקים לנו ציוד.

עופר מרין: אני לא רוצה להאריך.

עופר מרין: הדרישה שלנו מאוד פשוטה.

עופר מרין: אני מכבד את כולכם; לא נצא מהמשבר הזה, לצערנו, מהצעדים שאנחנו נאלצים לעשות בגלל מדינת ישראל שלא עומדת בהסכם.

עופר מרין: אני מאוד מכבד את השרים ואת חברי הכנסת.

עופר מרין: אם יבוא מישהו ויגיד לשביעייה: אנחנו מתחייבים – אני לא רוצה לדבר מילים לא יפות – אנחנו לא נעשה כלום.

עופר מרין: ניאלץ להמשיך את המצב כי מילים לא מספקות את הספקים שלנו.

עופר מרין: אתם רוצים, אראה לכם עשרות מכתבים שכתבתי לספקים: חברים, הכנסת התחייבה לנו להעביר כסף.

עופר מרין: אז אמרו: בסדר, נחכה עוד חודש.

עופר מרין: יש ספקים שלא שילמנו להם כבר 300 יום והם – הם – כבר לא סומכים עליכם יותר, אז אני לא רוצה להגיד מה אני.

עופר מרין: עד שלא נקבל התחייבות לשני דברים פשוטים שהיו כתובים במסמך מחודש מרץ: יועברו השנה לכלל בתי החולים 960 מיליון שקל – אנחנו רוצים את זה כתוב וחתום משפטית, עם יועץ משפטי, שיגיד את הדבר שכבר היה כתוב.

עופר מרין: מילים לא יעזרו לנו.

עופר מרין: עד שלא ייפתר המשבר 2022, שנכתב במכתב לפני חצי שנה, שתוקם ועדה לפני תקציב המדינה, אני רוצה להגיד לכם: כל חבר כנסת מהאופוזיציה ומהקואליציה שירים יד ויצביע בעד התקציב צריך להתבייש.

עופר מרין: הוא צריך להתבייש כי יש מסמך שהוא התחייבות שלטונית של מדינת ישראל, שאומר שלפני התקציב הבא נדון ונפתור את הבעיה.

עופר מרין: אז תצביעו על התקציב, אז לא פתרו, אז המדינה מתחייבת.

עופר מרין: הדבר הזה בשבילי, בתור אזרח, הוא סימבולי להתנהלות של מדינה.

עופר מרין: ואני מבקש מכם, תכבדו גם קצת את הכיסא שלכם.

עופר מרין: אני עושה הכול בשביל לכבד - - -

אוסאמה סעדי: זה 960 או 940?

עידית סילמן: שנייה, חבר הכנסת אוסאמה סעדי.

עידית סילמן: אני רוצה להעלות את פרופ' נחמן אש, המנכ"ל.

אוסאמה סעדי: אבל רק שנבין.

אוסאמה סעדי: ההבהרה חשובה.

קריאות: 740, לעבור עד סוף אוגוסט.

עידית סילמן: אנחנו ניתן את כל המספרים, כי יש עד סוף אוגוסט.

קטי קטרין שטרית: הוא לא היה בסוד העניינים כשהנושא סוכם בקדנציה הקודמת.

אוסאמה סעדי: עידית, ההעברה הזאת חשובה.

עידית סילמן: אנחנו נדבר על כל המספרים – על ה-630 מיליון ואחר כך על ה-330 - - -

קטי קטרין שטרית: יש פרוטוקול ויש מסמך שלא מממשים אותו, מספרים עכשיו סיפורים.

קטי קטרין שטרית: זה גם חמור מאוד שמתנים את להדסה בתוכנית הבראה, בתבחינים ובכל מיני דברים כשהסיכום היה אחר.

עידית סילמן: דקה.

עידית סילמן: נשמע את כולם ונדבר על זה, אנחנו כאן בשביל הנושא הזה.

עידית סילמן: מנכ"ל משרד הבריאות פרופ' נחמן אש נמצא אתנו בזום.

עידית סילמן: בבקשה.

נחמן אש: שלום לכולם.

נחמן אש: אני מצטער שהתעכבתי, היינו בהערכת מצב של ראש הממשלה.

נחמן אש: אנחנו, כמובן, מעורבים בסיפור הזה בשבועות האחרונים.

נחמן אש: אתחיל ואומר שההסכם עם האוצר, שכולנו מכירים, שסוכם בזמן הממשלה הקודמת, הוא מורכב לביצוע, על בסיס מבחני תמיכה.

נחמן אש: הכסף שאנחנו מעבירים לבתי החולים האלה הם תחת מבחני תמיכה שנקבעו בעבודת המטה לאחר שההסכם נקבע.

נחמן אש: בשבוע האחרון עשינו מאמץ גדול מאוד לסכם את מבחני התמיכה ולקדם מה שאפשר, שאנחנו מחויבים להעביר לבתי החולים, וגם לסכם את החלק השני, של 330 המיליון, שיחד עם האוצר היינו צריכים לקבוע את מבחני התמיכה ולקבוע איך מעבירים את הכסף לבתי החולים.

ינון אזולאי: מה עם החלק השלישי?

נחמן אש: אתייחס גם אליו.

נחמן אש: במאמץ גדול מאוד הצלחנו להביא עוד קצת כסף מהחלק הראשון, לסכם את מרבית הכסף של 330 מיליון ולהעביר את המקדמה שהגיעה לבתי החולים, והיא מקדמה שבעיניי היא משמעותית.

נחמן אש: בתי החולים יכולים לומר כן או לא, אבל בעינינו היא משמעותית ונעשה מאמץ גדול שלנו ושל האוצר לעשות את זה.

נחמן אש: בהמשך יועברו כל הכספים בהתאם לכללים של מבחני תמיכה, אין שום דבר שאנחנו שומרים אצלנו או רוצים לשמור אצלנו.

נחמן אש: המנגנון הזה – אני אומר את זה פה – הוא מנגנון שלא מתאים למצב כזה, של צורך בתמיכה בבתי החולים.

נחמן אש: הוא מסורבל, הוא לוקח זמן, אפשר להעביר את הכספים לא במנה אחת אלא במקדמות שהחשכ"ל נותן, גם במאמץ גדול שלו.

נחמן אש: אבל הם יקבלו את כל הכסף לאורך כל השנה, ואני מבין שהם יודעים את זה.

נחמן אש: מה שנשאר זו השנה הבאה, ופה יש אתגר גדול.

נחמן אש: מה שסוכם בתקציב סוכם בינינו לבין האוצר על רקע דיונים על התקציב כולו.

נחמן אש: על החלק הזה הגנו לכל אורך הדיונים והוא לא נפגע לאורך הדרך.

נחמן אש: אני מבין מבתי החולים שהם מעריכים שזה לא יספיק.

נחמן אש: יש עוד מקורות כסף שעוברים במסגרות הקאפ ודברים אחרים, כך שזה לא הכסף היחיד שעובר, ואני מבין שצריך לדבר על זה.

נחמן אש: אני תומך בוועדה שהוצע להקים, שהכרתי אותה רק בימים האחרונים.

נחמן אש: אמנם התקציב כבר מאושר, אבל אני חושב שנכון לדון במסגרת ועדה כזו ולשבת יחד עם בתי החולים לעומק, לראות מה החוסר ואיך משלימים אותו.

נחמן אש: היום בצהריים יש לי פגישה עם בתי החולים, אני מקווה שנוכל להתקדם בהבנה מה התקציב החסר לשנה הבאה ולראות מה הצעדים שאנחנו עושים הלאה כדי ללבן את זה.

נחמן אש: אני חושב שבתנאים הנוכחיים, ואחת שיוסכם על הדבר הזה, השביתה הזאת מיותרת, הפגיעה באזרחים מיותרת.

נחמן אש: אנחנו לא רוצים שזה יהיה על גב המטופלים.

יואב בן צור: אז מה אדוני אומר, שהם לא אחראים, מנהלי בתי החולים?

קטי קטרין שטרית: כל מה שאתה מציע זה לטווח הארוך, לא לטווח הקצר.

קטי קטרין שטרית: כרגע הם צריכים החייאה.

עידית סילמן: רגע, הטווח הקצר - - -

קטי קטרין שטרית: הוא רוצה תבחינים ועוד תבחינים ועוד זמן, ואין זמן.

יואב בן צור: בטווח הקצר הם לא יכולים לשלם לספקים.

עידית סילמן: שנייה, שנייה - - -

קטי קטרין שטרית: מה עם הטווח הקצר?

קטי קטרין שטרית: הממשלה התחלפה, הפקידים לא התחלפו, הם מכירים - - -

עידית סילמן: קטי, בואו נעשה את זה מסודר.

נחמן אש: גברתי, גם הפקידים התחלפו – אני התחלפתי.

קטי קטרין שטרית: אני לא מדברת עליך, אתה לא הכנת את התוכנית.

קטי קטרין שטרית: מי שישב והכין עדיין יושב שם והוא מכיר את התוכנית, מכיר את התבחינים, אבל אתם מושכים זמן.

נחמן אש: לא לא לא.

קטי קטרין שטרית: אתם מושכים זמן ובינתיים הם צריכים להחליט מי לחיים ומי למוות, כי אתה מפיל את זה עליהם.

נחמן אש: בואו נהיה הוגנים כלפי כולם.

נחמן אש: בטווח הקצר אני מקווה מאוד שפתרנו את הבעיה, שהכסף שהועבר בשבוע שעבר יחד עם הכסף שיועבר הלאה יפתור את הבעיה.

נחמן אש: מה שמטריד את בתי החולים, ובצדק, הוא הטווח הארוך, כלומר השנה הבאה.

עידית סילמן: 2022.

נחמן אש: את זה צריך לסגור.

קטי קטרין שטרית: 330 עברו?

קטי קטרין שטרית: עברו 100.

נחמן אש: נכון, נכון - - -

קטי קטרין שטרית: יש קורונה, אתה בעיצומו של גל קורונה.

קטי קטרין שטרית: היה צריך לתת להם עכשיו 330 מבלי להניד עפעף, כי זה משכתוב שם, שאם יש עוד פעם קורונה נותנים להם 330.

נחמן אש: בואו נהיה הוגנים כלפי מה שסוכם.

קטי קטרין שטרית: אתם נותנים 100 ונותנים להם - - -

אלינה ברדץ' יאלוב: קטי, נותנים 55 בחודש.

נחמן אש: בדיוק.

נחמן אש: מה שסוכם זה לתת 55 בחודש במשך חצי שנה – זה 330; ה-100 זה - - -

עידית סילמן: מקדמה.

נחמן אש: כמה שאפשר היה לתת יותר היה ניתן יותר.

נחמן אש: ה-100 ניתן בלחץ, מקדמה על חשבון הכסף הזה.

יואב בן צור: אבל בהחלטת שר האוצר אפשר לתת 90% מהתקציב.

יואב בן צור: אתה שומע את המצוקה.

נחמן אש: אני לא יודע.

יואב בן צור: אתה לא יודע, אז תבדוק את זה.

נחמן אש: בסדר, אני לא יודע.

עידית סילמן: חבר הכנסת יואב בן צור, דקה.

נחמן אש: בשורה התחתונה, מה שאני אומר זה שצריך להמשיך את השיח על השנה הבאה.

נחמן אש: את הכסף של השנה הם מקבלים, צריך להמשיך את השיח על השנה הבאה ולהפסיק את - - -

אחמד טיבי: אולי אפשר לתת בשנה הבאה אותו סכום, עד שהוועדה תכריע.

עידית סילמן: אבל אנחנו מדברים פה על 2022.

קטי קטרין שטרית: כל אחד עולה לשידור – גם גמזו, גם הוא – ומפילים עליהם.

קטי קטרין שטרית: הרי זו בושה.

עידית סילמן: פרופ' נחמן אש, תודה רבה.

קטי קטרין שטרית: מאשימים אותם.

קטי קטרין שטרית: איפה הגענו.

יואב בן צור: אי-אפשר לא לתת יציבות כלכלית לבתי החולים.

יואב בן צור: כדי לקבוע מתווה תמיכה כמו שצריך אי-אפשר לשלם עכשיו איזשהן מקדמות ולהגיד - - -

עידית סילמן: אז רגע, חבר הכנסת יואב בן צור.

עידית סילמן: יש מקדמה - - -

קטי קטרין שטרית: אנחנו מדברים על משבר מ-2020, לא ב-2022.

עידית סילמן: אנחנו יודעים, ובשביל זה אנחנו כאן.

עידית סילמן: אנחנו מדברים על מקדמה ששולמה ויש עוד תקציבים שיעברו, שהם מיועדים מתוך ה-330 עד סוף אוגוסט ועד סוף השנה.

עידית סילמן: פרופ' נחמן אש, נעלה את מנכ"ל משרד האוצר רם בלניקוב.

עידית סילמן: אם אתה רוצה להישאר אתנו לשמוע אותו, אז בבקשה.

ינון אזולאי: חשוב שהוא גם יענה לנו על שאלות.

עידית סילמן: כן, הוא גם יענה על שאלות.

עידית סילמן: מנכ"ל המשרד, בבקשה.

רם בלינקוב: בוקר טוב לכולם.

רם בלינקוב: אני מתנצל שלא אוכל להישאר ליתרת הישיבה כי היא נקבעה אתמול וזה מתנגש לי עם דברים אחרים.

רם בלינקוב: אני מבקש להדגיש מספר דברים.

רם בלינקוב: ראשית, כל התקציב של 960 המיליון הוקצה.

רם בלינקוב: כל התקציב של 960 המיליון הוקצה.

ינון אזולאי: גם אם תחזור על זה שלוש פעמים זה לא אומר שזה אמת.

רם בלינקוב: כל התקציב של ה-960 הוקצה, ואני מבקש, גם אם זה חבר כנסת, לא להאשים אותי באמירת אי-אמת.

ינון אזולאי: אני אומר שזה שהוקצה ועדיין לא הגיע, מבחינתם זה לא נמצא.

ינון אזולאי: זה לא נמצא, אז בוא נעשה סדר.

רם בלינקוב: אני לא אקבל את זה - - -

ינון אזולאי: אתה לא היית - - -

עידית סילמן: חבר הכנסת ינון אזולאי, אני מבקשת - - -

ינון אזולאי: אבל אי-אפשר לא לתת פה לחבר כנסת להתבטא.

ינון אזולאי: אנחנו רוצים לשאול אותם שאלות.

ינון אזולאי: זה אומר לך אין לו זמן, מנכ"ל משרד הבריאות אין לו זמן, אבל חולים מתים.

ינון אזולאי: אתם מבינים מה שקורה פה?

ינון אזולאי: הם נמצאים פה כמו מקבצי נדבות.

ינון אזולאי: תגידו, מה זה?

עידית סילמן: אנחנו נמצאים פה בשביל זה - - -

ינון אזולאי: אבל הם לא מוכנים לענות, כל אחד ממהר לפגישות שלו.

ינון אזולאי: מה, לנו אין מה לעשות?

ינון אזולאי: להם אין מה לעשות?

ינון אזולאי: אין להם חולים.

רם בלינקוב: לא להאשים אותי באמירת אי-אמת.

רם בלינקוב: זה הכול.

עידית סילמן: בואו נשמע את מה שנעשה על ידי משרד האוצר ואחר כך נמשיך לדון.

עידית סילמן: חבר הכנסת, אתה כאן.

עידית סילמן: בבקשה, המנכ"ל.

רם בלינקוב: כדי לבצע את התקציב הזה צריך לבצע מבחני תמיכה על פי הנחיית היועץ המשפטי לממשלה.

רם בלינקוב: זו לא גחמה וזה לא פטנט של משרד האוצר.

רם בלינקוב: מאחר שמבחני התמיכה אורכים זמן יתר על המידה, משרד האוצר, באמצעות החשב הכללי, העביר מקדמות – אפשר לקרוא להן גם מפרעות, איך שתרצו – בסך של 550 מיליון שקלים עד כה, מתוך ה-960 מיליון שקלים.

רם בלינקוב: המקדמות או המפרעות לא יכולות בגובה 100% מהתקציב המתוכנן משתי סיבות: 1.

רם בלינקוב: הן מאבדות באותו רגע את המונח "מקדמות"; 2.

רם בלינקוב: אנחנו מקווים שבתי החולים יעמדו במבחני התמיכה.

רם בלינקוב: לגבי הפגישות, שפרופ' מרין אמר שלא זימנו אותם: ב-12 באוגוסט התקיימה ישיבה רבת משתתפים, של מנכ"ל משרד הבריאות, שלי ושל כל מנהלי בתי החולים, שארכה כשעה וחצי; 17 באוגוסט זימנתי את פרופ' מרין – אותו אחד שאמר שלא דיברו איתו – לשיחה אישית אתי במשרדי שארכה 50 דקות, לכן אני לא מצליח להבין מדוע צריך להגיד שלא מוכנים לדבר איתם.

רם בלינקוב: אני מזכיר שפרופ' אש עומד להיפגש אתם היום אחר הצהריים.

רם בלינקוב: נמשיך ונעביר את הכספים במהלך השנה שנותרה.

רם בלינקוב: 330 המיליון לא אמורים לעבור בחודש אחד אלא אמורים לעבור על פני התקופה ועל פי המבחנים שסוכמו ושיסוכמו.

רם בלינקוב: אין לנו שום כוונה לסגת אפילו משקל אחד שהתחייבנו בתקציב הזה, וכך יהיה גם בשנה הבאה.

רם בלינקוב: אנחנו לא בורחים מאחריות לבתי החולים.

רם בלינקוב: המשוואה הזאת, שכאילו כל העולם הוא בעד החולים ובמשרד האוצר או בממשלה יש חבורת אנשים ערלים שלא אכפת להם מחיים ומוות, אין לי אלא לדחות אותה.

רם בלינקוב: אני והאנשים שלי והעובדות שלי חסים וחושבים על כל חיי החולים בדיוק כמו כל אחד ואחת מכם.

רם בלינקוב: תודה רבה.

עידית סילמן: תודה רבה - - -

ינון אזולאי: מה עם השנה הבאה?

יואב בן צור: יש אפשרות להעביר 90% בהחלטת שר האוצר כמקדמות.

יואב בן צור: יש אפשרות כזאת.

יואב בן צור: למה אתם לא יכולים לעשות, כשבתי החולים צועקים שאין להם מה לשלם לספקים, שבנק הדם לא מוכן לספק דם לבית החולים שערי צדק?

יואב בן צור: אז עכשיו תתגמשו קצת, 90% אתם יכולים כן לתת בפעם אחת אפילו כדי להציל אותם.

רם בלינקוב: אני לא מכיר את המספר הזה של ה-90%.

רם בלינקוב: זה שאני לא מכיר זה לא אומר שזה לא נכון.

יואב בן צור: אז תבדוק, אדוני.

רם בלינקוב: רק שנייה, תרשה לי.

רם בלינקוב: אני לא עוזב אתכם לבד, נמצא בישיבה גם בכיר לחשב הכללי שאמון ועוסק בדברים האלה, עופר פלג.

רם בלינקוב: הוא ידע לענות על הדברים הללו.

רם בלינקוב: סליחה שלא התייחסתי לחברת הכנסת שטרית.

רם בלינקוב: כן, הדסה נמצאת תחת תוכנית הבראה והיא מקבלת בגלל זה יותר כסף מהאחרים, ולכן היא צריכה לחתום על המשך תוכנית ההבראה.

רם בלינקוב: ברגע שהיא תחתום, בלי שום שינוי מהתנאים שהיא חתמה לפני שבע שנים, היא אמורה לקבל צ'ק נוסף של 40 מיליון שקל מתוך הכסף הזה, מה שיעמיד את סך המקדמות על סך 590 מיליון שקלים.

ינון אזולאי: זה להחזיק את החולים בני ערובה.

קטי קטרין שטרית: רם היקר, היות שהתייחסת אליי, אני מכירה אותך אישית ואני מכירה את היושרה שלך.

קטי קטרין שטרית: יושבים פקידים באוצר ששמים עיניהם על נכסים של הדסה וזו הסיבה שמאלצים אותם לעשות תוכנית הבראה.

קטי קטרין שטרית: אם אתה רוצה, אשב אתך בארבע עיניים ואומר לך שזה גובל בפשע.

רם בלינקוב: זה נמצא בהליך משפטי, לכן אני לא רוצה - - -

קטי קטרין שטרית: לא לא, זה הליך שבו אנשי האוצר - - -

עידית סילמן: קטי, אני מבקשת - - -

קטי קטרין שטרית: אנשי האוצר מבקשים לשים עיניהם על נכסים של הדסה, וזו בושה וחרפה.

עידית סילמן: אגיד לכם משהו, וזה מבחינתי = = =

רם בלינקוב: - - -

קטי קטרין שטרית: אני קצת מכירה.

קטי קטרין שטרית: ישבתי עם נשות הדסה, ירדתי לעומקם של דברים ויש שם דברים חמורים מאוד של האוצר.

עידית סילמן: מי כמוני יודע - - -

רם בלינקוב: חברת הכנסת סילמן, אתמול הייתה פה יושבת-ראש מועצת המנהלים של הדסה, יחד עם אחד מחברי מועצת המנהלים.

עידית סילמן: נכון.

רם בלינקוב: אחרי שהיא ישבה עם השר היא נכנסה אליי לחדר לישיבה לא ארוכה.

רם בלינקוב: יש סוגיה, שהיא תולדה של ההסכם שנחתם טרום זמני בתפקיד הזה, שעוסקת בחלק מנכסי הדסה ובגינה יש עתירה, ככל הידוע לי, לבית המשפט של הדסה כנגד הממשלה.

רם בלינקוב: אני לא יכול להתייחס לנושא שנמצא תחת הליך משפטי, זה הכול.

רם בלינקוב: אני לא אומר מה דעתי ולא אומר מה לא דעתי.

קטי קטרין שטרית: כן, אבל לא מפסיקים את החיים, רם.

רם בלינקוב: אנחנו לא מפסיקים את החיים.

קטי קטרין שטרית: לא רק זה, רם.

קטי קטרין שטרית: אתה יודע טוב מאוד שבגלים הראשונים המדינה ידעה לתת כסף לבעלי עסקים, וברגע שמצאו שנתנו להם יותר אז לקחו מהם.

קטי קטרין שטרית: אז אל תעכבו את זה; תנו להם עכשיו כדי שהם יוכלו לטפל בחולים שלהם - -

רם בלינקוב: אנחנו נותנים להם את כל מה שהתחייבנו.

קטי קטרין שטרית: - - ואחר כך תתחשבנו אתם.

קטי קטרין שטרית: אתם מחכים להליך משפטי?

רם בלינקוב: לא לא, זה לא קשור.

עידית סילמן: זה לא קשור, זה שני דברים מנותקים, חברת הכנסת.

קטי קטרין שטרית: הוא מדבר על תוכנית ההבראה, הוא מדבר על זה שזה נמצא בהליך משפטי.

קטי קטרין שטרית: לא מעכבים כסף.

רם בלינקוב: אני ממש מתנצל.

רם בלינקוב: יושב-ראש ארגון המעסיקים נמצא פה בחוץ, אני ממש מתנצל כי הוא קבע את זה מזמן ולישיבה הזו הוזמנתי אתמול.

רם בלינקוב: אני משאיר פה נציגים גם מאגף התקציבים וגם מהחשב הכללי ואני שוב, פעם שלישית, מתנצל.

ינון אזולאי: רק אתמול הוא זומן לישיבה הזאת?

עידית סילמן: תודה רבה, מנכ"ל משרד האוצר.

עידית סילמן: רק אגיד שמהיום הראשון של מחאת בתי החולים אנחנו מקבלים אוזן קשבת גם במשרד האוצר וגם במשרד הבריאות.

עידית סילמן: זה נכון שיש מבחני תמיכה - - -

ינון אזולאי: אוזן זה לא פתרון.

עידית סילמן: רגע, שנייה.

יואב בן צור: צריך גם יד עושה.

עידית סילמן: חבר הכנסת ינון אזולאי, ניתן לדבר ולכן אנחנו גם מקיימים את הדיון כאן.

עידית סילמן: הדיון כאן מתקיים כי הנושא הזה חשוב לנו, על מציאת הפתרון שלו ועל הנכונות שלנו, של כל חברי הכנסת, מהקואליציה ומהאופוזיציה, ושל המשרדים שנכונים לקדם פתרון ולקיים את מה שהוסכם – החוזה שחתמו עליו בכנסת הקודמת בין השר לבין מנהלי בתי החולים.

עידית סילמן: לכן אנחנו כאן, כדי לוודא שזה נעשה.

עידית סילמן: זה נכון שיש בדרך הרבה מהמורות, מה שנקרא מבחני תמיכה, שזה דבר שלוקח זמן, ויש דברים שנקראים מקדמות, שהאוצר כן העביר.

עידית סילמן: בעקבות שיחות עם שר האוצר, שישבתי אצלו אתמול בלילה עד השעות הקטנות וגם הבוקר, יש נכונות אדירה לבצע שינויים, אבל זה לא מסיר מאתנו אחריות וגם לא מסיר אחריות מבתי החולים.

עידית סילמן: אני אומרת את זה לשני הצדדים כרגע כי האחריות שלי, בתור מפקחת, היא גם למשרדים וגם אחריות של כולנו כלפי האזרחים, שיקבלו שירות רפואי ולא יישלחו הביתה.

עידית סילמן: לכן אנחנו נמצאים כאן.

עידית סילמן: חבר הכנסת יואב בן צור, בבקשה.

יואב בן צור: תודה, גברתי.

יואב בן צור: אנחנו מפרים באמת את הכלל של האופוזיציה.

קטי קטרין שטרית: כבר אמרתי את זה.

עידית סילמן: כבר אמרתי אתמול: תהיו מקלב.

עידית סילמן: חשוב להגיע.

יואב בן צור: חשוב להגיע בגלל שאנחנו חושבים שהנושא הזה באמת כרוך בחיי אדם.

יואב בן צור: הוא כרוך בשירות ל-2 מיליון אנשים שמשתמשים בשירותים האלה.

יואב בן צור: תראו מה קרה: אנשים טובים באו, לא מכוח ממשלתי – מכוח ציבורי, מכוח פרטי.

יואב בן צור: השיגו תרומות והקימו בתי חולים במקומות אסטרטגיים מאוד: ירושלים הגדולה, נתניה, בני ברק, נצרת.

יואב בן צור: אלה מקומות שהמדינה אולי לא חשבה להקים שם והשיגו תרומות במאות מיליוני דולרים כדי להקים את כל בתי החולים הללו.

יואב בן צור: ועכשיו, כשהם נותנים שירות וכשהמדינה מבקשת מהם לתת שירות, כי אלה בתי החולים שנמצאים באזורים הללו, קובעים להם את הסכום שהם יכולים לגבות ואומרים: אל תדאגו, נשפה אתכם.

יואב בן צור: כשזה מגיעה לצד של השיפוי, פתאום המדינה נסוגה ופתאום אומרת: אי-אפשר, אין לנו, אין לנו יכולת, תעשו תוכנית כזאת ותעשו תוכנית אחרת.

יואב בן צור: אין בעיה, את כל התוכניות תעשו, אבל עדיין, במיידי אפשר לתת 90% מהמקדמות הללו כדי להציל את בתי החולים.

יואב בן צור: כולם קורסים, שמעתם את פרופ' מרין.

יואב בן צור: שמעתי באופן אישי את פרופ' וייס, שמעתי את מנהל בית החולים הדסה עין כרם ד"ר ינון בודה.

יואב בן צור: הם נמצאים במציאות בלתי אפשרית, הם לא יודעים מה להחליט.

יואב בן צור: במקום שביום כיפור יקבעו מי יחיה ומי ימות, הם צריכים פתאום להחליף, חס ושלום, את ריבונו של עולם ולהחליט למי הם נותנים יותר שירות ולמי הם נותנים פחות שירות ואז לראות מי מת ומי לא מת.

יואב בן צור: איזה אבסורד, לאן הגענו?

יואב בן צור: במקום שהם יתעסקו כל היום בפיתוח, יתעסקו כל היום בקדמה, יתעסקו כל היום בהצלת עוד אנשים, אז לא נותנים להם ביטחון כלכלי, לא משלמים להם את המקדמות שצריך לשלם.

יואב בן צור: אתה רוצה לעשות מבחני תמיכה?

יואב בן צור: תעשה מכאן ועד לאן שאתה רוצה, אבל יש גבול.

יואב בן צור: תנו לאנשים האלה לחיות, היו צריכים לקבל את הכסף הזה מזמן.

יואב בן צור: כשקבעו את ההסכם, אמרו פקידי האוצר: זו ממשלת מעבר, אי-אפשר להעביר עכשיו, זו בעיה.

יואב בן צור: נגמרה ממשלת המעבר, אנחנו כבר כמה חודשים בממשלה המצוינת הזאת.

יואב בן צור: באמת מצוינת, ממש יוצאת מן הכלל, הרבה יותר טובה מהממשלה הקודמת, אין מילים, תראו באיזו מהירות הכול עובד.

עידית סילמן: אנחנו משתדלים.

יואב בן צור: וכל חבר כנסת שנמצא בקואליציה בראשך, גברתי, שאתמול הצהרת שתעבדי ותעשי את הכול למען זה.

יואב בן צור: את יודעת בדיוק מה כוחך ואנחנו יודעים בדיוק מה כוחו של כל חבר כנסת בקואליציה, מה הוא יכול לעשות; על שטויות, על דברים קטנים, אולי על אוכל לחתולים, יכולים להפיל את התקציב הזה.

יואב בן צור: אבל על דבר כזה, שנוגע ל-2 מיליון אנשים – מה אתם חושבים?

יואב בן צור: בסוף תבואו חשבון עם זה.

יואב בן צור: אם אתם חפצי חיים – ואני מקווה שלא – אז אני לא יודע מה תעשו בסוף.

יואב בן צור: אבל איך אתם יכולים להתנהל בצורה הזאת, במציאות הזאת?

יואב בן צור: בואו עכשיו, שימו על השולחן, אדוני שר האוצר, הראיס הגדול, ראש הממשלה הכלכלי של מדינת ישראל רוצה להראות את כוחות ושהוא יקבע, אף אחד לא יגיד לו מה לעשות.

יואב בן צור: אז ראינו שגם הוא התקפל בפנסיות של משרתי הקבע, ועיני לא צרה.

יואב בן צור: אבל תעמידו את זה מול בתי החולים שנמצאים בקריסה.

יואב בן צור: איפה ההשוואה בכלל?

יואב בן צור: איפה ההשוואה?

יואב בן צור: באתי במיוחד, היום יצאתי מבידוד, ברוך השם.

עידית סילמן: אני רוצה להגיד לך שאני מעריכה את זה שהגעת לכאן, למרות הביקורת שאתה משמיע כאן.

עידית סילמן: יש טעם בדברים מסוימים שאתה אומר, כי באמת אתה נמצא כאן מאותה סיבה שכולנו נמצאים.

עידית סילמן: אני שמחה שאתה מגיע לכאן למרות העמדה של האופוזיציה וחברי האופוזיציה האחרים למרות עמדתך האישית ולמרות המילים הלא קלות שאתה מדבר באופן אישי על חברי הקואליציה, כי אני חושבת שזה תפקידה של האופוזיציה.

עידית סילמן: לא סתם אמרתי אתמול, כשהייתי אצל קטי בכנס, שמקלב מגיע לכל ועדה בכנסת ואומר את מה שיש לו להגיד, נלחם על הדברים האלה, כי זה חשוב, כי זה תפקידו של כל חבר כנסת בישראל, בטח של האופוזיציה, ואני שמחה שאתם נמצאים כאן היום.

עידית סילמן: תודה.

יואב בן צור: תודה, גברתי.

עידית סילמן: חבר הכנסת ינון אזולאי, בבקשה.

ינון אזולאי: אתחיל בדברים שסיימת איתם.

ינון אזולאי: אני שמח שאת יושבת-ראש הקואליציה, כי אני יודע שאת לא מפחדת ויש לך את הכוח, ואני מצפה שתגידי שהתקציב לא יעבור אם לבתי החולים לא יהיה פתרון עד ליום חמישי.

ינון אזולאי: אני מאמין שאת, כאישה חזקה – יש כאלה שאולי זלזלו בכוח שלך, אני מכבד את הכוח שלך – יש לך הרבה עוצמה ביד ואני מאמין שתנצלי את העוצמה הזאת בשביל החולים, בשביל בתי החולים, בשביל אותם אנשים מסכנים וחלשים.

ינון אזולאי: אני מאמין שהתקציב יידחה ביום חמישי ולא יהיה תקציב עד אשר תיפתר הבעיה.

ינון אזולאי: בזה אני מאמין, וכל הכבוד לך, כיושבת-ראש הקואליציה.

ינון אזולאי: אני מחזק את ידך בעניין הזה.

ינון אזולאי: שמעתי את מנכ"ל האוצר, שמטיח שהוא כן נפגש עם פרופ' מרין.

עופר מרין: ללא ספק, נפגש.

עופר מרין: מנכ"ל האוצר נפגש אתי, הייתה פגישת זום.

עופר מרין: לא ישבו אתנו אפילו פעם אחת למשא ומתן.

עופר מרין: שלא יהיה ספק, מר בלניקוב לא יגיד דברים שהם לא אמת.

ינון אזולאי: הוא ביקש שלא אאשים אותו בדברים - - -

עופר מרין: הוא נפגש אתי בארבע עיניים - - -

עידית סילמן: פרופ' מרין, רגע.

ינון אזולאי: זה בסדר, הוא לא מפריע לי.

ינון אזולאי: הוא רק מוציא את הכאב של החולים ושל האזרחים, אפילו לא של עצמו.

ינון אזולאי: הוא עוד יאשים אותי שאני אומר דברים שהם לא אמת, אבל גם חברת הכנסת מהמפלגה של שר האוצר, אני חושב שלא היה ראוי לנקוט בצורה הזאת – תנו לנו נתונים – כאילו שהם משקרים פה.

ינון אזולאי: יכול להיות שבגלל שלא היית - - -

אלינה ברדץ' יאלוב: לא אמרתי שמישהו משקר.

ינון אזולאי: לכן אמרנו שאם תחזרי בך מהביטוי כלפיו – אני חושב שזה לא היה ראוי להגיד את זה.

אלינה ברדץ' יאלוב: ינון, אל תכניס לי מילים לפה.

ינון אזולאי: זה מה שאמרת, אני מצטט את מה שאמרת.

אלינה ברדץ' יאלוב: הדבר היחידה שביקשתי הוא שיגידו מה הנתונים.

אלינה ברדץ' יאלוב: זה הכול.

ינון אזולאי: אמרת: בלי סיסמאות.

ינון אזולאי: החבר'ה פה לא יודעים מה זה סיסמאות, החבר'ה פה נותנים את הנשמה שלהם.

אלינה ברדץ' יאלוב: רוצים להתייחס לזה.

ינון אזולאי: שבעת בתי החולים - - -

אלינה ברדץ' יאלוב: אתה מבקר ואני מנסה לפתור את הבעיה.

אלינה ברדץ' יאלוב: לא יכולה לפתור את הבעיה בלי נתונים.

עידית סילמן: חבר הכנסת ינון, בוא ניקח צעד אחד אחורה ודווקא כחברי כנסת ותיקים ניקח את האמירה של חברת הכנסת אלינה ונראה בה איזושהי הזדמנות לבקשתה להביא נתונים, וזה בסדר גמור.

ינון אזולאי: אין בעיה, אבל לא לדבר אליהם בזלזול כמפריחי סיסמאות.

קטי קטרין שטרית: עידית, לקבל נתונים זו חובה, אבל לומר שמדובר בסיסמאות זה לא בסדר.

עידית סילמן: בסדר, בואו ניקח - - -

ינון אזולאי: מה נראה לך, יש להם זמן להפריח סיסמאות?

קטי קטרין שטרית: אני מסתכלת עליהם ולבי נקרע.

קטי קטרין שטרית: אני אומרת לכם לבי נקרע לראות את המנהלים שפשוט מבזים אותם.

קטי קטרין שטרית: מבזים אותם.

אלינה ברדץ' יאלוב: לא - - -

עידית סילמן: שנייה, אנחנו לא נצעק בוועדה הזאת.

קטי קטרין שטרית: מאשימים אותם בסיסמאות.

קטי קטרין שטרית: איזה מין דבר זה?

קטי קטרין שטרית: מאיפה זה בא?

אלינה ברדץ' יאלוב: - - -

עידית סילמן: חבריי חברי הכנסת היקרים, הכבוד ניתן כאן - - -

קטי קטרין שטרית: איזו התייחסות?

קטי קטרין שטרית: אלה אנשים מצילים חיים.

קטי קטרין שטרית: אלה אנשים מצילים חיים, מחאו להם כפיים בקורונה.

אלינה ברדץ' יאלוב: - - - לא פחות ממך.

עידית סילמן: סליחה, כנראה לא הבנתם.

עידית סילמן: הבמה והכבוד - - -

אלינה ברדץ' יאלוב: - - - לא פחות ממך.

קטי קטרין שטרית: מחאו להם כפיים בקורונה.

קטי קטרין שטרית: איפה הכפיים?

עידית סילמן: אאלץ להוציא אתכן, חברות.

אלינה ברדץ' יאלוב: - - - אבל אני רוצה נתונים.

עידית סילמן: אז רק אגיד שהבמה, עם כל הכבוד לכן, היא לא שלכן עכשיו.

עידית סילמן: תודה רבה, חבר הכנסת אזולאי.

ינון אזולאי: מה תודה רבה?

עידית סילמן: עוד לא סיימת?

עידית סילמן: אז בבקשה.

עידית סילמן: אז אל תפריעו לו בבקשה, חברות הכנסת.

עידית סילמן: תודה.

ינון אזולאי: שמעתי גם את מנכ"ל משרד הבריאות.

ינון אזולאי: אני מקווה שהוא עדיין אתנו שייתן לי תשובה.

ינון אזולאי: הוא אמר שהוא מגיע לחלק השלישי לשנה הבאה, אבל יש כבר תקציב.

ינון אזולאי: אז מה תעזור הוועדה שהקימו?

ינון אזולאי: לצחוק עליהם עוד פעם?

ינון אזולאי: עדיף שלא תגיד את זה מאשר עוד פעם לבזות ולהשפיל אותם.

ינון אזולאי: אמר פרופ' מרין: איך אתם יושבים על הכיסאות בנוח?

ינון אזולאי: אתה צודק; אני מתבייש, אני מוריד את העיניים.

ינון אזולאי: אני מתבייש שאני צריך לשבת פה ככה ולא להיות חלק מכם.

ינון אזולאי: כשהייתם באוהל המחאה באתי אליכם והייתי אתכם כי אני חושב שזו החובה שלנו.

ינון אזולאי: אני לא עושה איזו טובה שאני בא ואני אתכם, אני צריך להיות עם כל אחד מכם, כי זה לא אתם; זה החולים, זה האזרחים, זה סבתא שלי, זו אמא שלי, אמא של ד"ר פהיד שהייתה צריכה לעשות ניתוח ולא עשתה את הניתוח, שהוא לא יכול לתת לאמא שלו את כיבוד האם המינימלי שמגיע לה.

ינון אזולאי: את הדבר המינימלי הוא לא יכול לתת לה, והוא אומר לה: אמא, אני לא יכול לעזור לך.

ינון אזולאי: איך זה ייתכן להגיד לאמא שלא יכול לעזור לה?

ינון אזולאי: איזה כאב זה.

ינון אזולאי: ומשרד האוצר ומשרד הבריאות מנסים לשחק אתכם?

ינון אזולאי: איפה חברי הכנסת של מרצ, של שר הבריאות?

ינון אזולאי: איפה הם?

קטי קטרין שטרית: איפה ההסכמים הקואליציוניים?

קטי קטרין שטרית: זה כתוב בהסכמים הקואליציוניים.

ינון אזולאי: באמת, חברתי רינאווי זועבי מנצרת, איפה היא?

ינון אזולאי: למה היא לא נמצאת אתם כרגע?

ינון אזולאי: איפה הם נמצאים?

ינון אזולאי: אז מה אם שר הבריאות מהמפלגה שלהם?

עלי סלאלחה: חבר כנסת של מרצ נמצא פה.

עידית סילמן: חבר הכנסת של מרצ נמצא פה, חבר הכנסת עלי סלאלחה.

עידית סילמן: הוא חדש.

עידית סילמן: ברוך הבא.

ינון אזולאי: אתה יודע, חברי כנסת של מרצ - - -

קטי קטרין שטרית: בהסכם הקואליציוני של מרצ, סעיף 18 התייחס למערכת הבריאות.

עידית סילמן: חברי הכנסת, אאלץ לעצור אתכם כי בסוף אנחנו כאן בשביל מנהלי בתי החולים ומנכ"לי בתי החולים.

קטי קטרין שטרית: אבל עידית, אנחנו לא יכולים להיכנס ולצאת - - -

עידית סילמן: תרבות הדיון – כולם יקבלו לדבר.

עידית סילמן: אני מבקשת תרבות דיון.

עידית סילמן: בבקשה.

ינון אזולאי: אבל לא יכול להיות שכל מילה שאנחנו אומרים – אני עוצרת, אני - - -

קטי קטרין שטרית: אני מפרה את המשמעת שלנו במפלגה.

ינון אזולאי: עידית, אני באמת מכבד אותך ואני חושב שאת ראויה לכל כבוד בתור יושבת-ראש הקואליציה ובתור מי שאת, קודם כול.

ינון אזולאי: אבל אני אומר דבר אחד: אני חושב שהדיון בוועדת הבריאות – סליחה שאני אומר – מיותר.

ינון אזולאי: הוא היה צריך להיות בוועדת הכספים, כי שם התנהל הכול.

ינון אזולאי: אבל מצד שני, מי נמצא בוועדת הכספים?

ינון אזולאי: ידידי אלכס קושניר, שהוא ת"פ של השר ליברמן; אז אולי זה פה.

ינון אזולאי: אבל פה מי נמצא?

ינון אזולאי: אנחנו באים לפה, לא יהיו פה תוצאות, ואני אומר לך שלא יהיו תוצאות.

ינון אזולאי: עם כל הכבוד, לא יהיו תוצאות.

עידית סילמן: יהיו תוצאות.

ינון אזולאי: לא יהיו תוצאות.

ינון אזולאי: אצדיע לך אם תצא מפה אמירה שלא יעבור, לא חוק ההסדרים ולא התקציב, אם הם לא יקבלו את כל שמגיע להם.

ינון אזולאי: אומרים שרוצים תמיכות, משרד האוצר לא ידע את כל זה לפני זה?

ינון אזולאי: הוא לא ישב אתם לפני זה?

ינון אזולאי: הרי ישבו ועשו את הכול כדי לא להגיע לדבר הזה, והגענו לזה.

ינון אזולאי: למה הגענו לזה?

קטי קטרין שטרית: חוץ ממנכ"ל המשרד והשר, כולם היו בעניינים.

ינון אזולאי: לקחתם עכשיו את חוק ההסדרים - - -

אלינה ברדץ' יאלוב: בגלל שהדברים מתעכבים יש מקדמות.

אלינה ברדץ' יאלוב: חבר'ה, נו באמת.

קטי קטרין שטרית: אלינה, חוץ מהשר והמנכ"ל, כל משרד האוצר יודע מה הסיכום.

אלינה ברדץ' יאלוב: כולם יודעים הכול.

עידית סילמן: קטי, תנו לחבר הכנסת אזולאי.

ינון אזולאי: הכנסתם בחוק ההסדרים דבר, שהייתי מבקש שאם מנכ"ל משרד הבריאות נמצא, שייתן תשובה.

ינון אזולאי: אמרתם שם יש את הסיפור של ההתחשבנות של הקופות מול בתי החולים.

עידית סילמן: נכון, זה יידון כאן.

ינון אזולאי: ב-2014 היו 18.5%, אם אני לא טועה, הנחה; היום אומרים 22% או 21.5%, גם כן בהנחה.

ינון אזולאי: אני לא מבין למה אתה מעלה את ההנחה של ההתחשבנות.

ינון אזולאי: העלית את ההנחה, בסדר.

ינון אזולאי: מה קורה היום?

ינון אזולאי: באות כל קופות החולים לבתי החולים ואומרות שרוצות התחשבנות.

ינון אזולאי: אומרים להם: אין בעיה, 18%.

ינון אזולאי: אומרים: לא, לא 18%; 40%, 50%.

ינון אזולאי: אבל לעזאזל, אני לא מבין על מה.

ינון אזולאי: החוק אומר 22%.

ינון אזולאי: איפה נמצא משרד הבריאות לפקח שלא יהיו יותר מ-18%?

ינון אזולאי: לא, משם הם מתחילים את ההנחות.

ינון אזולאי: תגיד: עד 18% אני יכול לתת לך; בוא נתחיל ב-2%, 5%, 18%.

ינון אזולאי: הגרעון שם יצומצם, לא יבואו לפה מנהלי החולים כקבצנים, כשנוררים, לא יתביישו, ואנחנו נרגיש מולם יותר בנוח, וכשנבוא לשם נבוא לעזור להם ולראות שפותחים עוד מחלקות ועוד מכשירים.

ינון אזולאי: זה אולי החזון שצריך להיות מול מנהלי בתי החולים האלה, עם כל הכבוד.

עידית סילמן: חבר הכנסת ינון אזולאי, תודה על הדברים.

עידית סילמן: רק אומר שההתחשבנות בין קופות החולים לבתי החולים – הקאפ – יידון כאן בוועדת הבריאות בפעם הראשונה בתוך מסגרת ההסכמים וחוק ההסדרים.

עידית סילמן: תינתן כאן במה וגם כבוד לדיונים האלה.

עידית סילמן: זה לא יעבור בזמן קצר, לא במחטף.

עידית סילמן: יהיה לנו מספיק זמן וכל הדיונים יוקדשו לזה.

ינון אזולאי: תוציאי את מחוק ההסדרים, זה יעבור במספיק זמן.

ינון אזולאי: חוק ההסדרים זה מחטף.

עידית סילמן: בעיקר כששאר הנושאים של הבריאות לא נמצאים בחוק ההסדרים אלא יצאו כבר על ידי יו"ר הכנסת.

ינון אזולאי: זה יצא?

עידית סילמן: לא, הקאפ תמיד נשאר.

ינון אזולאי: אם תוציאי אותו משם יהיה לך יותר זמן לדון בו ולהגיע למצב – לא צריך בכלל להעלות אותו כרגע, אחר כך תעלי אותו.

ינון אזולאי: את יודעת שמנהל בית חולים שמסיים בגירעון, תהיה לו אחריות אישית ויכול השר לפטר אותו?

ינון אזולאי: את יודעת את זה?

ינון אזולאי: זה בחוק ההסדרים.

ינון אזולאי: עברתם על חוק ההסדרים?

עידית סילמן: אתה תהיה כאן כדי להביא את הדברים ואנחנו נדון בהם.

ינון אזולאי: אכנס אם לא יתפסו אותי בוועדת הכספים הרבה.

עידית סילמן: יתפסו אותך.

עידית סילמן: בגלל זה אנחנו מביאים את הקאפ לכאן ונדון בו כאן, ולעומק, תוך כדי זה שאנחנו שומעים את כולם.

עידית סילמן: מר נדב חן מהמרכז הרפואי לניאדו, מנכ"ל בית החולים, בבקשה.

ינון אזולאי: תודה רבה לך, עידית.

עידית סילמן: תודה רבה, ינון.

נדב חן: שלום לכולם, תודה רבה על הפגישה.

נדב חן: אגיד בתחילת דבריי שאין לי שום ספק שכל עובד מדינה במשרד הבריאות ובמשרד האוצר רוצה שאף חולה לא ייפגע.

נדב חן: אין לי שום ספק בזה, רק אני חושב שיש בעיה שהשבע לעולם לא יבין את הרעב.

נדב חן: לעולם.

נדב חן: צריך להבין את ההרגשה כשאני עומד בסוף חודש ואין לי מושג אם אני משלם שכר.

נדב חן: אתם לא תתפסו את זה בכלל, זה לא נתפס בראש של מי שמקבל שכר אוטומטית בבתי החולים הממשלתיים.

נדב חן: אין לו חשש כזה בכלל.

יואב בן צור: אני מקווה שזה לא סיסמאות.

נדב חן: זו לא סיסמה, זו עובדה.

נדב חן: היום אני משלם לספקים לא בשוטף 60, בשוטף 210 בממוצע, והגעתי גם ל-270.

נדב חן: הם מממנים אותי במקום שהמדינה תממן אותי, ונשבר להם לממן אותי, הם לא רוצים לממן אותי יותר.

נדב חן: תביעות משפטיות, הפסקת אספקות, מה שציין עופר.

נדב חן: אומרים לי לשלם במזומן כדי לקבל סחורה.

נדב חן: מה הדבר הזה בכלל?

נדב חן: איך הגענו לזה בכלל?

נדב חן: אני מקבל הוראה ממשרד הבריאות לאייש כוח אדם.

נדב חן: בבית החולים הממשלתי לידי, בהילל יפה, מיד מאיישים אותו כי צריך לטפל בחולים, ובצדק.

נדב חן: ההוראה שיוצאת ממשרד הבריאות היא הוראה נכונה.

נדב חן: אני לא יכול לאייש, כי איך אשלם לו שכר בסוף החודש?

נדב חן: איך אשלם לו שכר?

נדב חן: אז אני לא מאייש.

נדב חן: אם אני לא מאייש, מה זה אומר?

נדב חן: שבנצרת, בנתניה, בבני ברק ובירושלים יש פחות אחיות לחולה ופחות רופאים לחולה.

נדב חן: פוגעים ברפואה, וזו לא סיסמה, זו עובדה בשטח.

נדב חן: עיקרון אחד ביקשנו – שוויון.

נדב חן: אותו אזרח בנתניה, בנצרת ובירושלים, מגיע לו מה שמקבלים בתל אביב.

נדב חן: הוא משלם אותם מיסי בריאות ואותה קופת חולים, הוא צריך לקבל אותה נגישות לרפואה, וזה לא מתקבל כרגע.

נדב חן: זה לא יכול להיות, זה לא הגיוני בכלל.

נדב חן: כמו שאמרו, קיבלנו פתרון של 960 מיליון שקל.

נדב חן: הוא לא מיטבי, רצינו שזה יהיה 1.4 מיליארד.

נדב חן: לא הגענו לזה.

נדב חן: מכבדים את זה.

נדב חן: צריכים לעבור 960 מיליון עד סוף השנה; עד היום צריכים לעבור 740 מיליון – עד היום – וב-1 בספטמבר זה כבר קופץ ב-55 מיליון נוספים, זה כבר כמעט 800 מיליון.

נדב חן: אז תעבירו את זה עכשיו.

נדב חן: אנחנו במלחמה, לא? ראש הממשלה הכריז שזו מלחמה, מלחמה בקורונה.

נדב חן: תעצרו את כל מבחני התמיכה האלה או שתיתנו 90% או שתמצאו דרך אחרת.

נדב חן: אתם יודעים מה, תקזזו לי את מס ההכנסה.

נדב חן: אתם חייבים לי כסף?

נדב חן: ברור, הכסף ברור לכולם – 960 חייבים לנו, נכון?

נדב חן: כמה שחייבים לי, תנו לקזז מול מס הכנסה.

נדב חן: את זה מותר לכם לעשות?

נדב חן: כמה חוקים שיניתם בממשלה הזאת – תשנו גם את החוק הזה.

נדב חן: תנו לי לקזז, תנו לנו בשביל החולים שלנו.

נדב חן: זה הולך לחולים.

נדב חן: אנחנו מדברים בשם 2 מיליון אנשים, מספיק עם כל המשחקים והבירוקרטיה הזאת.

נדב חן: יש פה אנשים חולים שנפגעים, וזו לא סיסמה, וכואב לי על זה מאוד.

נדב חן: אני באתי לשרת את החולים האלה.

נדב חן: איך מודדים אותי?

נדב חן: אם אני משרת טוב, וכרגע אני משרת לא טוב.

נדב חן: אני לא מטפל בחולים שלי כמו שצריך.

נדב חן: כל המשחקים האלה שלא מעבירים כסף – כסף שלא מגיע לספקים, שלא מגיע לכוח אדם, פוגע בחולים.

נדב חן: את הדברים האלה אמר ראש הממשלה רק לפני חמישה חודשים, כשהיה באופוזיציה.

קטי קטרין שטרית: נכון, ב-26 בינואר 2021.

נדב חן: הוא אמר את הדברים בפירוש, ואני מאמין לו, כי כל אחד עם שכל ישר יודע שזה נכון.

נדב חן: אז באמת, אנחנו לא מבינים בבירוקרטיה ואנחנו לא אנשי ממשלה, אנחנו לא מבינים איך כסף עובר.

נדב חן: אבל חבר'ה, באמת, תפתרו את הבעיה הזאת ואל תמשכו אותנו: תבינו אותנו, מבחני תמיכה, נתנו מקדמות.

נדב חן: המקדמות מצוינות, הן באמת עברו.

נדב חן: היום היו צריכים להיות אצלי 740 מיליון; עברו 500, ועוד יום – 800.

נדב חן: אז מה יהיה בעוד 800?

נדב חן: חסרים לי 300 מיליון – תעבירו אותם.

נדב חן: תנו לנו לעבוד, אנחנו יודעים לנצח את המחלה הזאת, אבל צריך כוחות.

נדב חן: יש לכם חיילים טובים מאוד בלי תחמושת.

נדב חן: תפתרו את הבעיה הזאת.

נדב חן: תודה.

ינון אזולאי: נדב, אל תכעס על ראש הממשלה בנט, בגלל שמה שרואים מפה לא רואים משם.

יואב בן צור: שרק זו תהיה ההבטחה שלא נתקוף אותו עליה.

יואב בן צור: אם הוא יקיים אותה – לא נזכיר לו מה הוא אמר.

קטי קטרין שטרית: הוא ישב אתם, עידית.

קטי קטרין שטרית: לקחתי את הסרטון וראיתי אותו עשרות פעמים.

קטי קטרין שטרית: הוא קרא לזה מביש.

עידית סילמן: חברת הכנסת קטי, אני אומרת לך – ונדב יודע את זה - - -

קטי קטרין שטרית: וזאת, כנראה, צריכה להיות החלטה שלו לשנות את הגורל שלהם היום.

עידית סילמן: הייתי אתו יחד אצל נדב בבית החולים ועשינו סיור.

עידית סילמן: אין בעיה עם מחלקות קורונה וגם לא באגפים החדשים שקמים שמם ומתפתחים.

עידית סילמן: אנחנו כאן – אגיד את זה עוד פעם – בשביל זה.

עידית סילמן: אנחנו מקיימים את הדיון הזה תוך כדי פגרה, הוצאנו אנשים מהחופש שלהם בבית תוך כדי פגרה ונלחמנו לדיון מיוחד בכנסת, כשאתם יודעים שאנחנו מגיעים עכשיו לחוק ההסדרים ולתקציב, בגלל הנושא הזה.

עידית סילמן: כן, ינון, זה חשוב, ואנחנו משתמשים ביכולות שלנו, גם כיו"ר ועדת בריאות וגם כיושבת-ראש קואליציה.

ינון אזולאי: אני מאמין לך.

ינון אזולאי: ראיתי שאמרתי שאת - - -

עידית סילמן: והם יודעים, כי עליתי איתם לזום - -

ינון אזולאי: ברור.

ינון אזולאי: כל הכבוד.

עידית סילמן: - - במוצאי שבת, וקטי יודעת כי הייתי אצלה אתמול וכי ישבתי אצל השר עד השעות הקטנות של הלילה וגם היום בבוקר.

ינון אזולאי: אני מתחייב לך בשם האופוזיציה: אם תחליטי להצביע נגד התקציב, אנחנו אתך.

עידית סילמן: אני שואלת:

עידית סילמן: אם הכול יהיה לטעמך, האם תצביע אתי על התקציב?

ינון אזולאי: אני צריך להתייעץ עם שבעת בתי החולים.

קטי קטרין שטרית: עידית, את אדם שבאמת הבריאות נוגעת לליבו.

קטי קטרין שטרית: פעלתי נגד שני שרים שהיו חברים טובים שלי – גם ישראל כץ וגם יולי אדלשטיין – כדי שיישבו איתם.

קטי קטרין שטרית: אני יכולה להראות לך אסמסים שאומר לי שר האוצר: אני לא רוצה לשמוע ממך, לא רוצה לראות אותך, אל תתערבי בנושאים האלה.

קטי קטרין שטרית: ואמרתי לו: אצא נגד ואצביע נגד ההחלטות – וישבו איתם.

קטי קטרין שטרית: תעשי את זה, תאמיני לי, זה צעד אמיץ.

קטי קטרין שטרית: אל תהיו האריה של עוץ לי גוץ לי.

עידית סילמן: רק אגיד למה לא צריך להיות נגד: כי יש לנו דלת פתוחה ויש לנו אוזן ולב קשובים.

עידית סילמן: נעשה כל מה שאנחנו יכולים כדי לעזור וכדי להעביר.

עידית סילמן: תיכף תראו את הפתרונות שנשים כאן על השולחן ואת הדברים שאציע, ואם מנהלי בתי החולים וגם חבריי יסכימו, גם נקדם אותם הלאה.

עידית סילמן: אנחנו על הקו כל הזמן רק בניסיון לפתור את הסוגיה הזאת ואת העניין הזה.

עידית סילמן: אני רוצה לשמוע עוד נציגים שהגיעו לכאן ולכבד אותם.

עידית סילמן: אתם יודעים כמוני, וקטי את יודעת, שנלחמנו להקים את הוועדה הזאת ולהפריד אותה מוועדת העבודה והרווחה כי לתת את הבמה הזאת למערכת הבריאות.

קטי קטרין שטרית: אגב, זה משהו שאני נכשלתי בו.

קטי קטרין שטרית: ביקשתי מחיים כץ להפריד – לא הסכימו, כי הייעוץ המשפטי אמר שלא צריך להפריד.

קטי קטרין שטרית: אני שמחה שהפרידו ואני מפרגנת.

ינון אזולאי: עד כמה המעורבות של ראש הממשלה בנושא?

יואב בן צור: באמת נו, ראש הממשלה.

יואב בן צור: הוא עסוק במלחמה בקורונה.

עידית סילמן: פרופ' יום וייס, המרכז הרפואי הדסה, ואחר כך נמשיך - - -

קריאה: יאללה, נצרת.

עידית סילמן: ואחר כך נמשיך עם נצרת, בוודאי, על כל בתי החולים שבה.

ינון אזולאי: נגבה אותם במלחמה.

ינון אזולאי: לא נצרת, נצרת, זה לא משחק כדורגל עכשיו.

ינון אזולאי: אני רוצה שתגבה אותם, תגיד: אני אתכם עד הסוף.

קטי קטרין שטרית: לא לשכוח אותם כשאתה יוצא מפה.

קטי קטרין שטרית: רק מילים.

עידית סילמן: פרופ' יורם וייס, בבקשה.

יורם וייס: אני רוצה להודות לכם על הישיבה הזאת מכל הלב.

יורם וייס: אני איש טיפול נמרץ, הרבה שנים עסקתי בטיפול נמרץ והאמת שלא חלמתי שאגיע להיות מנהל הדסה, אבל החיים קורים.

יורם וייס: בתי החולים בישראל נחלקים לשלוש קבוצות: אלה שנמצאים במצב של קבלה של חמצן עם מכשיר הנשמה שנקרא airvo – כמו בקורונה, שנותן חמצן ב-flow גבוה; יש את אלה שנמצאים על מכונת הנשמה אולי, ויש את אלה שנמצאים על כבר על אקמו.

יורם וייס: פעם הייתי אומר את זה, אף אחד לא היה מבין.

יורם וייס: היום, בזכות הקורונה, אתם מבינים מצוין מה אני אומר.

יורם וייס: בתי החולים הציבוריים העצמאיים – שמעתם את זה כל הבוקר – נמצאים כבר על אקמו – על מכונת לב ריאה.

יורם וייס: בצורה הזאת אנחנו לא יכולים להמשיך.

יורם וייס: אני אומר משפט קשה: הקורונה רק הבליטה את אי-הצדק בחלוקה של המשאבים במערכת הבריאות בישראל.

יורם וייס: אני עוסק גם קצת במחקר בנושא של כלכלת בריאות.

יורם וייס: לא אכנס אליו, אבל אתן לך רק דוגמה לאי-הצדק כדי שנבין על מה אנחנו מדברים.

יורם וייס: בית חולים הדסה, נניח – אני נותן כאן דוגמאות, אלה לא המספרים המדויקים שיוצר הכנסות בסך של 1 מיליארד שקל.

יורם וייס: אם הוא נדרש, בגלל הנחות שמחייבים אותו בחוק ההסדרים והקאפ, לתת חזרה בין 20% ל-25% מההכנסה שלו – לא מהרווח שלו, מההכנסה שלו – כשהתמחור שעליו מתבססת ההכנסה הזאת הוא כבר תמחור שבחלקו כבר מראש מאוזן על הקצה או הפסדי, אין מצב שהוא יצליח לשרוד.

יורם וייס: אין מצב שבית חולים כזה יצליח לשרוד.

יורם וייס: מה קורה בחלק מבתי החולים בישראל?

יורם וייס: סוגרים להם את ההפסד בצורה אוטומטית.

יורם וייס: לא אני אומר את זה, אומרים את זה כלכלני בריאות הכי בכירים במדינת ישראל, כולל חלק מהחברים שלי שמודים בזה, גם במשרד האוצר וגם במשרד הבריאות.

יורם וייס: אומרים לי בכנות: אתה צודק.

יורם וייס: מה עושים עם חלק מבתי החולים?

יורם וייס: סוגרים להם את זה.

יורם וייס: מה אנחנו מבקשים?

יורם וייס: תנו לנו חמצן, תנו לנו לשרוד, לצוף מעל המים, שנוכל להמשיך לתפקד.

יורם וייס: אנחנו מבקשים חלוקה שווה, אבל אנחנו לא מבקשים את כל התקציבים הנוספים שחלק מבתי החולים האלה מקבלים, שזה נקרא זקיפות.

יורם וייס: זה אומר שכשאני צריך, לפי חוק, לקבל מידע ממשרד הפנים, אני צריך כל שנה לא לטפל בחולים ב-3 מיליון שקל אלא לשלם למדינה 3 מיליון שקל כדי לקבל את המידע הזה; מחשוב אני צריך לפצח; ביטוח אני צריך לנהל; חישוב שכר אני צריך לנהל, אין לי את הממונה על השכר שמנהל לי את השכר.

יורם וייס: היום אני, בית חולים הדסה, שקוף למדינה יותר מבתי החולים הממשלתיים, ואני גאה בזה.

יורם וייס: כל מה שקורה בהדסה ידוע, אין שום דבר שהוא לא גלוי.

יורם וייס: לא יכול להיות שלא נוכל לתפקד בצורה סבירה.

יורם וייס: לא יכול להיות שיבואו אלינו ויגידו לנו: קחו בבקשה כספי תורמים ותממנו בזה משכורות.

יורם וייס: במשך שנים אנחנו מזניחים תשתיות של בתי החולים שלנו ולא דואגים לתחזוקה שוטפת.

יורם וייס: אני אחראי לא רק על בטיחות המטופל, גם על בטיחות העובד.

יורם וייס: אני חושב שזה מחובתה של המדינה לדאוג לדברים האלה.

יורם וייס: הארגון שאני נמצא בו, ואני גאה בו, מביא מיליוני שקלים לבית החולים כל שנה.

יורם וייס: הכספים האלה צריכים להיכנס לפיתוח של בית החולים.

יורם וייס: אני לא מבקש את הזה לעצמי; אני מבקש את זה לאוכלוסיית ירושלים.

יורם וייס: למה אזרחי ירושלים, נצרת, נתניה ובני ברק לא יכולים לקבל אותו דבר כמו בתי החולים האחרים?

יורם וייס: אמר חברי מלניאדו, נדב: עכשיו קיבלנו תקני אחיות ורופאים – נהדר.

יורם וייס: לדעתי, בתי החולים הממשלתיים כבר גייסו.

יורם וייס: אני לא מגייס, כי למטה, בשורה התחתונה של המכתב שקיבלנו כתוב: צורת השיפוי תיקבע בהמשך.

יורם וייס: גברתי היושבת-ראש, על שיפוי בהמשך אני לא יכול לגייס אנשים.

יורם וייס: חלק מהאחיות שגייסתי לקורונה כבר פיטרתי.

יורם וייס: חברים, עצם העניין של להגיד להדסה תוכנית הבראה, אני מרגיש בזה עלבון.

יורם וייס: למה אני מרגיש כעלבון?

יורם וייס: כי זה כשל שנגרם על ידי המערכת, וצריך להגיד את זה.

יורם וייס: אני לא בא בטענות לאנשים שיושבים פה, הם לא אלה שיצרו את זה, אבל אני כן פונה גם אליכם, גם למשרד האוצר וגם למשרד הבריאות – ויש שם הרבה אנשים טובים – שתבינו את הכשל הזה צריך לתקן.

יורם וייס: אני לא מבקש שוויון, אבל אני מבקש חלוקה הוגנת, שנוכל לטפל בסטנדרט זהה בבתי החולים שלנו ושנוכל לעבוד, כמו שאמר נדב.

יורם וייס: יושבים פה שני אנשים שעוזרים לי מאוד, שכל יום מתעסקים עם איך נצליח לשלם משכורות ואיך נצליח לשלם ספקים.

יורם וייס: אנחנו מגלגלים חובות ספקים כבר במיליוני שקלים.

יורם וייס: מספיק שספק אחד כזה ילך לבית המשפט ואנחנו נהיה בצרה צרורה.

יורם וייס: איפה המדינה?

יורם וייס: אני עושה את זה לטובת רווח שלי?

יורם וייס: אני עושה את זה לטובת אזרחי ירושלים, נצרת, נתניה, בני ברק.

יורם וייס: זה העניין.

יואב בן צור: פרופ' וייס, מה זה אומר מעשית?

יואב בן צור: כמה כסף אתה צריך כדי לשרוד היום, מבחינת המקדמה?

קטי קטרין שטרית: יואב, הוא בגל שלישי של קורונה.

קטי קטרין שטרית: אתם מדברים מדברים אבל שוכחים שיש פה מגפה שגוזלת כל כך הרבה משאבים.

אלינה ברדץ' יאלוב: אם לא הייתה מגפה לא היינו מדברים פה - - -

יורם וייס: לצערי, מה שאמרת עכשיו זו הערה נכונה ועצובה מאוד.

יורם וייס: הכשל הזה הוא כשל של הרבה שנים; הכשל הזה הוא כשל שהמגפה - - -

אלינה ברדץ' יאלוב: התכוונתי שכרגע אנחנו מדברים על כספי קורונה.

יורם וייס: המגפה רק האדירה את זה והעצימה את זה.

ינון אזולאי: אבל זה לא רק כסף של קורונה.

ינון אזולאי: מה שאנחנו מדברים - - -

אלינה ברדץ' יאלוב: כרגע אנחנו מדברים על הטווח הארוך.

אלינה ברדץ' יאלוב: הבנתי נכון.

יורם וייס: לא מדובר על כספי קורונה.

יורם וייס: מדובר על כשל שהוא כשל מערכתי שצריך לתקן אותו.

עידית סילמן: שהוא לא מהיום.

יורם וייס: למערכת הבריאות יש הרבה חוליים, אבל אנחנו במצב של החייאה.

עופר מרין: משפט אחד, אם אפשר, בתור מנכ"ל שערי צדק, כי יורם לא יכול להגיד את זה.

עופר מרין: אני, כמנכ"ל שערי צדק, רוצה להגיד: הדסה בריאה, נקודה.

עופר מרין: היא לא צריכה תוכנית הבראה.

עופר מרין: יש פה חולים אחרים, הדסה לא חולה, לא צריכה תוכנית הבראה.

עופר מרין: ולשאלה שלך: הגירעונות בממשלתיים הם 20% מתוך היקף המחזור שלהם.

עופר מרין: 20% זה גירעון מובנה בכל בתי החולים הממשלתיים, רק אנחנו לא - - -

קטי קטרין שטרית: האבסורד הזה, שכל הזמן חושבים שיש לכם תרומות, תרומות.

עידית סילמן: נדבר גם על נושא השוואת בתי החולים.

עידית סילמן: נושאים שהועלו בעבר, כגון מינהלת בתי חולים, ההשוואה בין בתי חולים ממשלתיים – אלה דברים שיעלו ויצופו בוועדה בהמשך.

עידית סילמן: פרופ' פהד חכים, מנהל בית החולים האנגלי בנצרת, בבקשה.

פהד חכים: תודה רבה, גברתי היושבת-ראש.

פהד חכים: אני מנהל בית אנגלי, אבל כנראה שאני משלם מיסים גם במדינת ישראל.

פהד חכים: אולי נעשה את הדיון הזה באנגליה כדי לקבל כסף יותר טוב.

פהד חכים: אם לא הבנו שמערכת הבריאות היא בסופו של דבר משרד הביטחון, השנה הזאת הביאה לנו את ההבנה הזאת.

פהד חכים: חוליי מערכת הבריאות הם לא קלים.

פהד חכים: בתי החולים – כולם, כל מערכת הבריאות, לא רק הציבוריים – הם בבעיה.

פהד חכים: יתחלפו האנשים, כולם יגידו אותו דבר.

פהד חכים: אין פה צלחת מלאה לאף אחד, אבל מתמרנים, כל פעם נופלים על מישהו והפעם הגיע תורנו.

פהד חכים: אנחנו לא נמצאים פה יומיים, אמר חבר הכנסת שהוקמנו לפני 160 שנה.

פהד חכים: אנשים באו, עשו פה ציונות, הקימו פה בתי חולים.

פהד חכים: באתי לשר האוצר ואמרתי לו: תהפוך אותנו לממשלתיים.

פהד חכים: עזוב, אני לא צריך שום דבר, אני רוצה שאמא שלי תקבל טיפול.

פהד חכים: אתם יודעים למה אנחנו לא הופכים לממשלתיים?

פהד חכים: כי זה עולה הרבה יותר כסף ממה שכרגע אנחנו יכולים - - -

קטי קטרין שטרית: אולי באמת זה רעיון.

אוסאמה סעדי: הם עושים את החישובים שלהם, פהד.

פהד חכים: יושבת פה ד"ר ורד עזרא, שמבקשת מאתנו את הרפואה הכי גבוהה, ומגיעה לאזרחים שלנו רפואה גבוהה, אבל זה עולה כסף.

עידית סילמן: הרפואה בישראל היא הטובה ביותר.

פהד חכים: אנחנו אלה שאחראים על הרפואה, אבל באותו זמן אנחנו שמים חמש אחיות במקום שבע וחצי תורן במקום תורן ולא מחליפים ציוד.

פהד חכים: יש לי כונן טיפול נמרץ, שהוא כונן במחלקה אחרת באותו רגע.

פהד חכים: נשמע לכם הגיוני?

פהד חכים: היום אני מפעיל מחלקת קורונה עם תורן שמסתובב.

פהד חכים: לא יכול להיות דבר כזה.

פהד חכים: אנחנו לא במצב שכאילו אפשר להפריד בין האחריות הרפואית לבין התקצוב של הדבר הזה.

פהד חכים: המערכת חולה, בואו נשים את זה על השולחן.

פהד חכים: לא הבנו שאנחנו צריכים בריאות בשביל לשרוד, הרי כולנו צרכני מערכת הבריאות, זה לא אופוזיציה-קואליציה.

פהד חכים: חברים, תראו מי יש פה – זה בני ברק, נצרת וירושלים – כל המדינה פה.

פהד חכים: זה נשמע הזוי.

פהד חכים: אני גאה להיות בוגר הדסה, באמת, זה מוסד רפואי שכל העולם מתפאר בו.

פהד חכים: מבייש אותנו שיושבים פה.

פהד חכים: הבראה, תמיכות – איפה אנחנו חיים?

פהד חכים: זה פשוט לשבת ולשמוע את הדיון הזה.

פהד חכים: אנחנו לא באים עם סיסמאות, אנחנו באים באמת הכואבת שלנו.

פהד חכים: כולנו פקידים, חברים, כולנו פשוט נציגים של המקומות האלה.

פהד חכים: אנחנו לא הבעלים ולא אנשים שבסוף מגיע להם משהו.

פהד חכים: כל מה שאנחנו רוצים לנהל, לנהל בכבוד, לנהל את המקום ולשבת מול העובדים שלנו, שאצלי בבית החולים ארבע שנים אני לא מעלה להם שכר.

פהד חכים: למה?

פהד חכים: אתם מבינים למה, כי אין כלכלה.

פהד חכים: אני לא משלם להם תוספות פריפריה; נצרת כבר לא פריפריה, חבר הכנסת עלי.

פהד חכים: למה?

פהד חכים: כי אנחנו מכניסים את זה איפשהו, כמו שנכנס אלפות.

פהד חכים: אצלי בבית חולים המיונים מחוץ לקו, אנחנו משלמים את זה בתוכו.

פהד חכים: אלפא – אפס שקלים.

פהד חכים: יש אנשים במדינת ישראל שמייצרים את ונותנים אותו בחינם, זה קיים.

פהד חכים: זה לא חוקי, משרד הבריאות יודע, משרד האוצר יודע ועדיין משאירים אותנו בקלחת הזאת.

פהד חכים: נשמע הזוי, אני מרגיש כאילו אני חי במדינת עולם שלישי.

פהד חכים: אנחנו עושים את העבודה, והעובדים שלנו מדהימים.

פהד חכים: אמרתי אתמול, ואני אומר את זה שוב: היינו צריכים לשפץ מחלקת כירורגיית ילדים.

פהד חכים: השגנו 3 מיליון שקלים מחו"ל, והיינו צריכים 2.5 מיליון.

פהד חכים: אתם יודעים מי שילם את זה?

פהד חכים: עובדי בית החולים.

פהד חכים: זו המסירות שקיימת במדינה הזאת, אלה אנשים נפלאים, ואליהם אנחנו באים פה.

פהד חכים: אני לא יכול להסתכל על העובדים שלי יותר ולהגיד להם: חבר'ה, אין העלאת שכר.

פהד חכים: לא ייתכן, אי-אפשר לחייך יותר.

פהד חכים: ניסינו את כל מה שאנחנו יכולים.

פהד חכים: תאמינו לי.

פהד חכים: אני לא יכול להסתכל על אמא שלי, כמו שאמרת, שביטלתי לה את הניתוח לפני יומיים.

פהד חכים: באמת קשה לי.

פהד חכים: קשה לי, באמת, זה לא פשוט.

פהד חכים: תבינו את זה, אנחנו לא פה כסיסמאות, אנחנו פה כי כואב לנו.

פהד חכים: מה, אנחנו משוגעים?

פהד חכים: לוקחים את המדינה, סוגרים?

פהד חכים: מה קרה לנו?

פהד חכים: שבועת הרופא, אנחנו עושים את זה מתוך אחריות.

פהד חכים: אני לא יכול לאשפז אצלי מישהו ואני יודע שתוך שלושה ימים אין מסכות.

פהד חכים: חשמל לא רצו לתת לנדב, הוא התבייש להגיד את זה.

פהד חכים: לא נעים, באמת לא נעים.

פהד חכים: אנחנו פה בשביל האנשים הנפלאים שעובדים שם והמטופלים הנפלאים.

פהד חכים: יש מלא תחלואות, אבל אנחנו גם בונים את הארץ, בונים את הדברים היפים, יש חדשנות ויש מחקר, ואנחנו צריכים לדבר על זה, על איך אנחנו מגבים את המערכת.

פהד חכים: גם שר הבריאות היה אצלנו באוהל וגם שר האוצר היה אצלנו באוהל וגם ראש הממשלה היה אצלנו באוהל, כל חברי הקואליציה והאופוזיציה היו אצלנו באוהל וכולם מסכימים.

פהד חכים: זה אמור להיות משהו שהוא באמת רחב; בית ישראל כולו ביחד, כנסת ישראל צריכה להגיד שזה לא יעבור.

פהד חכים: חברים, בסוף זה נוגע לכל אחד ואחד מכם, אין מישהו פה בחדר שלא מכיר מישהו שמטופל אצלנו, אין כזה דבר.

פהד חכים: אסיים במשהו פשוט.

פהד חכים: בקהלת כתוב: "כל אשר ידך תמצא לעשות בכוחך עשה".

פהד חכים: זה אצלך, גברתי.

פהד חכים: עשי.

קטי קטרין שטרית: מרגש.

קטי קטרין שטרית: כל הכבוד.

עידית סילמן: פרופ' פהד חכים, אני יכולה לומר שאתה מרגש ביותר.

עידית סילמן: תודה, ואני שמחה שבאת והראית שהמיקרוקוסמוס של החברה הישראלית נמצא במערכת הבריאות.

עידית סילמן: ריגשת את כולנו אני חושבת.

יואב בן צור: בהדסה לימדו אותו גם קהלת.

עידית סילמן: אשרינו שזכינו.

עידית סילמן: מערכת הבריאות בישראל, זו גדולתה.

קטי קטרין שטרית: זו גאווה שהאנשים האלה לא תלויים בנו.

עידית סילמן: ד"ר זאב פלדמן, ארגון רופאי המדינה, ההסתדרות הרפואית, בבקשה.

זאב פלדמן: וממלא מקום יו"ר הר"י.

זאב פלדמן: תודה.

זאב פלדמן: אני מברך על הוועדה, אני חושב שהיא חשובה.

זאב פלדמן: בגלל שמערכת הבריאות במשבר מתמשך, צריך ועדה שתטפל במשבר הזה.

זאב פלדמן: אנחנו נמצאים היום בדיון ועל המשבר התורן במערכת הבריאות, משבר כואב.

זאב פלדמן: אבל אני רוצה לספר שכשבאתי בגל הראשון של הקורונה לבקר בשערי צדק, לבקר את הרופאים, פגשתי את פרופ' מרין וכבר אז הוא אמר שבגלל הנחיות של הפסקת פעילות אלקטיבית הוא לא יכול לשלם משכורות בחודש הבא, וכבר אז היה המשבר.

זאב פלדמן: כלומר, אנחנו לא מדברים על משהו שהתחיל עכשיו, ולצערי, אני צופה שזה לא משהו שייגמר עכשיו.

זאב פלדמן: גם אם יועברו 190–200 מיליון השקלים החסרים עד חודש אוגוסט לבתי החולים ויפתרו את הבעיה האקוטית.

זאב פלדמן: הזכיר חבר הכנסת אזולאי את ההנחות, הזכיר פרופ' יורם וייס ותיאר איך גם בסצנריו הטוב ביותר הוא לא מסוגל לעמוד על הרגליים בגלל ההנחות ודיבר על 20%.

זאב פלדמן: אני יכול להגיד לכם שיש בתי חולים במדינה שנותנים 30% הנחות רק כדי לדווש, להישאר על האופניים ולהמשיך לנסוע.

זאב פלדמן: בפוריה, לדוגמה, זה אחוז הנחות מטורף.

זאב פלדמן: אני מרגיש שאני יושב פה בקולוסיאום, ששלחו אותנו, הגלדיאטורים, לזירה לריב בינינו: קופות החולים רבות עם בתי החולים; בתי החולים הממשלתיים בטענות על הציבוריים ולציבוריים על הממשלתיים ועל קופת חולים, ומישהו יושב ונהנה על הטריבונות.

זאב פלדמן: המישהו הזה יצר מערכת בלתי אפשרית, ורק אתן דוגמה לאבסורד הזה: הגרעון של כלל בתי החולים בישראל לשנה הוא 6.2 מיליארד שקלים; סך ההנחות שבתי החולים נותנים לבתי החולים הוא 6.2 מיליארדי שקלים.

זאב פלדמן: בואו תשנו את השיטה הזאת ותנו לבתי החולים לעבוד בצורה חופשית ולא לקבץ נדבות בגלל ההנחות האלה.

זאב פלדמן: היום אנחנו יכולים, הוועדה הזאת היא ועדה נורא חשובה, ובטח כשהדיון עומד על הקאפ שהוא אבי אבות התיאוריה והקונספציה, הלא נכונה, של תקצוב מערכת הבריאות.

זאב פלדמן: היא לא נכונה, משאירים את מערכת הבריאות על הרגליים לקבץ נדבות ולבקש את הסיוע, וזה לא צריך להיות כך.

זאב פלדמן: אנחנו פה לטפל בחולים של עם ישראל; אנחנו פה לתת את הטיפול הכי טוב.

זאב פלדמן: אנחנו לא יכולים לעשות את זה.

זאב פלדמן: אתם יודעים שבישראל יש סביב 850 מיטות טיפול נמרץ, רק חצי מהן מפוקחות על ידי מומחים בטיפול נמרץ.

זאב פלדמן: למה?

זאב פלדמן: ככה.

זאב פלדמן: עם ישראל לא מקבל את הטיפול שהוא יכול לקבל.

זאב פלדמן: יש לנו היכולות הכי טובות בעולם, יש לנו את המסירות הכי גבוהה בעולם ולא נותנים לנו לעבוד.

זאב פלדמן: הבעיה היא בשורש.

זאב פלדמן: את הבעיה הנוכחית צריך לפתור.

זאב פלדמן: עכשיו, לפי המספרים ששמעתי פה, חסרים 200 מיליון שקלים להגיע לחודש אוגוסט ולקיים את ההסכם.

זאב פלדמן: לא יכול להיות שהסכם שלטוני לא מקוים.

זאב פלדמן: צריך לקיים אותו, להעביר את הכספים ולדחות את כל החשבונאות למועד מאוחר יותר.

זאב פלדמן: אני קורא לוועדה הזאת, שבסוף תצא עם הצעות לפתרון המיידי של הבעיה, שמחר בבוקר או היום כבר היום בערב שאפשר יהיה להחזיר את הצוותים לעבודה, את החולים למרפאות ושאפשר יהיה מחר בבוקר לנתח את אמא של פרופ' חכים ושגם חבר הכנסת טיבי יוכל לקבל טיפול רפואי.

זאב פלדמן: תודה.

עידית סילמן: תודה רבה.

עידית סילמן: אני רוצה לחזור לנציגים של משרד האוצר, אם יש להם מה להוסיף על הדברים.

עידית סילמן: בבקשה.

רועי קאהן: תגידו מה השאלה, מה אתם רוצים לדעת, ונשמח לענות.

אוסאמה סעדי: מתי יקבלו את הכסף?

אוסאמה סעדי: זו השאלה.

עידית סילמן: אני רוצה לשאול אם יש לך משהו לנו לדיון כרגע.

עידית סילמן: אתה רוצה להתייחס אחר כך?

רועי קאהן: אין לי מה להוסיף מעבר למה שאמר מנכ"ל המשרד.

רועי קאהן: נעמוד בכל הסיכומים שקבענו עם בתי החולים.

רועי קאהן: עד היום הועברו 530 מיליון שקל לבתי החולים.

רועי קאהן: היתרה תועבר ברגע שמבחני התמיכה יסוכמו ויסתיימו.

יואב בן צור: מתי זה יקרה?

רועי קאהן: משרד הבריאות ואנחנו עובדים על זה במרץ.

ינון אזולאי: מתי הפעם האחרונה שהועבר כסף, אתה יכול להגיד לנו?

אוסאמה סעדי: במרץ.

אוסאמה סעדי: מה הבעיה במבחני תמיכה?

ינון אזולאי: מתי הפעם האחרונה שהועבר כסף?

יואב בן צור: יש סמכות לשר האוצר לתת 90%.

יואב בן צור: למה זה לא קורה?

עידית סילמן: רגע, בואו נעשה את החלוקה של – חבר הכנסת גפני, בוקר טוב.

עידית סילמן: תודה רבה שבאת, אנחנו מכבדים את נוכחותך.

משה גפני: הייתי צריך לנאום באיזה מקום - - -

עידית סילמן: שמחה שהגעת.

עידית סילמן: אני רוצה שתחדד לנו את הסכומים ואת אופן העברתם.

רועי קאהן: אחדד.

רועי קאהן: מתוך אותם 630 שדובר עליהם הועברו 431; מתוך אותם 330 הועברו 100 של מקדמות; ביחד זה 530 מיליון.

רועי קאהן: היתרה תועבר.

רועי קאהן: אנחנו עובדים עם משרד הבריאות ועם החשב הכללי, שנמצאים בזום, על מנת להעביר אותם בהקדם.

רועי קאהן: הדרך שלנו, כמשרד האוצר, לתקציב גוף שאינו ממשלתי הוא מבחן תמיכה, הדברים האלה לוקחים זמן.

רועי קאהן: אנחנו מבינים את הקושי ולכן אנחנו פועלים ככל הניתן על מנת לעשות את זה בהקדם, לכן גם שולמו מקדמות רבות לפני שהמבחנים פורסמו וסוכמו סופית.

ינון אזולאי: מתי הפעם האחרונה?

יואב בן צור: נכון שיש לשר האוצר סמכות לתת 90% מהתקציב בהחלטה שלו?

רועי קאהן: אני לא מכיר את הסמכות הזאת.

רועי קאהן: אבדוק אם היא קיימת ואחזור אליך עם תשובה.

עידית סילמן: חבר הכנסת יואב בן צור, נבדוק את הדברים שאמרת.

ינון אזולאי: שאלתי מתי הפעם האחרונה שהועבר הכסף.

עידית סילמן: רק בסוף השבוע שעבר סוכם על המקדמה.

ינון אזולאי: רגע, עידית.

ינון אזולאי: אני יודע מתי, אני רוצה לשמוע ממנו.

רועי קאהן: אני לא זוכר את היום המדויק, הועברה מקדמה - - -

ינון אזולאי: עזוב את היום.

ינון אזולאי: הועבר בשבוע שעבר?

רועי קאהן: בשבוע שעבר.

ינון אזולאי: תגיד לי, למה צריך לשרוף מדינה, להרוג חולים בשביל להעביר כסף שמגיע להם בזכות ולא בחסד?

ינון אזולאי: לא ידעתם על התמיכות האלה לפני זה?

ינון אזולאי: מה באתם פתאום, חשבתם שהם נפלו מהירח בהסכם?

ינון אזולאי: תן לנו תשובות על הדברים האלה.

קטי קטרין שטרית: הם קיוו שלא יהיה - - -

ינון אזולאי: אכבד אותך יותר אם תגיד לי: שמע, אתה צודק, אין תשובות.

משה גפני: אני יכול להוסיף מילה?

עידית סילמן: בוודאי.

עידית סילמן: חבר הכנסת גפני, בבקשה.

משה גפני: גברתי היושבת-ראש, תודה רבה לך שאת מאפשרת לי לשאול.

משה גפני: הייתי מעורב בסיכום חתום עם שר האוצר לפני כמה חודשים.

אוסאמה סעדי: במרץ.

קטי קטרין שטרית: קודם כול, זה התחיל מינואר.

משה גפני: 630 מיליון שקל שהיו צריכים לעבור לבתי החולים הציבוריים לפי כל קנה מידה, לאחר שנבדק אין-ספור פעמים.

משה גפני: הכסף הזה היה אמור לעבור, הוא חתם על זה בבוקר והיה אמור לעבור אחר הצהריים.

משה גפני: דא עקא, אנשי משרד האוצר התנגדו למה ששר האוצר עשה, הם חיפשו כל דרך על מנת לא להעביר את הכסף, סחבו עוד כמה שעות ועוד כמה ימים וקיוו שתבוא ממשלה שלא תעמוד על זה.

משה גפני: אנחנו עמדנו על זה.

משה גפני: הייתי בקואליציה, עמדנו על זה ועמדנו על שר האוצר – הוא קובע את המדיניות.

משה גפני: היה ברור שאם בתי החולים הציבוריים לא יקבלו מיידית את 630 מיליון השקלים הם יקרסו.

משה גפני: זה היה כשהקורונה כבר לא הייתה כל כך חדשה ועוד לא ידענו את מה שהולך לקרות.

משה גפני: על אחת כמה וכמה עכשיו, כשהקורונה בהתפרצות כזאת.

משה גפני: מה חושבים, שהרופאים יעבדו בחינם?

משה גפני: שהאחיות יעבדו בחינם?

משה גפני: שהספקים יספקו את כל הדברים שצריכים לספק בחינם?

משה גפני: משרד האוצר התנגד למה ששר האוצר חתם – זה חתום, זה היה אמור לעבור.

משה גפני: הם חיכו, סחבו זמן, כדרכם, קיוו והצליחו שתהיה ממשלה.

משה גפני: אם תרצי, אגיד לך בארבע עיניים מה צריך לעשות להם.

משה גפני: זה הרי ברור שהם לא רוצים להעביר את הכסף.

משה גפני: מה הם מעבירים מקדמות?

משה גפני: הם יודעים שבתי החולים לא יכולים לחיות עם זה.

משה גפני: את 630 מיליון השקלים היה צריך להעביר כבר ממרץ או לפני זה אפילו.

משה גפני: הדיון התקיים בוועדת הכספים כמה פעמים.

משה גפני: לו אני במקומך –אחרי זה, בארבע עיניים אגיד לך מה עוד צריך לעשות – ואני יושב-ראש הקואליציה, אחרי הישיבה הזאת אני מרים טלפון לשר האוצר ואומר לו: או שאתה מעביר את הכסף – מדובר על פיקוח נפש, זה החיים של כולנו, זה הבריאות של כולנו – או שתחפש את חוק ההסדרים במקום אחר, לא אצלי.

משה גפני: תבקש את חוק ההסדרים מפקידי האוצר, שאין להם שום כוונה להעביר את הכסף.

אלינה ברדץ' יאלוב: חבר הכנסת גפני, שאלה.

ינון אזולאי: חבר הכנסת גפני, רק שתדע שיש בינינו טלפתיה.

ינון אזולאי: אמרתי אותו דבר.

אלינה ברדץ' יאלוב: חבר הכנסת בפני, האם סיכמתם ש-630 שקל יעברו בלי תמיכות?

משה גפני: ודאי שבלי תמיכות.

משה גפני: היה - - -

עידית סילמן: שנייה, חבריי חברי הכנסת - - -

משה גפני: אני שאלתי איך מעבירים, אמרו לי - - -

אלינה ברדץ' יאלוב: בלי מבחני תמיכה.

עידית סילמן: חבר הכנסת גפני, אני רוצה, עבורך, להעלות את עפר פלג - - -

ינון אזולאי: רגע, אבל שייתן לי תשובה.

ינון אזולאי: שאלנו שאלה.

עידית סילמן: לתשובה.

קטי קטרין שטרית: ובהמשך למה שאמר הנציג של אגף התקציבים - - -

עידית סילמן: זה בהמשך.

עידית סילמן: אני מצרפת את עפר פלג, סגן בכיר לחשב הכללי במשרד האוצר, שנמצא בזום.

עידית סילמן: שלום לך, התייחסותך לדברים שנאמרו כאן.

עידית סילמן: חברי הכנסת, תיכף ניתן גם לכם.

עידית סילמן: בבקשה.

עפר פלג: שלום לכולם.

עפר פלג: כפי שמנכ"ל משרד האוצר ומנכ"ל משרד הבריאות אמרו, משרדי הבריאות והאוצר מחויבים להסכם הזה ועושים את הכול כדי לקדם פתרון של הסוגיה.

אוסאמה סעדי: עם זה הם לא יכולים לקנות שום דבר.

קטי קטרין שטרית: את רואה, זה הסיסמאות.

עפר פלג: תן לי להשלים ואחר כך נוכל לשאול שאלות.

עפר פלג: באופן עקרוני, כפי שנאמר, כל ה-960 מיליון שקלים כבר תוקצבו, מתוכם כבר הועברו, כפי שנאמר כבר מספר פעמים, 530 מיליון שקל.

עפר פלג: התהליך של העברת הכספים נעשה במבחני תמיכה, כולם יודעים את זה.

עפר פלג: זה תהליך מורכב שלוקח למשרד הבריאות זמן מסוים, ועל כן החשב הכללי, על מנת להירתם ולעזור ולאור המצוקה של בתי החולים הציבוריים, שכולנו ערים לה – אנחנו נמצאים בקשר שוטף עם כל מנהלי בתי החולים שנמצאים פה, שיכולים להעיד על כך –נותנים כתף כדי לעזור למצוקה הזאת ומשחררים לפנים משורת הדין, עוד לפני שמבחני התמיכה המריאו והתקדמו, מאות מיליוני שקלים.

עפר פלג: בפעם האחרונה העברנו בשבוע שעבר 100 מיליון שקלים לבתי החולים הציבוריים לאור כל מה שאנחנו יודעים על המצוקה, על מנת לעזור לספקים ועל מנת לא להגיע למצב שבית חולים לא יכול לטפל בחולים.

עפר פלג: אנחנו קשובים, הדלת שלנו תמיד פתוחה, כל בתי החולים יודעים זאת.

עפר פלג: משרד האוצר, יחד עם משרד הבריאות, פועלים כדי להשלים את כל מה שצריך על פי ההסכם הזה.

ינון אזולאי: מנהלי בתי החולים, אני לא מבין למה אתם שובתים.

ינון אזולאי: הוא אומר שהוא נתן לכם לפנים משורת הדין, למה אתם עובדים עלינו?

משה גפני: אז למה שובתים?

משה גפני: הכול בסדר.

משה גפני: אנשי האוצר בטוחים שחברי הכנסת, רמת המשכל שלהם נמוכה.

ינון אזולאי: נראה לך שהם משועממים, מנהלי בתי החולים?

ינון אזולאי: באמת, עפר, נראה לי הזוי הדיבור הזה, להגיד לפנים משורת הדין.

עידית סילמן: שניה, בואו תעצרו.

עפר פלג: משרד הבריאות צריך לקדם את מבחני התמיכה – והוא עושה זאת, הוא עובד על זה – על מנת להמשיך לשלם לבתי החולים.

עידית סילמן: ברור לנו שמבחני תמיכה זה דבר מורכב יותר, זה גם לא דבר שנקבע על ידי הממשלה הזו, שזה יועבר דרך זה.

עידית סילמן: ברור לנו שזה משהו מורכב ומסובך להעברה.

עידית סילמן: זה צינור להעברה, זו הדרך הרשמית.

עידית סילמן: מה מונע היום ממשרד האוצר לנסות לקדם עוד מקדמה?

עידית סילמן: אני מבינה שזה לא דבר פשוט כי זה לא נעשה בדרך כלל בכלים האלה וכבר נתתם 100 מיליון מקדמה נוספת על חשבון.

עפר פלג: באופן עקרוני, על פי ההסכם נקבע שהסכומים יהיו דרך מבחני התמיכה.

עפר פלג: למשרד הבריאות יש תהליך סדור שמבחני התמיכה מתקדמים, יש כללים - - -

משה גפני: נו באמת, אי-אפשר אפילו לשמוע את זה.

קטי קטרין שטרית: עידית, אני רוצה לקרוא לך מהסיכום.

קטי קטרין שטרית: מה שהוא אומר לא נכון.

עפר פלג: לכן אנחנו, על מנת לאפשר למשרד הבריאות - - -

קטי קטרין שטרית: יש סיכום.

קטי קטרין שטרית: אתם יוצאים נגד הסיכום.

קטי קטרין שטרית: שימי לב מה כתוב בסיכום.

עפר פלג: אנחנו מחויבים לסיכום ופועלים על פי הסיכום.

עפר פלג: משרד הבריאות אמור לקדם את מבחני התמיכה ולהשלים את המבחנים ולשלם את הכסף.

עידית סילמן: שאלתי על המקדמה.

עפר פלג: אנחנו, לפנים משורת הדין, שחררנו כבר מאות מיליוני שקלים כמקדמות.

עפר פלג: זו לא דרך המלך.

אוסאמה סעדי: אתה עושה להם טובה כאילו.

אוסאמה סעדי: מה זה?

אוסאמה סעדי: מה זה הדיבור הזה, לפני משורת הדין?

עפר פלג: עשינו את כל המאמצים ובחנו את כל הסכומים כדי לאפשר לשלם, ושילמנו סכום אדיר של 100 מיליון שקל לכל בתי החולים הציבוריים רק בשבוע שעבר.

עידית סילמן: תודה.

עידית סילמן: חבר הכנסת אוסאמה, בבקשה.

משה גפני: את יכולה לעשות לו מי שברך בשבת, הוא העביר 100 מיליון.

אוסאמה סעדי: גברתי היושבת-ראש, בכוונה רציתי לדבר אחרי שאשמע את משרד הבריאות ואת משרד האוצר.

אוסאמה סעדי: שמענו גם את מנהלי בתי החולים שדיברו בכאב על המצב שהם הגיעו אליו.

אוסאמה סעדי: משרד הבריאות ומשרד האוצר גורמים לסכנה של בריאות הציבור והם גורמים לתחלואה קשה במקומות האלה – בנצרת, בירושלים, בבני ברק ובנתניה – אני מטיל אחריות, גם על משרד הבריאות וגם על משרד האוצר, לשלומם של האזרחים.

אוסאמה סעדי: לא יכולים להיות שעכשיו קיבלנו שיש 11,000 מאומתים, שאנחנו בעיצומו של גל, ומנהלי בתי החולים מכתתים את רגליהם לכנסת, להפגנות – היינו בהפגנה שעשו מול משרד הבריאות – ואנחנו שומעים פה: מבחני תמיכה ועוד מבחני תמיכה.

אוסאמה סעדי: ממרץ, שאז עשו את ההסכם הזה, ועד היום, זה חמישה חודשים, מי מנע מהם לעשות מבחני תמיכה?

אוסאמה סעדי: כאשר משרד האוצר ומשרד הבריאות וגם הממשלה הזאת, גברתי היושבת-ראש, ואת יו"ר קואליציה, כאשר רוצים לעשות דברים – אז עושים.

אוסאמה סעדי: רציתם לעשות חוק דיינים – תוך שבוע עשיתם חוק דיינים.

עידית סילמן: לקח קצת יותר זמן, הצבענו פעמיים.

אוסאמה סעדי: שבועיים, בגלל התקלה.

אוסאמה סעדי: משרד האוצר התנגד לתוספת הפנסיות, היועץ המשפטי התנגד ובכל זאת סיכמו על זה – 7 מיליארד שקל.

אוסאמה סעדי: אז שיפסיקו להגיד לנו באוצר שזה מבחני תמיכה.

אוסאמה סעדי: אם זה היועץ המשפטי לממשלה, שיתכבד ויבוא היועץ המשפטי לממשלה.

אוסאמה סעדי: אני בטוח שאם זה תלוי ביועץ המשפטי לממשלה, אצלם זה לוקח מספר ימים לעשות את זה.

אוסאמה סעדי: לא יכול להיות שבנק הדם לא מאשר, רוצים תשלומים במזומן, לא יכולים לקלוט אחיות ותקנים חדשים.

אוסאמה סעדי: המדינה צריכה להודות, להודות גם לשלושת בתי החולים בנצרת – לכנסיות – גם להדסה, גם לשערי צדק, שבאו והשקיעו.

אוסאמה סעדי: בירושלים אין בית חולים ממשלתי, אז טוב שיש הדסה ושערי צדק.

אוסאמה סעדי: בנצרת אנחנו מדברים כבר עשרות שנים על בית חולים ממשלתי ביישוב ערבי, אז אומרים לנו: יש שלושה בתי חולים בנצרת.

אוסאמה סעדי: אז תודה רבה, שלושת בתי החולים בנצרת.

אוסאמה סעדי: אני לא שומע שום בשורה, רק תירוצים והסברים.

אוסאמה סעדי: גם המספרים ששמענו: מתוך 960 העבירו 530 – זה בקושי 50%.

קטי קטרין שטרית: אני רוצה לקרוא מהמסמך.

קטי קטרין שטרית: זה מאוד חשוב, כי חברי הכנסת שנמצאים פה לא רואים את המסמך שעליו חתום גם משרד האוצר וגם משרד הבריאות.

קטי קטרין שטרית: אנחנו הולכים סביב סביב, ויש מסמך.

קטי קטרין שטרית: חברת הכנסת אלינה רצתה נתונים; הנה, הם פה.

עידית סילמן: תראי לה אותו, אם היא לא יודעת, אבל אנחנו גם נציג את המסמך בסוף ואנחנו גם - - -

קטי קטרין שטרית: למה בסוף?

קטי קטרין שטרית: שיתייחסו למסמך עכשיו.

עידית סילמן: לכן יש לי כאן נציגים, גם של משרד הבריאות וגם עוד נציגים של בתי החולים, שאני רוצה לשמוע אותם.

עידית סילמן: נתייחס גם למסמך.

עידית סילמן: ד"ר ורד עזרא, ראש חטיבת הרפואה, אם את רוצה להוסיף משהו, אז בבקשה.

משה גפני: אבל אוסאמה צודק.

משה גפני: היה צריך להצמיד את זה לנושא של חוק הדיינים, אז בתוך שבועיים זה היה נגמר, עם טעויות.

אחמד טיבי: או עם החוק הנורבגי.

עידית סילמן: חבר הכנסת גפני, בוא נקשיב לנציגים ובשמחה אתן לך.

עידית סילמן: אני שמחה שבאת.

ורד עזרא: שלום לכולם.

ורד עזרא: אין לי הרבה מה להוסיף.

ורד עזרא: אני אחראית על הרפואה, מוציאה הנחיות לבתי החולים הציבוריים, שצריך לומר שעושים עבודה מבורכת וטובה.

ורד עזרא: אבל לאור הזמן, אני מציעה שניתן למר חיים הופרט, סמנכ"ל תקציבים של משרד הבריאות, לדבר.

חיים הופרט: שלום לכולם.

חיים הופרט: מתוך ה-960 הועברו 527 מיליון, הם מועברים באופן שוטף.

חיים הופרט: כל בתי החולים מנוטרים על ידינו באופן יום-יומי, לחלקם הגדול יש אפילו נציג מטעם המדינה שיושבת בתוך בית החולים ומנטר אותם.

חיים הופרט: אנחנו מדברים איתם בצורה יום-יומית.

חיים הופרט: בחודשיים האחרונים הייתי בכל בתי החולים שנמצאים פה, בחלקם יותר מפעם אחת, בחלקם אפילו יותר משלוש פעמים, כדי להבין את מצבם הפיננסי.

חיים הופרט: אנחנו מודעים למצב שלהם; אנחנו מודעים למצב ברמה שאנחנו יודעים מתי הם משלמים לספקים, מתי הם משלמים שכר, מתי יש להם בעיה מול בנק דם, מול אנגיו, מול ספקי סטנטים וכו'.

אוסאמה סעדי: והזעקה שלהם אמיתית?

חיים הופרט: רגע, שנייה.

חיים הופרט: עכשיו לעניין ההסכם.

ינון אזולאי: אגב, זו תשובה קצרה – כן או לא.

קטי קטרין שטרית: אנחנו בשלב האהדה.

אוסאמה סעדי: אתה מבקר ומבקר ואתה יודע כל פרט ופרט; המצוקות שלהם אמיתיות?

נדב חן: אומרים שאנחנו מגזימים, חיים.

נדב חן: אומרים שאנחנו סתם תוקפים, שזה לא נכון, שהמצב שלנו טוב, שאנחנו סתם פוגעים בחולים.

נדב חן: זה מה שאומרים לנו כרגע.

קטי קטרין שטרית: נדב, זו שיטה.

אלינה ברדץ' יאלוב: זה לא נאמר בשום - - -

נדב חן: זה נאמר על ידי בכירים שמופיעים בכל מקום שהולכים כרגע.

נדב חן: זה המצב, חבר'ה.

קטי קטרין שטרית: הם גם יעלו לתקשורת כאלה שיגידו שאתם בזבזנים, יגידו שאתם - - -

חיים הופרט: רגע, אני אענה על כל השאלות.

עידית סילמן: חברים, דקה.

קטי קטרין שטרית: דה-לגיטימציה לטענות שלכם, חד-משמעית.

קטי קטרין שטרית: זו השיטה.

עידית סילמן: אני רוצה לתת לכולם את הזמן לדבר.

עידית סילמן: בבקשה.

חיים הופרט: מתוך ה-960 הועברו 527 מיליון שקל, והיום יועברו - - -

ינון אזולאי: כבר כיבסתם את זה כמה פעמים.

ינון אזולאי: תן לנו משהו חדש.

חיים הופרט: לא, שנייה, אני אשלים - - -

ינון אזולאי: - - - לשאול אתכם שאלות, תענו לנו.

קטי קטרין שטרית: אתה מודע לסיכום הזה?

קטי קטרין שטרית: הייתם צריכים להעביר 630 עד יוני.

קטי קטרין שטרית: עד יוני.

קטי קטרין שטרית: יוני.

קטי קטרין שטרית: תענה על זה.

עידית סילמן: חברי הכנסת היקרים - - -

קטי קטרין שטרית: עד יוני כתוב במסמך.

קטי קטרין שטרית: 630 מיליון עד יוני.

עידית סילמן: אנחנו כאן בגלל זה.

חיים הופרט: רגע, אני אגיב.

חיים הופרט: אחד מהדברים שמשרד הבריאות קידם בחוק ההסדרים הקרוב הוא להפסיק את שיטת מבחני התמיכה לבתי החולים הציבוריים, והם מכירים את זה היטב.

חיים הופרט: לייצר מודל חלוקה שוויוני, שקוף, לפי פרמטרים.

חיים הופרט: זה דבר שדיברו בו גם בוועדת הכספים וגם בוועדת העבודה, הרווחה והבריאות עשרות פעמים – להפסיק את הדבר הזה.

חיים הופרט: הגופים האלה הם לא גופים נתמכים, אלה גופים –אני מסתכל גם על בתי החולים של כללית שהם לא בבעלות המדינה – שיש להם אחריות על המטופלים שנמצאים שם, ומדינת ישראל נותנת להם את הרישיון וצריכה לספק להם - - -

ינון אזולאי: גם לבתי החולים של הכללית יש בעיה גדולה.

ינון אזולאי: אתה יודע בדיוק את הבעיה שיש שם.

עידית סילמן: הנציגה של הכללית נמצאת כאן והיא תיכף תדבר.

חיים הופרט: כן.

חיים הופרט: אבל מה שחשוב להגיד, שזה שינוי קונספטואלי.

משה גפני: למה זה בחוק ההסדרים?

משה גפני: למה זה לא בחוק רגיל?

משה גפני: אם זה כל כך טוב, אז למה זה צריך להיות - - -?

ינון אזולאי: זו מדיניות.

ינון אזולאי: זה לא קשור אליו.

חיים הופרט: חשוב לי להגיד שמבחינתנו, כמשרד הבריאות, זה שינוי קונספטואלי, שבמקום תמיכות לייצר שוויון בחלוקת המשאבים.

חיים הופרט: לא הגיוני שבית חולים ממשלתי – מתייחסים אליו בצורה כזאת, בית חולים של הכללית – מתייחסים אליו בצורה כזאת ובית חולים שהוא עצמאי – מתייחסים בצורה אחרת.

יואב בן צור: אז למה מתנים את זה בהסכם הבראה עם הדסה?

חיים הופרט: הדבר הזה אמור להיכנס בחוק ההסדרים לשנת 2022.

נדב חן: באיזה סכום?

נדב חן: ב-1.2 מיליארד שקל לציבורי, כמו שצריך?

נדב חן: אם אני לא טועה, זה 500 מיליון, כולל אסותא אשדוד.

ינון אזולאי: הסכום עוד לא נקבע, הם לא יודעים עדיין.

נדב חן: כתוב בפירוש 500 מיליון, שזה מגיע 420.

נדב חן: זה לא 1.2 מיליארד - - -

עידית סילמן: זה ללא המבחנים.

חיים הופרט: בסופו של דבר צריך לזכור שיש שיפור משמעותי במצב הכלכלי של בתי החולים בשנה הקרובה, ואתם מכירים את זה היטב.

חיים הופרט: חוק הקאפ הולך להיטיב עם בתי החולים - - -

משה גפני: יכול להיות שהם מכירים.

משה גפני: אנחנו לא מכירים.

חיים הופרט: אני חוזר בשבילכם.

משה גפני: אנחנו לא - - -

חיים הופרט: סליחה, חבר הכנסת גפני - - -

משה גפני: - - - מצבם הכלכלי הוא יותר טוב או יותר רע.

משה גפני: מה אתה מייפה את זה?

חיים הופרט: אני לא מייפה, אין לי עניין לייפות.

משה גפני: - - -

עידית סילמן: רגע, חבר הכנסת גפני.

עידית סילמן: בואו נשמע.

עידית סילמן: בבקשה.

חיים הופרט: יש דיונים שאמורים להגיע, להבנתי, לוועדה הזאת.

חיים הופרט: חוק הקאפ, שאמור להסדיר את המצב הכלכלי ואת ההתחשבנות בין קופות החולים - - -

משה גפני: בסדר, עד אז תעבירו כסף.

חיים הופרט: לא, שנייה, אנחנו מדברים עכשיו - - -

עידית סילמן: חברים, אסביר ואקצר.

עידית סילמן: יש כאן את הראייה של ,22 שעליהם בתי החולים מדברים ועל זה גם הוא מדבר – על שיטת ההתחשבנות החדשה שלא מדברת על מבחני תמיכה אלא מדברת על מנגנון שקיפות אחר.

משה גפני: כמה כסף?

עידית סילמן: שנייה, הוא תיכף יפרט את זה.

עידית סילמן: זה יהיה תשלום קבוע, שנכנס במבחני הקאפ.

משה גפני: ומה יהיה עד אז?

עידית סילמן: אז שנייה, בואו ניתן - - -

משה גפני: הם יורידו את הסכומים, אני - - -

עידית סילמן: לא, לא יירד.

עופר מרין: אני רק מבקש התייחסות לשאלה האם המצוקה שלנו אמיתית או לא.

עופר מרין: רק לשאלה הזאת – כן או לא?

ינון אזולאי: פרופ' מרין, אתה יודע לאיזו מצוקה אתה מכניס אותו כשאתה מבקש ממנו לענות על זה.

חיים הופרט: מנכ"ל משרד הבריאות אמר בצורה ברורה, ולכן - - -

ינון אזולאי: מה – כן או לא?

חיים הופרט: ולכן היום ב-12:30 – זה עוד שעה - - -

ינון אזולאי: אז יש מצוקה או אין מצוקה?

ינון אזולאי: קשה לענות כן או לא?

עידית סילמן: חבר הכנסת ינון אזולאי.

חיים הופרט: מנכ"ל משרד הבריאות אמר שכן, אני גם אומר שכן.

חיים הופרט: אני רק אומר שבשביל זה בשבוע וחצי האחרונים התקיימו כבר עשרות פגישות בין הדרג הבכיר ביותר במשרד הבריאות לבין מנהלי בתי החולים שיושבים פה לצדי.

חיים הופרט: היום יש ישיבה ב-12:30 לדבר אתם על איך משחררים עוד מקדמות ואיך מתקדמים עוד מבחני תמיכה ולהבהיר להם את כל הנתונים, וגם איך מדברים על 2022.

ינון אזולאי: אמרתם שאתם רוצים לבטל את מבחני התמיכה, אז למה אתם מוסיפים להם את מבחני התמיכה?

חיים הופרט: זה ל-2022.

ינון אזולאי: אתם מקשים עליהם.

חיים הופרט: אסביר לך - - -

עידית סילמן: חבר הכנסת ינון אזולאי - - -

חיים הופרט: את חוק יסודות התקציב לא אני חוקקתי.

חיים הופרט: הוא מגדיר בדיוק מי הגופים הנתמכים.

ינון אזולאי: מזל.

ינון אזולאי: אתה יודע, אם היית מחוקק, איזו בירוקרטיה הייתה?

חיים הופרט: לא, אתה לא מכיר אותי.

חיים הופרט: זה לא נכון.

עידית סילמן: חברים, אני רוצה להתקדם כי יש כאן עוד נציגים שהגיעו במיוחד עד לכנסת.

משה גפני: הוא אמר שב-12:30 יש פגישה.

משה גפני: מה יהיה?

עידית סילמן: היום יש פגישה למנהלי בתי החולים והמנכ"לים עם מנכ"ל משרד הבריאות, ואם אני לא טועה, גם עם נציגים של האוצר, במטרה לנסות להביא לפתרון.

עידית סילמן: אני אומרת לכם שאני יושבת לכולם על הראש יום-יום, שעה-שעה.

קטי קטרין שטרית: עידית, אבל אני מבקשת לתת נתונים מסוימים שנוגדים לחלוטין את כל מה שנאמר פה גם על ידי משרד הבריאות וגם על ידי משרד האוצר.

קטי קטרין שטרית: אני מחזיקה את המסמכים שנחתמו על ידי בכירי האוצר וגם על ידי כל מנהלי בתי החולים.

קטי קטרין שטרית: כתוב ככה: שנת 2021 – סך התקציב שיועמד עד סוף יוני – אנחנו סוף אוגוסט, עוד יומיים בספטמבר – לא יפחת מ-630.

קטי קטרין שטרית: לא יהיה פחות, אין פחות מ-630.

קטי קטרין שטרית: זאת אומרת, עד סוף יוני היה צריך לעבור 630.

קטי קטרין שטרית: בנוסף לזה כתוב במסמך שבמידה שיתחיל גל קורונה – הרי אז היו מספרים מאוד קטנים, לא האמינו שיהיה גל רביעי – יוקצו לבתי החולים 330, כשכל חודש מעבירים 55.

קטי קטרין שטרית: יש פה גם לגבי מבחני התמיכה, וזה לך, ממשרד הבריאות.

קטי קטרין שטרית: לגבי מבחני התמיכה שיתקיימו ב-2020, יהיו רלוונטיים ל-2021 ויישארו במתכונתם.

קטי קטרין שטרית: זאת אומרת, לא חסר מבחני תמיכה, יש להם מבחני תמיכה.

קטי קטרין שטרית: מה שאני אומרת זה שאנחנו צריכים זה פשוט להודיע חד-משמעית שמבקשים להעביר במיידי כדי לגמור את המשבר הזה של - - -

אחמד טיבי: את מתכוונת להודעת סיכום של הוועדה.

קטי קטרין שטרית: כן.

ינון אזולאי: את מתכוונת להגיד שאת יושבת-ראש הוועדה?

קטי קטרין שטרית: לא.

עידית סילמן: חברים, אני רוצה להתקדם.

אוסאמה סעדי: זו הצעה של האופוזיציה.

קטי קטרין שטרית: זו הצעה שלנו.

עידית סילמן: אמרנו שנציג סיכום של הדברים.

עידית סילמן: נאמרו כאן דברים על ידי משרדי האוצר והבריאות ואין לנו ספק – הנושא הזה יהיה גמור וסדור מבחינת ההעברות והתקציבים, ואנחנו גם נפקח על זה.

עידית סילמן: בשביל זה אנחנו נמצאים פה.

קטי קטרין שטרית: אבל אני פונה לכל מה שנאמר פה.

קטי קטרין שטרית: מה-330 חסרים 122; מה-630 חסרים 381.

קטי קטרין שטרית: זה החישובים וזה מה שהובטח עד סוף יוני.

אחמד טיבי: על מהספרים האלה אין ערעור.

קטי קטרין שטרית: על המספרים האלה אין ויכוחים, זה מה שכתוב במסמך.

קטי קטרין שטרית: השאלה היא פשוטה: האם אתם מתכחשים למה שהוחלט?

עידית סילמן: אף אחד לא מתכחש.

קטי קטרין שטרית: יפה.

קטי קטרין שטרית: אם לא - - -

ינון אזולאי: למה זה לא עבר עד עכשיו?

עידית סילמן: מלכתחילה כולם דיברו על זה שמה שנחתם – אין התכחשות לדבר ממה שנחתם.

קטי קטרין שטרית: מצוין, אז אם אין מחלוקת אז זהו, פתרנו את הבעיה.

עידית סילמן: אעשה סדר.

עידית סילמן: אני רוצה לבקש מרות רלבג, סמנכ"לית בכללית, שמייצגת אחוז ניכר מבתי החולים הציבוריים, לדבר.

עידית סילמן: בבקשה.

רות רלבג: תודה רבה.

רות רלבג: האמת היא שאני יושבת פה כבר שעתיים ומרגישה דז'ה וו בעוצמה יותר גדולה מדיונים רבים רבים, גם כשישבתי בצד של בתי החולים.

רות רלבג: אני שומעת בכל מקום את המושג "בתי חולים ציבוריים בישראל", ואני מבקשת מבית המחוקקים לדייק.

רות רלבג: בית חולים ציבורי בישראל זה בית חולים ממשלתי, בית חולים כללי בבעלות קופות חולים, בית חולים בבעלות רשות מקומית וכל בית חולים אחר שעל פי פקודת בריאות העם כלול מיון.

רות רלבג: גם אנחנו, שירותי בריאות כללית, מחזיקים שמונה בתי חולים כלליים ציבוריים, ואתם עושים לנו עוול בדיון הזה.

רות רלבג: אתם עושים לנו עוול גדול, ולא פעם ראשונה.

רות רלבג: בתי החולים העצמאיים ניכסו לעצמם את המותג: "בתי חולים ציבוריים נמצאים במשבר".

משה גפני: אנחנו עושים את מה שביקשת מאיתנו.

רות רלבג: לא לא.

רות רלבג: כללית מטפלת ב-54% מהתושבים במדינת ישראל, מנהלת 30% ממיטות האשפוז הכלליות במדינת ישראל.

רות רלבג: יש לנו 5,500 מיטות, מתוכן 38% בפריפריה; אנחנו מטפלים ב-70% מהפריפריה ו-70% מהמגזר הערבי.

רות רלבג: השחיקה בסל הבריאות במה שאנחנו, קופות החולים, מקבלות עומדת על 25 מיליארד שקל, ואנחנו לא משביתים את המערכת ומטפלים, נכון להיום, ב-42,000 חולי קורונה מאומתים בקהילה.

רות רלבג: אז אפשר לייצר משברים; אנחנו חושבים שהשיטה היא לא משברים, ויסלחו לי החברים - - -

ינון אזולאי: אבל זה לא נכון, סליחה שאני אומר לך את זה.

רות רלבג: שנייה, אני יושבת פה שעתיים, מבקשת - - -

ינון אזולאי: זה לא שיצרו משברים, המשבר קיים.

ינון אזולאי: אני איתך, ואת יודעת את זה, אבל התקצוב לא נכון ואת מסכימה אתי שהתקצוב לא נכון.

רות רלבג: אני מבקשת שלוש דקות.

ינון אזולאי: אי-אפשר להגיד להם: אתם מייצרים משברים.

ינון אזולאי: זה לא מכובד.

ינון אזולאי: רות, אנחנו איתך ורוצים לעזור גם לך, אבל לא להגיד שהם מייצרים משברים.

קטי קטרין שטרית: מה שמגיע לך מגיע לך, אבל - - -

ינון אזולאי: חד וחלק, אנחנו איתך בכל המאמץ.

רות רלבג: קיימת אפליה קשה עשרות שנים; לא בשנים האחרונות – עשרות שנים.

רות רלבג: בתי החולים הממשלתיים מקבלים היום 3 מיליארד שקל סבסוד.

רות רלבג: הם לא צריכים מבחני תמיכה, הם לא צריכים להגיע לכנסת, הם לא צריכים שום דבר.

רות רלבג: הם אפילו מתנדבים לטפל בחולי קורונה בקהילה במסלול פרטי, כולנו שומעים ברדיו כל היום.

רות רלבג: אז יש להם כנראה מספיק כסף גם לזה, אף אחד לא עוצר אותם, לא משרד הבריאות, שהוא הבעלים שלהם, לא משרד האוצר, שהוא הרגולטור שלהם, וגם לא הכנסת.

רות רלבג: יש להם, כנראה, את התקציבים, אף אחד לא עוצר.

רות רלבג: כולנו טועים.

רות רלבג: אפשר לדבר על זה שאין כסף לספקים או אין כסף למשכורות; אצלנו, אנחנו לוקחים 400 שקל מכל מבוטח של כללית ומממנים את בתי החולים.

רות רלבג: מי אמר שזה יותר מידתי?

רות רלבג: מי אמר שזה יותר מוסרי?

רות רלבג: ומי אמר שזה יותר בסדר לתת לחולה של כללית לחכות יותר בתור כדי לסבסד את בילינסון?

רות רלבג: מי אמר שזה פחות חמור?

רות רלבג: אנחנו עושים תחרות אצל מי המשבר יותר גדול?

משה גפני: מה את רוצה להגיד?

רות רלבג: מה שאני רוצה להגיד, ואמרתי פעמים רבות בשולחן הזה, הוא שהפתרון הוא במודל התקצוב.

ינון אזולאי: כולם אומרים.

ינון אזולאי: בסדר, מסכימים.

אוסאמה סעדי: אבל זה לא האישיו עכשיו.

קטי קטרין שטרית: אבל זה לא הנושא עכשיו.

קטי קטרין שטרית: זה נושא שיכול לבוא לדיון - - -

רות רלבג: סליחה, מודל התקצוב הזה, שמדברים על זה מ-2016 – השר ליצמן הבטיח ארבע פעמים מ-2016 שיהיו מיליארד שקלים, סדרי העדיפויות היו אחרים.

רות רלבג: גם עכשיו, בעת הזאת, יש מודל תקצוב בתוך חוק ההסדרים; מישהו בא ונזעק לזה?

משה גפני: מאז שליצמן היה שר הבריאות עברו עוד כמה שרים.

רות רלבג: אז אמרתי: מישהו נזעק לזה?

רות רלבג: לא.

רות רלבג: חוסר הצדק וחוסר השוויון - - -

משה גפני: מה עושים היום, היום, היום?

משה גפני: את רוצה שאחזור על הנאומים שלך, מה נאמת בתור סמנכ"לית של שערי צדק?

רות רלבג: אני נואמת את אותו דבר, אני רק טוענת עכשיו - - -

עידית סילמן: רות, רק אגיד – ואתם יודעים – שהבמה המכובדת של הוועדה הזו נועדה עבורכם.

עידית סילמן: איך קרא לזה זאב קודם, המשבר התורן במערכת הבריאות?

עידית סילמן: אני צודקת במונח שהשתמשת בו?

משה גפני: זה לא משבר תורן, זה משבר שמתמשך על פני שנים.

ינון אזולאי: - - - אולי, לא המשבר התורן.

עידית סילמן: כנראה ביום הזה, בשעתיים-שלוש ועוד השעות שיוקדשו בהמשך היום לנושא הפסיכיאטריה והמשבר של בריאות הנפש, כנראה שבדיון הראשון של הוועדה לא נפתור את מה שלא פתרנו פה עשרות שנים.

עידית סילמן: אבל - - -

יואב בן צור: דווקא חשבנו שכן, עידית.

עידית סילמן: אני גם מקווה, אבל - - -

רות רלבג: יושבת-ראש הוועדה, ברשותך, העובדה שאנחנו מדברים פה על תזרים ולא על תקציב היא טעות איומה, ואנחנו עושים את זה פעם ועוד פעם ועוד פעם.

רות רלבג: אנחנו עומדים כמו מקבצי נדבות ומבקשים תזרים במקום לדון בתקציב.

רות רלבג: יש פה עוול משווע עשרות שנים.

רות רלבג: זה המצב.

עידית סילמן: רות, תודה רבה על המילים.

עידית סילמן: מי כמוני מכירה - - -

משה גפני: גברתי היושבת-ראש, יש שתי סוגיות.

משה גפני: סוגיה אחת שרות מעלה, ושאת אמרת לה שצריך לקיים את הדיון הזה - - -

ינון אזולאי: צריך דיון במיוחד על זה.

משה גפני: באופן קבוע, הגיע הזמן לעשות את זה.

עידית סילמן: נכון.

עידית סילמן: פתרון במודל התקצוב, נכון.

משה גפני: זה דבר אחד, אבל יש דבר שלשמו התכנסה הוועדה הזאת, למיטב הבנתי – מה עושים בינתיים שחולים לא ימותו?

משה גפני: על זה אנחנו מדברים.

עידית סילמן: מסכימה איתך, לשם כך התכנסנו.

ינון אזולאי: אגב, אני חייב להגיד לך שהם לא יצרו את המשבר הזה.

ינון אזולאי: המשבר הזה פרץ להם מתוך הלב, מתוך הכאב שלהם, שאין לה כבר מה לעשות.

ינון אזולאי: הם לא יצרו את המשבר הזה, הם לא עשו את זה ככה.

ינון אזולאי: אני אומר לך, זה שהיום הם באים וזועקים – הם כואבים, הם לא כועסים.

ינון אזולאי: הם כואבים, הם חיים את הדבר הזה.

קטי קטרין שטרית: עידית, אני רוצה לקרוא עוד סעיף אחד.

קטי קטרין שטרית: בהמשך המסמך ששר האוצר הוציא אז, ואני מדברת על מרץ: במידה שאין קורונה, ככל שלבית חולים מסוים תתעורר בעיה בתשלום של משכורות, תשלום של ספקים, המדינה מתחייבת לסייע – זה מסמך ממשרד האוצר, שפקידי האוצר חתומים עליו – כך שיוכל לעמוד בהתחייבויותיו עד סוף השנה.

קטי קטרין שטרית: גם לזה הם מתכחשים.

עידית סילמן: תודה רבה, חברת הכנסת.

עידית סילמן: עכשיו אנחנו רוצים לעבור לד"ר נאיל אליאס, מנכ"ל בית החולים הצרפתי.

עידית סילמן: בבקשה.

נאיל אליאס: שלום לכולם.

נאיל אליאס: כבוד יושבת-ראש הוועדה, אני מודה לך על כינוס הוועדה הזאת.

נאיל אליאס: זה מאוד מאוד חשוב.

נאיל אליאס: רציתי לדבר על דברים אחרים, אבל תוך כדי הדיון אסיט את הדברים שלי למקומות אחרים.

נאיל אליאס: קודם כול, אגיד שיש פה אבסורד – התחלתי מאבסורד אחד ואחר כך עוד אבסורד התווסף.

נאיל אליאס: אתמול, בישיבה שארגנה חברת הכנסת קטי בהדסה, אמרתי שהבעיה של בתי החולים הציבוריים עלתה לתודעה, כולם מדברים על זה.

נאיל אליאס: סליחה, אשתמש במונח בתי חולים ציבוריים בבעלות פרטית.

ינון אזולאי: דרך אגב, עמותה זה לא פרטי, אז אתה יכול - - -

נאיל אליאס: בבעלות עמותות.

נאיל אליאס: היום, אחרי הדיון הזה, אני אומר שיש פער גדול בין ההבנה, הרצון וסדר העדיפויות במדינה לבין המצוקה שלנו, של בתי החולים הציבוריים.

נאיל אליאס: זה כנראה לא הגיע לתודעה, ואסביר למה.

נאיל אליאס: כולנו ישבנו בחדר הזה או בחדרים אחרים הרבה פעמים, כולנו בכינו, כולנו דיברנו מהלב, כולנו צעקנו כאן על אותן בעיות.

נאיל אליאס: כמה פעמים צריך לבוא מנצרת?

נאיל אליאס: האוטו שלי כבר מכיר את הדרך – ישר נכנסים לירושלים, לכנסת, משרד האוצר, אוהל ומשרד הבריאות.

עידית סילמן: בקרוב מאוד נקיים סיור של הוועדה בבתי החולים של נצרת, שלא תיסעו רק בכיוון אחד.

נאיל אליאס: אבל אנחנו צריכים לבוא למחות בשביל לקבל את הזכויות שלנו.

נאיל אליאס: הצגנו את הבעיה שלנו מלא פעמים, ואני לא חושב שיש פה מישהו, מכל הקשת הפוליטית הרחבה – אם זה קואליציה ואם זה אופוזיציה – שלא מכיר.

נאיל אליאס: כולם מכירים, כולם היו אצלנו באוהל שהיינו בו בסיבוב הקודם.

נאיל אליאס: הבעיה קיימת, מצוקה יש.

נאיל אליאס: המילה שנשמעה באולם הזה – "סיסמאות" – אני חושב שאף אחד לא צריך לקבל את זה, אני לא מקבל את זה.

נאיל אליאס: יש פה צורך להגיד את האמת, והאמת היא שבתי החולים האלה, אין להם לא אבא ולא אמא.

אלינה ברדץ' יאלוב: אף אחד לא מתכחש לבעיה.

אלינה ברדץ' יאלוב: המילה "סיסמאות" הייתה למשפטים - - -

עידית סילמן: אמרתי שאני מוכנה לאמץ אתכם.

נאיל אליאס: אנחנו לא בתי חולים של הממשלה ואנחנו לא בתי חולים של הקופות, אז - - -

אלינה ברדץ' יאלוב: אין פה ויכוח על זה שיש בעיה.

אלינה ברדץ' יאלוב: זה לא הוויכוח.

נאיל אליאס: האבסורד השני, שהתפתח תוך כדי הדיון כאן, הוא שיש בעיה מאוד רצינית במערכת הבריאות במדינת ישראל.

נאיל אליאס: כנראה שהמשרדים השונים, הממשלה, המדינה רוצה שהגופים השונים נותני השירות במערכת הבריאות יריבו ביניהם – שכללית תריב עם בתי חולים הציבוריים, בתי החולים הממשלתיים יריבו.

נאיל אליאס: נוח לכולם ככה.

נאיל אליאס: בתי החולים הממשלתיים חווים אותן בעיות כמו שיש לנו, אבל בסופו של דבר יש מישהו שמוציא את הצ'ק ונותן להם לסגור את החודש ואת השנה, לנו אין את זה.

נאיל אליאס: אנחנו מבקשים ודורשים לקיים את ההסכמים שהיו אתנו.

נאיל אליאס: ההסכם – זה מפענח אותו ככה, זה מנתח אותו.

נאיל אליאס: מספיק עם הניתוחים, מספיק.

נאיל אליאס: אנחנו לא צריכים להיות על שולחן הניתוחים וכל אחד ייקח סקלפל, ייקח הנשמה – אנחנו רופאים, אנחנו יודעים לתת הרבה הדמיות מהעולם שלנו – אבל אי-אפשר שכל אחד ייקח סכין ויתחיל לנתח ולחתוך.

נאיל אליאס: מספיק.

נאיל אליאס: הצגנו את הבעיות שלנו מלא מלא פעמים, אנחנו רוצים פתרון.

נאיל אליאס: הפתרון כרגע הוא שכל ה-960 מיליון שקל צריכים לזרום לבתי החולים הציבוריים.

נאיל אליאס: חיים אמר, והוא צודק, שמבחני התמיכה לא יהיו בשנים הבאות.

נאיל אליאס: לדעתי, מבחני התמיכה הם שערורייה לבתי החולים שלנו, באמת.

נאיל אליאס: למה אני צריך לעשות מיליון דברים כדי לקבל כסף?

עידית סילמן: לכן המודל ישתנה.

נאיל אליאס: אני מקווה, אבל בינתיים את 960 המיליון קושרים במבחני תמיכה.

נאיל אליאס: זו נקודה אחת שצריך לדבר עליה.

נאיל אליאס: נקודה שניה, שהיא יותר חשובה לנו: אנחנו רוצים ודאות תקציבית – תקציבית, לא תזרימית – לשנים הבאות, אנחנו רוצים לדעת מה לעשות ב-2022, 2023.

נאיל אליאס: אנחנו לא צריכים כל פעם לבוא למשרדים, לבוא לירושלים.

נאיל אליאס: נבוא לירושלים למסיבות, נבוא לטייל בירושלים.

עידית סילמן: אמרתי שאנחנו באים אליכם לנצרת, כל הוועדה, לסיור.

נאיל אליאס: אהלן וסהלן, נארח אתכם כמו שצריך.

נאיל אליאס: כל החברים מוזמנים לבוא לנצרת.

נאיל אליאס: אנחנו צריכים פתרון, והוועדה, נוכחות

נאיל אליאס: כם צריכה לתרגם את התמיכה שלך לדברים אמיתיים – לא יהיה תקציב אם הבעיה שלנו לא תיפתר.

נאיל אליאס: תודה רבה לכולכם.

עידית סילמן: תודה רבה.

משה גפני: דברים כדורבנות.

משה גפני: עכשיו צריך רק שיניים של יושבת-ראש הוועדה כדי להעביר את הכסף.

משה גפני: זה הכול.

עידית סילמן: אין כמוך, חבר הכנסת גפני, ואנחנו נסכם.

משה גפני: רק יעבירו את הכסף, והכוח בידיים שלך.

יואב בן צור: בזאת תיבחני.

עידית סילמן: לפני שנסכם את הדברים אני רוצה להעלות את פרופ' חגי, אחרון הדוברים.

עידית סילמן: הוא יושב-ראש ההסתדרות הרפואית.

עידית סילמן: בבקשה.

עידית סילמן: הוא איתנו בזום.

ציון חגי: שלום, חברת הכנסת עידית סילמן, יושבת-ראש הוועדה, חברי כנסת, מנהלי בתי חולים, מכובדיי.

ציון חגי: אני חושב שזאת אחת הוועדות החשובות ביותר שיש היום בכנסת, שדואגת לביטחונם הבריאותי של תושבי ישראל.

ציון חגי: שמענו את הדיון היום, ושמעתי אותו מתחילתו ועד סופו.

ציון חגי: אנחנו שומעים הרבה אמוציות, ואמוציות מאוד מוצדקות.

ציון חגי: אין לי מילה אחרת מאשר להגיד שמדובר פה בהפקרה של אזרחי ישראל.

ציון חגי: בריאותם של אזרחי ישראל מופקרת ואסור לנו לטאטא את זה מתחת לשטיח.

ציון חגי: אנחנו בעיצומה של מחלת הקורונה, ובואו נסתכל על המספרים: מדינת ישראל מובילה בעולם בתחלואה וגם בתמותה; בתמותה יש אצלנו יותר מאשר מדינות באירופה ובארצות הברית פר מיליון תושבים; בתחלואה אנחנו שוב מובילים פר מספר תושבים – הגענו למספר של 11,000 חיוביים; מעבר לזה, יש לנו מעל 700 חולים קשים ו-163 מונשמים.

ציון חגי: בתי החולים הגדולים סופגים את זה ומתסדרים על זה, בתי החולים הבינוניים והקטנים קורסים, קשה להם, אבל עוד לא הגענו לסף אי-ספיקה של המערכת.

ציון חגי: לא יכול להיות שבמדינת ישראל, כשיש מגפה כזו, בתי החולים העצמאיים – שבעה בתי החולים – מתחננים לקנות תרופות ולקנות מכונות הנשמה.

ציון חגי: זה דבר שלא יעלה על הדעת.

ציון חגי: איפה המצפון של המנהיגים שלנו?

ציון חגי: לאן הגענו, כאשר בתקופה כזו קשה מתעלמים משבעה בתי חולים במשך שבועיים ולא פותרים את הבעיה?

ציון חגי: אנחנו צריכים להבין ששיטת התקצוב היא לקויה.

ציון חגי: הבסיס של כל התקצוב של כל מערכת הבריאות הוא לקוי.

ציון חגי: חייבים לעבוד לטווח הארוך ולא לשים פלסטר על מערכת הבריאות.

ציון חגי: צריך לתכנן לטווח הארוך – יש מחסור ברופאים, יש מחסור במיטות אשפוז.

ציון חגי: אני קורא לראש הממשלה להתערב במשבר הזה ולפתור אותו מיד.

ציון חגי: יש פה פנדמיה, צריך להתעורר.

ציון חגי: תודה רבה.

עידית סילמן: תודה רבה, פרופ' ציון חגי.

עידית סילמן: חבריי חברי הכנסת, מנהלי בתי החולים, מנכ"לים, אנשי עולם הבריאות, אני רוצה לסכם בכמה מילים ואחר כך ניתן גם לחברי הכנסת את זמן ההתייחסות שלהם.

עידית סילמן: עולם הבריאות ומערכת הבריאות בעולם בכלל ובמדינת ישראל בפרט היא עולם עצום של חסד וחמלה, מה שנקרא care.

עידית סילמן: זה אחד הדברים העמוקים והחובה המוסרית הראשונית ביותר, בטח בשבועת הרופא, בטח של אותם אנשים, ואנחנו מכירים, מוקירים ומעריכים את המערכת הזו.

עידית סילמן: פה אין, לא קואליציה ולא אופוזיציה, הוועדה הזאת היא ועדה של מערכת הבריאות ושל אזרחי מדינת ישראל, שתדאג, כמו שאמר פרופ' חגי, לביטחון האישי, האזרחי והתזונתי שלהם.

עידית סילמן: הקמנו כמה שדולות בתחום הזה ונקדם את זה כאן עם מיקרוקוסמוס, כמו שאמרתי, כי תראו מי יושב סביב השולחן הזה – כל חברה, כל קהילה, כולם שייכים.

עידית סילמן: כשבאים לשולחן הניתוחים אף פעם לא שואלים מי המנתח, אם הוא מהקהילה הזו או מקהילה אחרת.

עידית סילמן: הדבר היחיד שחשוב לנו הוא שתהיה חמלה ושיהיה חסד לאותו בן אדם, וזה מה שנביא לכאן.

עידית סילמן: נשב על הראש של המשרדים שצריך לשבת עליהם כדי שהחסד והחמלה יתורגמו, כי כדי לעשות חסד וחמלה צריך תקציב, צריך כסף.

עידית סילמן: אין לי ספק שמה שיסוכם בדיוני התקציב, בקאפ הקרוב, יהיה מבחן חדש.

עידית סילמן: המבחנים, מבחני התמיכה, צריכים לעבור מן העולם וצריכים להיות מבחנים שקופים, ואני מברכת על זה את משרד הבריאות, שמכניס מערכת תמיכה נכונה, חדשה, ואנחנו נעמוד עליה ונדון בה, אתם, חברי הכנסת, כולם יחד אתי.

קטי קטרין שטרית: תתחמי את זה בזמן.

יואב בן צור: תהיי אתנו.

עידית סילמן: בוודאי, אני אתכם.

קטי קטרין שטרית: שלא ימשכו את זה - - -

עידית סילמן: במרץ 2021.

משה גפני: מה בינתיים?

משה גפני: בינתיים מה?

עידית סילמן: אני מחזיקה פה בפניי את ההסכם, סיכום העקרונות של בתי החולים הציבוריים.

עידית סילמן: סיכמו בחוזה בין האוצר למנהלי בתי החולים על הקמת צוות עם נציגי משרד הבריאות והאוצר יחד עם נציגי בתי החולים, שיביא לממשלה המלצות בדבר מצבם הגירעוני.

עידית סילמן: אני קוראת: לקראת דיוני התקציב לשנת 2021, המלצות בדבר מצבם הגירעוני של בתי החולים הציבוריים על בסיס השוויון.

עידית סילמן: צוות לבחינת מצב בתי החולים הציבוריים, צוות שטרם קם.

ינון אזולאי: צוות בגימטריה זה בית קברות - - -

משה גפני: מה בינתיים?

עידית סילמן: מכאן אני קוראת לממשלה, למשרדים, להקים את הצוות הזה ואנחנו כאן, דרך הוועדה, נדאג, נפקח ונהיה שם עבורם - -

יואב בן צור: מה הם עושים מחר, עידית?

עידית סילמן: - - עבור כל הדבר הזה, וגם הלאה, לשנים הבאות, ל-2022.

עידית סילמן: אני מבקשת - - -

משה גפני: למה לא מעבירים את הכסף עכשיו?

עידית סילמן: הבירוקרטיה לא תתקע את האנשים במצוקה, ואנחנו פה כדי לדאוג לזה.

עידית סילמן: אני ממשיכה.

ינון אזולאי: הנה, היא מגיעה לתכל'ס, מה קורה בתקציב.

ינון אזולאי: תשמעו טוב.

עידית סילמן: רגע, אני ממשיכה.

עידית סילמן: אכן הועברה מקדמה של 100 מיליון, שזה גם דברים ישבנו עליהם ונמשיך ונעביר.

עידית סילמן: דיברתי עם השר הבוקר כדי למצוא פתרון טכני כדי להקדים את המבחנים.

משה גפני: איזה שר?

עידית סילמן: שר האוצר.

ינון אזולאי: יש מצב שאת מערבת את ראש הממשלה?

ינון אזולאי: תאמיני לי, זה אולי יעזור יותר.

ינון אזולאי: תערבי אותו.

עידית סילמן: אל תדאגו.

עידית סילמן: למצוא פתרון טכני כדי להקדים את המבחנים וגם הדרך להקדים מקדמה נוספת.

עידית סילמן: יש כסף שאותו רוצים להעביר וצריך לראות איך עושים את זה, וכמה שיותר מהר.

עידית סילמן: אנחנו כאן נפקח ונעקוב.

עידית סילמן: הוועדה תפקח על השלמת התקציב המובטח, כמו שצריך, לשנת 2021, לרבות כל הסכומים המובטחים.

עידית סילמן: קראנו להקים את הצוות הממשלתי, אנחנו - - -

יואב בן צור: אבל בהסכם כתוב שמבחני התמיכה של 2020 מספיקים.

קטי קטרין שטרית: את קוראת מההסכם, אבל יש סעיפים שאת מדלגת עליהם.

קטי קטרין שטרית: כתוב: סך התקציב יועמד עד סוף יוני – של ה-630.

עידית סילמן: לא מדלגים.

עידית סילמן: רגע, שנייה.

קטי קטרין שטרית: זה לא עבר, חסר 381.

עידית סילמן: קטי, אנחנו אחרי ולכן אנחנו אומרים שכל מה שצריך לעבור עד סוף 2021, אנחנו כאן בימים הקרובים כדי - - -

ינון אזולאי: אבל זה לא אמור לעבור עד סוף, זה אמור לעבור עכשיו.

קטי קטרין שטרית: לא, עד סוף יוני, לא עד סוף 2021.

קטי קטרין שטרית: סוף 2021 זה דצמבר.

עידית סילמן: קטי, כל מה שהיה צריך להיות ב-2021, אנחנו נפקח ונעקוב, זה מה שאמרתי, כולל השיחה שלי עם השר הבוקר.

עידית סילמן: כל ההשלמה של ה-960, שברור לכולם שהיא צריכה לעבור, ובמלואה.

עידית סילמן: לכן אמרתי שדיברתי עם השר הבוקר כדי לסכם ולראות מה הפתרון הטכני, ומכאן הם גם יוצאים לישיבה עם מנכ"ל משרד הבריאות, ובהמשך נקיים ישיבות כדי לסיים את ההעברה.

משה גפני: אבל למה אי-אפשר להעביר החלטה שהוועדה מבקשת ליישם.

משה גפני: אני לא מדבר על הטווח היותר רחוק, לסיים את העברת הכסף, מה שסוכם.

עידית סילמן: אני לא מדברת על הטווח הארוך.

עידית סילמן: אמרנו מלכתחילה, וגם היו כאן הנציגים של המשרדים שאמרו שאין ספק, והתקציב הזה כולו יועבר ומועבר במלואו.

עידית סילמן: מה שתקוע גם במבחני התמיכה – אנחנו נבדוק.

עידית סילמן: אמר השר הבוקר - - -

משה גפני: - - - על 2020.

עידית סילמן: לא לא לא, אנחנו מדברים על 2021 – עכשיו.

עידית סילמן: אנחנו לא מדברים על הלאה, קדימה.

משה גפני: אם מדברים על מבחני תמיכה – לא יעבור הכסף.

רועי קאהן: חשוב לציין: הסכומים תוקצבו, זה לא שצריך למצוא להם שלא קיים.

רועי קאהן: 630 תוקצב.

משה גפני: תעבירו.

קטי קטרין שטרית: אז למה אתם לא מסיימים את זה?

רועי קאהן: שנייה, אני מסיים את המשפט.

קטי קטרין שטרית: כתבתם: עד סוף יוני.

רועי קאהן: אני מסיים את המשפט, חברת הכנסת.

רועי קאהן: מבחני התמיכה נועדו להקצות את הכסף.

רועי קאהן: זה נכון שלא כל ה-360 הוקצו; הם יוקצו בהקדם, אבל הם תוקצבו, הם נמצאים בתקציב.

עידית סילמן: הכסף מצוי ונמצא - - -

משה גפני: - - - הם לא קונים - - -

עידית סילמן: ממה שאני מבינה, הכסף מצוי - - -

קטי קטרין שטרית: אני לא מבינה למה מתעכבים עם זה.

קטי קטרין שטרית: כתוב עד סוף יוני.

רועי קאהן: הכסף תוקצב, עכשיו - - -

קטי קטרין שטרית: אז מה הבעיה?

עידית סילמן: שזה מבחני תמיכה.

קטי קטרין שטרית: לא לא לא, סליחה.

ינון אזולאי: - - - יש את מבחני התמיכה - - - ויש להם.

ינון אזולאי: זה לא משהו חדש שצריך לבנות אותו, זה משהו שקיים במערכת והיו צריכים לעשות את זה.

עידית סילמן: ולכן אני אומרת, חבר הכנסת - - -

קטי קטרין שטרית: בפירוש דיברו על מבחני התמיכה.

קטי קטרין שטרית: הם כתבו: לגבי תמיכה שיתקיימו ב-2020, יהיו רלוונטיים ל-2021.

קטי קטרין שטרית: יש מבחני תמיכה, אל תפלי בפח.

עידית סילמן: רגע, קטי.

עידית סילמן: לכן אני אומרת שגם דיברתי עם השר הבוקר ונמצא את הפתרון בימים הקרובים, לוודא שהדבר עובר גם בין משרד הבריאות וגם בין משרד האוצר, לוודא שהסכום הזה, שהוקצה כולו, עובר ומצליח להיות מיושם לתוך בתי החולים.

עידית סילמן: השר יבחן ויבדוק איך אפשר להזרים גם במקדמה נוספת, שלא תלויה במבחני התמיכה.

עידית סילמן: אני מבקשת להגיד מעל במה זו: אנחנו נמצאים כאן.

עידית סילמן: אנחנו לא נלך לשום מקום ולא נרפה את ידינו.

עידית סילמן: אתם יחד אתי ואני יחד אתכם, ועם מנהלי בתי החולים, נוודא שאכן התקציבים האלה מועברים ומקוימים.

עידית סילמן: נשב כאן בהתחשבנות בין קופות החולים לבתי החולים על המנגנון החדש וגם נדון בו.

עידית סילמן: אין לי ספק שלבתי החולים האלה צריך להיות אבא ואמא, והאבא והאמא שלהם זה המשרדים אבל מהיום גם אנחנו, פה, באופן רשמי.

עידית סילמן: כן, חבר הכנסת גפני.

משה גפני: ואם לא יהיה סיכום, אנחנו מחליטים שנצביע נגד התקציב?

עידית סילמן: נתכנס שוב כאן.

עידית סילמן: גפני, רק אומר שהתקציב שנביא, ללא קשר, הוא תקציב מאוד חברתי.

עידית סילמן: הוא תקציב שיסכם גם את ההתחשבנות, הוא יעשה גם הרבה דברים נוספים.

עידית סילמן: זה ללא קשר לתקציב.

קטי קטרין שטרית: אבל עידית, תקשיבי למה שאומר נציג אגף התקציבים: הכסף שמור.

קטי קטרין שטרית: למה לשמור את זה?

קטי קטרין שטרית: למה להוציא להם את המיץ?

קטי קטרין שטרית: למה לענות אותם?

אחמד טיבי: אני מבקש זכות דיבור כבר שלוש פעמים.

עידית סילמן: כן, חבר הכנסת אחמד טיבי.

אחמד טיבי: שמעתי את הצעת הסיכום של יו"ר הוועדה.

אחמד טיבי: אני רוצה להציע הצעה אחרת בשם החברים כאן:

אחמד טיבי: הוועדה קוראת לסיום מיידי של המשבר באמצעות העברה של 381 מיליון שקלים – שזה ההפרש מה-960 – וגם לשחרר 122 מיליון שקל ולהתחייב שהסכומים האלה יהיו אותו דבר בשנה הבאה, עד שהוועדה תכריע בעניין.

משה גפני: באופן התקצוב.

אחמד טיבי: באופן התקצוב, בהחלט.

אחמד טיבי: אני חושב שהוועדה הזאת לא יכולה להתכנס סתם כדי להמליץ ולראות בעוד כמה ימים.

אחמד טיבי: יש פה שביתה, חולים משלמים מחיר.

אחמד טיבי: יש שר אוצר שיש לו עמדה, יש משרד בריאות שיש לו עמדה ויש ועדה – ועדת בריאות, ככה קוראים לוועדה.

אחמד טיבי: לא יכול להיות שלוועדה הזאת לא תהיה עמדה לסיכום הדיון הזה, שהיא לא עמדה מיידית שתקרא לפתרון המשבר.

ינון אזולאי: אם המשבר לא ייפתר עד יום חמישי, מה אתה ממליץ?

אחמד טיבי: לכן אמרתי העברה מיידית של 381 ו-122 מיליון.

עידית סילמן: חבר הכנסת טיבי, תודה רבה על המלצותיך.

אחמד טיבי: אגב, זו לא רק המלצה שלי.

עידית סילמן: שמעתי והקשבתי, לכן גם אמרתי שהתקציב כולו, במלואו, יועבר.

עידית סילמן: היו כאן נציגים של שני המשרדים שדיברו על התקציב כולו במלואו, שיועבר לבתי החולים.

אחמד טיבי: לא שמעתי את המילה "מיידי".

עידית סילמן: רגע, חבר הכנסת אחמד טיבי.

עידית סילמן: יש כאן דברים, כמו שציינו המשרדים, שתלויים במבחני התמיכה, שאותם נמגר.

אחמד טיבי: ככה לא פותרים את המשבר.

משה גפני: זה נגד ההסכם.

קטי קטרין שטרית: זה לא המסמך.

עידית סילמן: רגע, שנייה, אתם לא נותנים לסיים.

עידית סילמן: זה יכול למצוא חן, לא למצוא חן; אנחנו נעשה את העבודה שלנו ונדאג שהכסף יועבר.

עידית סילמן: לכן אמרתי, שבסיכום עם השר הבוקר, נמצא את הפתרון הטכני.

עידית סילמן: הם יוצאים מכאן לפגישה עם מנכ"ל משרד הבריאות.

משה גפני: אפשר להגיד "באופן מיידי"?

עידית סילמן: אף אחד לא רוצה לא להעביר את הכסף, וכמה שיותר מהר.

משה גפני: אפשר לכתוב "מיידי"?

עידית סילמן: אף אחד לא מדבר על זה.

קטי קטרין שטרית: עידית, אי-אפשר לשים להם חרב על הצוואר.

עידית סילמן: חברים, אני מסכמת עכשיו.

עידית סילמן: אנחנו יזמנו - - -

קטי קטרין שטרית: אז המסקנה היא שלא עומדים במסמך שהם חתומים עליו.

עידית סילמן: אנחנו יזמנו את הדיון כדי לדאוג להעברת התקצוב, ולא רק דרך המבחנים.

עידית סילמן: כשהפעלנו את הכוח בימים האחרונים, את ה-100 מיליון הנוספים בתקציבים שהם מקדמות, וביחד, בשיתוף פעולה עם השר, נבחן.

עידית סילמן: הבוקר שוחחתי אתו, אחרי דיון ארוך אתמול, איך אפשר לתת מקדמה נוספת כי יש את הכסף שרוצים להעביר, ולא רק דרך מבחני תמיכה שהם מורכבים יותר ומגבילים מבחינת הזמנים.

עידית סילמן: אבל נמצא את הדרך גם להקדים את הנושא של המבחנים, ונעמוד בקשר שוטף – אני באופן אישי – עם כל בתי החולים, והם יודעים את זה.

עידית סילמן: יש לנו פורום שלם שיתכנס לנושא הזה, כולל עם המנכ"ל של משרד האוצר ומנכ"ל משרד הבריאות, שיושבים אתכם עכשיו.

עידית סילמן: כן אבקש – וקראתי עכשיו לאותם משרדים, ואשב איתם בהמשך – להקים את הצוות לבחינת מצב בתי החולים הציבוריים, שהיה אמור לפי ההסכם שלכם לקום ולא קם, ואם היה – ככל הנראה היה לנו יותר קל לדון ולעשות מעקב.

עופר מרין: היה אמור לקום לפני התקציב.

עופר מרין: לכן השאלה שלי, בהמשך לדבריו של חבר הכנסת טיבי: מה אמירת הוועדה - - -?

עידית סילמן: מנכ"ל בית החולים מעייני הישועה, שלא דיבר עד כה בדיון, בבקשה.

שלמה רוטשילד: אני מאוד מקווה – כמו שזה נראה לי כרגע ולאיפה שאנחנו הולכים – שאנחנו לא הולכים להתאכזב עוד פעם.

שלמה רוטשילד: יש הרבה דברים שאנחנו לא טובים – בניהול וכל מיני האשמות כאלה ואחרות שאנחנו יודעים לספוג – אנחנו מאוד טובים בלהתאכזב.

שלמה רוטשילד: לפי "לפנים משורת הדין" – שקיבלנו כסף לפנים משורת הדין, מקדמות שהיינו צריכים לקבל כבר לפני כמה חודשים – אני לא יודע למה זה נקרא מקדמות כשזה כבר היה אמור להיות אצלנו – אני לא מצליח להבין לאיפה אנחנו הולכים.

שלמה רוטשילד: לבוא כל חודשיים-שלושה לבקש ממשרד האוצר ולהיות בוועדה הזאת, שעכשיו את מציעה - - -

עידית סילמן: אני לא מציעה.

עידית סילמן: חתמתם על זה.

שלמה רוטשילד: מתי?

עידית סילמן: אתם חתמתם על זה בהסכם.

עידית סילמן: זה היה אמור לקום ולא קם.

עידית סילמן: לכן אני קוראת להקים את זה.

שלמה רוטשילד: יופי, זה לא קם.

שלמה רוטשילד: כבר מאוחר, אנחנו לא נחכה - - -

קטי קטרין שטרית: אבל אי-אפשר לקחת סעיף אחד ואחרים לא.

עידית סילמן: לא לא, זה כולל השלמת כל התקציב.

שלמה רוטשילד: שנייה, אני מבקש רק להשלים, ברשותכם.

שלמה רוטשילד: לא נעמוד בהמתנה לעוד ועדה ושהוועדה תבחן.

שלמה רוטשילד: ישבנו באוהל בקור של החורף וחיכינו, האמנו והתאכזבנו.

שלמה רוטשילד: יצאנו עכשיו לעוד מאבק, אנחנו מקווים שתעיפי אותנו מירושלים, חוץ מאשר שני המנהלים האלה.

שלמה רוטשילד: אנחנו לא רוצים להישאר בירושלים, אבל כרגע התוכניות הן להרחיב את ההתיישבות שלנו בירושלים ולהחריף את הצעדים, כי אם זה הולך למקום הזה - - - ואז בעוד חודשיים לא יסתדר בוועדה ועוד פעם הלכנו על הסרט הזה?

עידית סילמן: בוודאי, ולכן נשב נדאג בתוך התקציב הזה וההעברה שלו, העברה של כל התקציב שהובטח.

עידית סילמן: נעקוב אחרי זה, כולנו כאן – גם אני מבחוץ וגם תוך כדי – בדיוני הוועדות כמה שיותר נראה כדי לראות, ואמר את זה השר, האם אפשר ובאיזו דרך אפשר - - -

משה גפני: מה השר?

משה גפני: השר אחראי על זה שלא עבר הכסף.

עידית סילמן: שנייה, חבר הכנסת גפני.

משה גפני: את אומרת - - -

עידית סילמן: חבר הכנסת גפני, כי אני ביקשתי ממנו את התערבותו האישית - -

משה גפני: בסדר, הוא האשם.

ינון אזולאי: אבל למה את לא מבקשת מראש הממשלה התערבות?

ינון אזולאי: גם אני ביקשתי מראש הממשלה.

ינון אזולאי: איפה ראש הממשלה שלכם?

עידית סילמן: - - כדי להקדים את כל התשלומים כמה שניתן.

משה גפני: השר, מה שהוא רוצה הוא עושה מיד.

עידית סילמן: רגע, חבר הכנסת גפני.

עידית סילמן: לכן זו בשורה מבחינתי, שיש רצון להביא עוד מקדמות ועוד דרך לעקוף את המבחנים.

משה גפני: שר האוצר אשם בזה.

משה גפני: הוא אשם בזה.

עידית סילמן: דקה, חבר הכנסת גפני.

עידית סילמן: אין לי ספק שיש הבדלים - - -

משה גפני: השר, השר, השר.

אלינה ברדץ' יאלוב: אתם העברתם כסף עד יוני, ושר האוצר אשם?

אלינה ברדץ' יאלוב: השר שלא היה שם בכלל.

משה גפני: כן.

אלינה ברדץ' יאלוב: איפה הכסף עד יוני?

עידית סילמן: חבר הכנסת גפני, אמרתי שכל מה שלא עשתה הממשלה הקודמת 12 שנה אנחנו לא נפתור ביום אחד, אבל אנחנו נשפר, אני מבטיחה לכך.

משה גפני: אבל עם כל הכבוד לשר הקודם - - -

אלינה ברדץ' יאלוב: התחייב ולא עשה.

אלינה ברדץ' יאלוב: כרגע צריך לעשות, זה הכול.

ינון אזולאי: אגב, בנט היה ברוב הממשלות בשנים האלה.

ינון אזולאי: גם בנט וגם ליברמן היו ברוב הממשלות האלה, אז אל תכניסו את זה למקום הזה.

עידית סילמן: חברים, אני רק אומרת שהסוגיה של בתי החולים הממשלתיים, הציבוריים והפרטיים למיניהם תבוא ותידון גם כאן, בתוך ועדת הבריאות.

עידית סילמן: הסוגיה של תקצוב, הסוגיה של השוויון, שדיברתם עליה כולם, ונמשיך ונהיה במעקב מיידי, ככל שניתן.

עידית סילמן: אני רוצה להודות - - -

ינון אזולאי: אני רק מבקש - - -

עידית סילמן: לא, יש לנו דיון נוסף שאמור להתחיל.

ינון אזולאי: לפני שאת מודה, הסיכום שלך הוא באמת סיכום טוב, אבל גם אחמד טיבי הביא סיכום.

ינון אזולאי: אני מבקש להביא להצבעה את הסיכום של אחמד טיבי ואנחנו נצביע בעד הסיכום שלו.

ינון אזולאי: אחמד, אפשר לעבור להצבעה?

עידית סילמן: לא, אנחנו לא מביאים כרגע להצבעה.

עידית סילמן: לא, תודה רבה.

עידית סילמן: אין לנו הצבעה בדיונים כאלה, זה לא עובד ככה.

עידית סילמן: כן, חבר הכנסת עלי סלאלחה.

עלי סלאלחה: אני רוצה להציע לתת למנהלים המכובדים שייפגשו עם שני המנכ"לים להתדיין ולהגיע לסיכומים, ואנחנו נעמוד אחרי כל סיכום שיגיעו אליו.

עלי סלאלחה: יחד עם זאת, נדרוש ממשרד הבריאות וממשרד האוצר שיפתרו את הבעיה.

עידית סילמן: משרד האוצר ומשרד הבריאות ילכו וימצאו פתרון לבעיה הזו.

עידית סילמן: תודה.

ינון אזולאי: מנהלי בתי החולים, סליחה מכם.

ינון אזולאי: אני אומר לכם שגם היום לא יצא כלום מהדיון הזה.

ינון אזולאי: אני מתנצל בפניכם, אני מתבייש בפניכם, כואב לי עוד פעם לראות אתכם מגיעים לפה - - - אני מתנצל.

עידית סילמן: ממש לא, חבר הכנסת ינון אזולאי.

עידית סילמן: התקדמנו בהרבה דברים, כולל מה שאמר השר והבטיח, והייתי אתו בקשר עכשיו.

קטי קטרין שטרית: עידית, שלחתי - - -

עידית סילמן: רגע, שנייה.

עידית סילמן: לא תהיה מציאות שבתי החולים הציבוריים יחיו מהיד לפה, ואנחנו כאן כדי להיות אמונים ולדאוג לזה.

ינון אזולאי: אין אפילו מהיד לפה היום.

עידית סילמן: אני רוצה לומר שביחד, בוועדה, נדאג שתקום, לפי הסיכום שלכם, הוועדה שסוכם שתקום.

עידית סילמן: נדרוש את ההקמה של אותה ועדה כדי שתוכל להמשיך לפקח גם לשנים הבאות, לא רק לשנה הקרובה, וגם עבודה צמודה כרגע מול המנכ"לים, כולל מול השר, גם על הנושא של המקדמות וגם על הנושא של מבחני התמיכה.

משה גפני: למה את מדברת על זה כל כך הרבה?

משה גפני: למה את לא מדברת על הסעיפים האחרים?

עידית סילמן: זה התקציבים.

משה גפני: למה את מדברת על הוועדה הציבורית?

עידית סילמן: כי אני אומרת שגם זה משהו שצריך לקום.

ינון אזולאי: הם צריכים את הכסף מיידית, לא לפנים משורת הדין.

שלמה רוטשילד: לוועדה זה מאוחר.

שלמה רוטשילד: כולנו יודעים מה הבעיה.

עידית סילמן: רגע רגע, רק אומר שזה ללא קשר לאותם כספים שצריכים לעבור כמה שיותר מהר – 960 שהובטח, שנמצא וצריך להיכנס לבתי החולים.

שלמה רוטשילד: אני חושב שאף אחד פה לא יודע איפה ה-330 מיליון שנשארו.

שלמה רוטשילד: אין פה מישהו אחד שנתן תשובה אם זה נמצא במשרד האוצר או במשרד הבריאות ואיפה זה הולך.

שלמה רוטשילד: אין לנו מושג.

שלמה רוטשילד: אני מכיר את הכספים האלה, התבלבלתי לגמרי – זה מתוקצב אבל לא יצא.

עידית סילמן: שלמה, אנחנו רק נדאג – אני יחד אתכם – שהתקציב הזה יעבור כמה שיותר מהר בימים הקרובים.

עידית סילמן: גם, כמו שהשר ציין, אם אפשר – ויהיה אפשר אני מאמינה, במאמץ גדול של כל הצדדים – לתת את זה גם כמקדמות נוספות לבתי החולים.

עופר מרין: משפט אחד.

עופר מרין: מנהלי בתי החולים מאוד מבקשים שלא יהיה כתוב בסיכום ועדה כזו: אנחנו קוראים להקים ועדה שהייתה צריכה לקום לפני חצי שנה.

עופר מרין: זה למרוח.

עידית סילמן: לא לא, אנחנו קוראים ליישם גם עבודה שהייתה אמורה להיעשות.

עופר מרין: אנחנו דורשים, לפני תקציב המדינה הבא, לפתור את הבעיה של 2022 – משפט פשוט.

עופר מרין: אם לא, תמשיכו - - -

ינון אזולאי: עכשיו זה תקציב 2022.

עופר מרין: תקציב של 960 לכל השנים הבאות.

עופר מרין: תקימו ועדה, נשב פה עוד חצי שנה ויגידו - - -

עידית סילמן: לכן ביקשתי שהוועדה הזו - - -

עופר מרין: לא רוצים את זה, לא רוצים את זה בסיכום.

עידית סילמן: רגע, פרופ' מרין.

עידית סילמן: לכן ביקשתי שהוועדה הזאת, שהייתה אמורה להיות מורכבת מנציגים של משרד האוצר, נציגים של משרד הבריאות ואתם לבחינה של 2021, אז קל וחומר מבחינתי לבחינה של 2022.

עידית סילמן: לכן אני מצפה שלא תהיה התעלמות מהאמירה הזאת וממה שחתמתם עליו ושהדבר הזה יקום כדי ללוות בכל דיוני התקציב גם קדימה.

עידית סילמן: לא ייתכן שתהיה התעלמות מסעיף שחתמו עליו ושהיה אמור להיות מיושם, ולכן אנחנו גם נמצאים כאן היום, כי הוא לא יושם ולא היה מעקב על זה.

עידית סילמן: אשב אתכם, יחד עם מנכ"ל משרד האוצר ומנכ"ל משרד הבריאות, ונדאג לתקצוב ולראות איך הדברים עוברים.

עידית סילמן: נעשה מעקב אחרי הדבר הזה במיידי בוועדה.

עידית סילמן: תודה רבה.

עידית סילמן: רוצה להודות לכל מי שהגיע לכאן.

עידית סילמן: אני רוצה להודות לנציגות הוועדה, לכל מנהלי בתי החולים והמנכ"לים, שאתם עושים את עבודתכם נאמנה, בחסד ובחמלה רבה עבור כל אזרחי מדינת ישראל.